 Editori: Silviu Dragomir, Vasile Dem Zamfirescu Director Editorial: Magdalena Mărculescu Design: Radu Manelici Redactor: Victor Popescu Director Producţie: Cristian Claudiu Coban DTP: Gabriela Chircea Corectură: Elena Biţu, Roxana Samoilescu DESCRIEREA CIP a Bibliotecii Naţionale a României KRAUSS, LAWRENCE M Universul din nimic: de ce există ceva mai degrabă decât nimic / Lawrence M Krauss; trad : Constantin Dumitru-Palcus – Bucureşti: Editura Trei, 2013 ISBN 978-973-707-698-4 Titlul original: A UNIVERSE FROM NOTHING: Why There is Something Rather Than Nothing Autor: Lawrence M Krauss Copyright © 2012 by Lawrence M Krauss Prezenta ediţie s-a publicat prin acord cu Free Press, o divizie a grupului SIMON & SCHUSTER, Inc Copyright © Editura Trei, 2013 pentru prezenta ediţie C P 27-0490, Bucureşti T/F: +4 021 300 60 90 E: comenzi@edituratrei ro W: edituratrei ro Lui Thomas, Patty, Nancy şi Robin, care mi-au insuflat inspiraţia necesară pentru a crea ceva din nimic În acest loc, în 1897, Nu s-a întâmplat nimic — Placă fixată pe un perete al Tavernei Woody Creek din localitatea Woody Creek, statul Colorado PREFAŢĂ Vis sau coşmar, trebuie să ne trăim viaţa aşa cum este şi trebuie să ne-o trăim treji Vieţuim într-o lume care este impregnată de ştiinţă şi care este în acelaşi timp întreagă şi reală Nu o putem transforma într-un joc doar alegând una dintre tabere — Jacob Bronowski Pentru ca lucrurile să fie clare de la bun început, trebuie să recunosc că nu ader la convingerea conform căreia creaţia necesită un creator, convingere care stă la baza tuturor religiilor lumii În fiecare zi apar obiecte frumoase şi miraculoase, de la fulgii de zăpadă dintr-o dimineaţă friguroasă de iarnă la curcubeiele vibrante de după o ploaie de vară dintr-o după-amiază târzie Şi totuşi, nimeni, exceptându-i pe cei mai înfocaţi fundamentalişti, nu ar îndrăzni să sugereze că absolut fiecare obiect în parte este creat cu dragoste, cu meticulozitate şi, cel mai important, cu un scop anume de către o inteligenţă divină De fapt, multe persoane cu vederi laice, precum şi oamenii de ştiinţă se bucură de capacitatea noastră de a explica modul în care fulgii de zăpadă şi curcubeiele pot apărea spontan, bazându-ne pe legile simple şi elegante ale fizicii Desigur, se poate pune întrebarea: „De unde vin legile fizicii?“ sau, mai sugestiv: „Cine a creat aceste legi?“ Dar chiar dacă se dă un răspuns la această primă chestiune, cel care pune întrebări va continua adesea: „Dar asta de unde vine?“ sau „Cine a creat asta?“ şi aşa mai departe În cele din urmă, mulţi oameni înţelepţi sunt atraşi de aparenta nevoie a unei Cauze Prime, după cum s-ar fi exprimat Platon, Toma d’Aquino sau Biserica Romano-Catolică din vremurile noastre, şi, în consecinţă, să presupună existenţa unei fiinţe divine: un creator a tot ceea ce există şi a tot ceea ce va exista vreodată, cineva sau ceva etern şi omniprezent Cu toate acestea, declararea unei Cauze Prime lasă deschisă întrebarea: „Cine l-a creat pe creator?“ La urma urmei, care este diferenţa dintre a argumenta pentru un creator etern versus un univers etern existând fără niciun creator? Aceste controverse îmi amintesc de fiecare dată de celebra anecdotă cu expertul care susţinea o prelegere despre originile universului (identificat uneori ca Bertrand Russell, alteori ca William James), şi pe care îl pune în încurcătură o femeie care credea că lumea este ţinută în spinare de o ţestoasă uriaşă, care stă la rândul ei pe spinarea altei ţestoase, apoi pe a alteia cu alte ţestoase „până jos de tot!“ O regresie infinită a nu ştiu cărei forţe creative care se autogenerează, chiar dacă ar fi vorba despre o forţă imaginară mai mare decât ţestoasele, nu ne apropie prea mult de ceea ce a dat naştere universului Totuşi, această metaforă a regresiei infinite s-ar putea să fie mai aproape de procesul real prin care universul a ajuns să existe, decât ipoteza unui creator unic Eludarea întrebării prin argumentul că responsabilitatea e doar a lui Dumnezeu pare să înlăture chestiunea regresiei la infinit, dar aici revin şi spun: universul e aşa cum este, fie că ne place sau nu Existenţa sau inexistenţa unui creator este independentă de dorinţele noastre O lume fără Dumnezeu sau fără scop poate părea nemiloasă sau lipsită de noimă, dar numai acest aspect nu impune ca Dumnezeu să existe cu adevărat În mod similar, s-ar putea ca mintea omenească să nu fie în stare să înţeleagă uşor infinităţile (cu toate că matematica, un produs al minţii noastre, se ocupă de ele cu destulă eleganţă), dar de aici nu putem deduce că infinităţile nu există Universul nostru poate fi infinit în extinderea sa spaţială sau temporală Sau, cum s-a exprimat cândva Richard Feynman, legile fizicii ar putea fi asemuite cu o ceapă cu un număr infinit de straturi, cu legi noi care devin operaţionale pe măsură ce sondăm noi scări dimensionale Pur şi simplu nu ştim! Timp de mai bine de două mii de ani, întrebarea „De ce există ceva mai degrabă decât nimic?“ a fost prezentată ca o replică la ipoteza potrivit căreia universul nostru – care conţine vastul complex de stele, galaxii, oameni şi cine mai ştie ce altceva – s-ar putea să fi luat naştere fără plan, intenţie sau scop Deşi de obicei este considerată o întrebare filosofică sau religioasă, este prima şi cea mai importantă întrebare despre lumea naturală, aşa încât modul cel mai adecvat de a o rezolva este, mai întâi de toate, cu ajutorul ştiinţei Scopul acestei cărţi este simplu Vreau să demonstrez cum poate ştiinţa modernă, în diferitele ei înfăţişări, să abordeze – şi chiar o face – întrebarea de ce există ceva mai degrabă decât nimic Răspunsurile care au fost obţinute – pe baza unor observaţii experimentale uluitor de frumoase, precum şi a teoriilor care stau la baza unei bune părţi a fizicii moderne – sugerează toate că nu e nicio problemă să obţii ceva din nimic Mai mult de-atât, se poate să fi fost nevoie de ceva care să provină din nimic pentru ca universul să îşi înceapă existenţa În plus, toate semnele sugerează că acesta este modul în care universul putea să se nască Am subliniat cuvântul putea deoarece e posibil să nu obţinem niciodată informaţiile empirice necesare pentru a răspunde fără ambiguitate la această întrebare Dar faptul că ideea unui univers născut din nimic este măcar plauzibilă este fără doar şi poate semnificativ, măcar pentru mine Înainte de a merge mai departe, vreau să dedic câteva cuvinte noţiunii de „nimic” – un subiect la care voi reveni mai pe larg ulterior Căci am aflat că, atunci când discut problema aceasta în forumurile publice, nimic nu-i irită mai mult pe filosofii şi teologii care nu sunt de acord cu mine decât ideea că eu, ca om de ştiinţă, nu înţeleg cu adevărat „nimicul” (Sunt tentat să ripostez aici spunând că teologii sunt de fapt experţii în nimic ) „Nimicul”, insistă ei, nu e niciunul dintre lucrurile pe care le discut Nimic înseamnă „nefiinţa”, într-un sens vag şi prost definit Aceasta îmi aminteşte de propriile-mi eforturi de a defini „planul inteligent“ când am început să mă contrazic cu creaţioniştii Or, a devenit limpede că pentru acest concept nu există nicio definiţie clară, exceptând faptul că poţi spune ce nu e „Planul inteligent“ este pur şi simplu o umbrelă unificatoare pentru o opoziţie faţă de evoluţionism În mod similar, unii filosofi şi mulţi teologi definesc şi redefinesc „nimicul“ ca nefiind niciuna dintre versiunile nimicului pe care oamenii de ştiinţă le descriu în momentul de faţă Dar, după părerea mea, aici îşi găsesc falimentul intelectual o mare parte din teologie şi o parte din filosofía modernă Căci, în mod cert, „nimic“ este la fel de fizic ca şi „ceva“, mai ales dacă e să fie definit ca „absenţa a ceva“ Prin urmare, este de datoria noastră să înţelegem cu precizie natura fizică a acestor două cantităţi Iar în absenţa ştiinţei, orice definiţie rămâne doar o înşiruire de cuvinte Cu un secol în urmă, dacă cineva ar fi descris „nimicul“ ca referindu-se la un spaţiu pur şi simplu vid, care nu include niciun fel de entitate materială, definiţia n-ar fi fost contrazisă de mulţi Dar rezultatele din ultimul secol ne-au făcut să înţelegem că, de fapt, spaţiul vid este departe de a fi acel neant neatins pe care l-am presupus înainte de a afla mai multe despre felul în care funcţionează natura Acum, criticii religioşi îmi spun că nu mă pot referi la spaţiul vid ca la „nimic“, ci ca la un „vid cuantic“, pentru a-l distinge de „nimicul“ idealizat al filosofilor sau teologilor Fie şi aşa Dar dacă apoi suntem dispuşi să descriem „nimicul“ ca absenţa spaţiului şi a timpului? Este suficient? Din nou, bănuiesc că mi s-ar răspunde că şi acest „nimic“ a existat cândva Dar, după cum voi descrie, am aflat că spaţiul şi timpul pot, la rândul lor, să apară spontan, dar sunt sigur că ni se va spune că nici măcar acest „nimic“ nu e cu adevărat nimicul care contează Şi ni se spune că pentru a evada din nimicul „real“ este nevoie de divinitate, căci „nimicul“ este definit prin sancţiune oficială ca fiind „acel ceva din care numai Dumnezeu poate crea ceva“ De asemenea, diferite persoane cu care am discutat problema în contradictoriu au mai sugerat că, dacă există „potenţialul“ de a crea ceva, atunci aceasta nu este o stare de adevărată nimicnicie Şi, cu siguranţă, având legi ale naturii care oferă un astfel de potenţial, ne îndepărtăm iarăşi de domeniul adevărat al nonfiinţei Dar pe urmă, dacă argumentez că probabil legile însele au luat naştere spontan, aşa cum voi arăta că s-ar putea să fie cazul, atunci nici asta nu e îndeajuns, pentru că orice sistem din care se poate să fi luat naştere spontan aceste legi nu este un neant real Ţestoase până jos de tot? Nu prea cred Dar ţestoasele sunt atrăgătoare deoarece ştiinţa schimbă terenul de joc în moduri care-i fac pe oameni să se simtă incomod Desigur, acesta e unul dintre scopurile ştiinţei (în vremea lui Socrate, s-ar fi spus „filosofie naturală“) Caracterul „incomod“ ne arată că suntem în preajma unor noi descoperiri Fireşte, invocarea lui „Dumnezeu“ pentru a evita întrebările dificile care încep cu acel „cum“ e doar un semn de lene intelectuală La urma urmelor, dacă nu ar fi existat potenţial pentru creaţie, atunci Dumnezeu n-ar fi putut să creeze nimic Ar fi un hocus-pocus semantic să afirmăm că regresia potenţial infinită este evitată deoarece Dumnezeu există în afara naturii şi, prin urmare, „potenţialul“ pentru existenţa însăşi nu face parte din neantul din care a luat naştere existenţa Adevăratul meu scop aici este să demonstrez că, de fapt, ştiinţa a schimbat terenul de joc, astfel încât discuţiile abstracte şi inutile cu privire la natura neantului au fost înlocuite de eforturi utile, operaţionale, de a descrie care ar putea să fie originea reală a universului nostru Voi explica totodată implicaţiile posibile ale acestui lucru pentru prezentul şi viitorul nostru Aceasta reflectă un adevăr foarte important Când vine vorba despre modul cum evoluează universul nostru, religia şi teologia sunt, în cel mai bun caz, irelevante Adeseori, acestea nu fac decât să tulbure apele, de exemplu, concentrându-se asupra întrebărilor legate de neant, fără să ofere vreo definiţie a termenului bazată pe dovezi empirice Deşi nu înţelegem pe deplin originea universului în care trăim, nu există vreun motiv să ne aşteptăm ca lucrurile să se schimbe în această privinţă Mai mult, mă aştept ca, în ultimă instanţă, acelaşi lucru să devină valabil şi pentru felul cum înţelegem domeniile pe care acum religia le consideră ca fiind teritoriul ei propriu, cum ar fi moralitatea umană Ştiinţa a reuşit să ne lărgească în mod eficient înţelegerea asupra naturii deoarece etosul ştiinţific se bazează pe trei principii esenţiale: (1) mergi pe urmele dovezilor, indiferent unde duc acestea; (2) cel care propune o teorie trebuie să fie dispus să-i demonstreze falsitatea în aceeaşi măsură în care e dispus să-i demonstreze valabilitatea; (3) arbitrul suprem al adevărului este experimentul, nu comoditatea pe care ne-o dau convingerile apriorice, nici frumuseţea sau eleganţa pe care le-o atribuim modelelor teoretice Rezultatele experimentelor pe care le voi descrie aici sunt nu doar actuale, dar şi neaşteptate Tapiţeria pe care o ţese ştiinţa când descrie evoluţia universului nostru este mult mai bogată şi mult mai fascinantă decât orice imagini revelate sau poveşti imaginare pe care le-au născocit oamenii Natura ne provoacă surprize cu mult mai mari decât cele pe care le poate genera imaginaţia umană Pe parcursul ultimelor două decenii, o fascinantă serie de evoluţii în cosmologie, fizica particulelor elementare şi gravitaţie ne-au schimbat complet viziunea asupra universului, cu implicaţii surprinzătoare şi profunde pentru înţelegerea originilor sale, precum şi a viitorului său Prin urmare, nu poate exista un subiect mai interesant decât nimicul, dacă-mi îngăduiţi jocul de cuvinte Adevărata inspiraţie pentru cartea de faţă nu vine atât dintr-o dorinţă de a dărâma nişte mituri sau de a ataca nişte credinţe, cât din dorinţa de a celebra cunoaşterea şi, împreună cu aceasta, universul nostru care s-a dovedit a fi absolut surprinzător şi fascinant Căutările noastre ne vor duce într-un tur palpitant până la cele mai îndepărtate locuri ale universului în expansiune, din primele momente ale Big Bangului până la viitorul îndepărtat, şi vor include probabil cea mai surprinzătoare descoperire din fizica secolului trecut Într-adevăr, motivaţia imediată pentru scrierea acestei cărţi acum este o descoperire profundă cu privire la univers care mi-a impulsionat propriile cercetări ştiinţifice în cea mai mare parte a ultimelor trei decenii şi a dus la concluzia surprinzătoare potrivit căreia cea mai mare parte din energia universului rezidă într-o formă misterioasă, deocamdată inexplicabilă, care se regăseşte în totalitatea spaţiului vid Nu e o exagerare să se spună că această descoperire a schimbat terenul de joc al cosmologiei moderne Mai întâi, descoperirea a produs o nouă şi remarcabilă susţinere pentru ideea că universul nostru s-a născut exact din nimic De asemenea, ne-a provocat să regândim o mulţime de supoziţii cu privire la procesele care i-ar putea guverna evoluţia şi, în cele din urmă, întrebarea dacă legile naturii sunt cu adevărat fundamentale Fiecare dintre aceste consecinţe, la rândul ei, tinde acum să facă întrebarea „De ce există ceva mai degrabă decât nimic?“ să pară mai puţin impozantă, dacă nu întru totul facilă Sper să reuşesc să descriu acest aspect Geneza directă a acestei cărţi se regăseşte în octombrie 2009, când am susţinut la Los Angeles o prelegere cu acelaşi titlu Spre surprinderea mea, filmul prelegerii, pus la dispoziţie de Fundaţia Richard Dawkins şi postat pe YouTube, a devenit de atunci un element de senzaţie, cu aproape un milion de vizionări în momentul când scriu aceste rânduri şi cu numeroase copii ale unor fragmente din film folosite de comunităţile ateiste şi teiste deopotrivă în controversele lor Datorită interesului clar faţă de acest subiect şi, de asemenea, ca o consecinţă a unor comentarii derutante apărute pe web şi în diferite media ca urmare a prelegerii mele, m-am gândit că merită să ofer o transpunere mai completă a ideilor expuse atunci, prin intermediul cărţii de faţă Totodată, aici am posibilitatea să adaug argumentele pe care le-am prezentat la acea dată, care se concentrau aproape în totalitate pe revoluţiile recente din cosmologie, care au schimbat imaginea universului, asociate cu descoperirea energiei şi geometriei spaţiului, şi pe care le voi discuta în primele două treimi ale cărţii În perioada scursă de atunci, m-am gândit mai mult la numeroasele antecedente şi idei care constituie argumentaţia mea Le-am discutat şi cu alţii, care au reacţionat cu un fel de entuziasm molipsitor Şi am explorat mai în profunzime impactul evoluţiilor din fizica particulelor elementare, în mod specific, asupra chestiunii originii şi naturii universului nostru Şi, în sfârşit, mi-am expus unele dintre argumente celor care li s-au opus vehement şi, făcând asta, am înţeles unele aspecte care m-au ajutat să mi le dezvolt şi mai mult În timp ce-mi modelam şi-mi clarificam ideile pe care am încercat în final să le descriu aici, am beneficiat imens de pe urma discuţiilor cu unii dintre cei mai serioşi colegi fizicieni În mod deosebit, aş dori să le mulţumesc lui Alan Guth şi Frank Wilczek, care şi-au găsit timp ca să poarte discuţii şi corespondenţe prelungite cu mine, rezolvând unele confuzii din mintea mea şi, în anumite cazuri, ajutând la consolidarea propriilor mele interpretări Încurajat de interesul manifestat de Leslie Meredith şi Dominick Anfuso de la Editura Free Press, Simon & Schuster, faţă de posibilitatea publicării unei cărţi pe acest subiect, l-am contactat pe prietenul meu Christopher Hitchens, care, pe lângă faptul că este una dintre cele mai culte şi mai strălucite persoane pe care le ştiu, a folosit el însuşi câteva dintre argumentele expuse în prelegerea mea în remarcabila lui serie de dezbateri pe tema ştiinţei şi a religiei Christopher, în pofida stării de sănătate precare, a acceptat cu amabilitate şi generozitate să scrie o prefaţă Pentru acest gest de prietenie şi încredere, îi voi purta recunoştinţă veşnică Din nefericire, boala l-a copleşit în cele din urmă pe Christopher, astfel încât definitivarea prefeţei a devenit imposibilă, în pofida strădaniilor sale S-a stins înainte cu puţin de apariţia primei ediţii a cărţii mele Îmi e dor de el şi lumea e mai goală fără el Cu toate acestea, rămâneam un răsfăţat al sorţii, întrucât elocventul şi eminentul meu prieten, renumitul om de ştiinţă Richard Dawkins, acceptase anterior să scrie o postfaţă După ce am încheiat prima variantă a lucrării, el a scris în scurt timp un material ale cărui frumuseţe şi claritate erau uluitoare, făcându-mă totodată să mă simt umil Rămân cu un sentiment al propriei mele micimi În fine, lui Christopher, lui Richard şi tuturor celor de mai sus, le mulţumesc pentru sprijin şi încurajări şi pentru că m-au motivat, încă o dată, să revin la computer şi să scriu CAPITOLUL 1 UN ROMAN POLIŢIST COSMIC: ÎNCEPUTURILE Misterul iniţial care însoţeşte orice călătorie este: cum a ajuns de fapt călătorul la punctul de pornire? — Louise Bogan, Journey Around My Room Era o noapte întunecată şi furtunoasă La începutul lui 1916, Albert Einstein tocmai îşi terminase cea mai mare operă a vieţii sale, rezultatul unui deceniu de eforturi intelectuale intense dedicate dezvoltării unei noi teorii a gravitaţiei, pe care a denumit-o teoria generală a gravitaţiei Totuşi, aceasta nu era doar o nouă teorie a gravitaţiei, fiind în acelaşi timp şi o nouă teorie a spaţiului şi a timpului Şi a fost prima teorie ştiinţifică cu ajutorul căreia se putea explica nu doar cum se deplasează obiectele prin univers, ci şi cum ar putea să evolueze universul însuşi Exista însă un singur impediment Când Einstein a început să-şi aplice teoria la descrierea universului ca întreg, a devenit limpede că aceasta nu descria universul în care aparent trăim Acum, după aproape o sută de ani, este greu să apreciem pe deplin cât de mult s-a schimbat imaginea noastră despre univers în intervalul de timp al unei vieţi de om În perspectiva comunităţii ştiinţifice din 1917, universul era static şi etern şi consta dintr-o singură galaxie, Calea Lactee, înconjurată de un spaţiu vast, infinit, întunecat şi gol La urma urmelor, asta ar fi ceea ce ai putea să deduci uitându-te la cerul nopţii cu ochiul liber sau cu un telescop mic, totodată existând puţine motive să bănuieşti altceva În teoria lui Einstein, ca şi în teoria gravitaţională anterioară a lui Newton, gravitaţia este o forţă de atracţie pură care se manifestă între toate obiectele Aceasta înseamnă că este imposibil să avem un set de mase localizate în spaţiu şi care să se afle în stare de repaus veşnic Atracţia gravitaţională reciprocă le va face în cele din urmă să colapseze spre interior, în dezacord manifest cu ideea de univers aparent static Faptul că relativitatea generalizată a lui Einstein nu părea compatibilă cu imaginea de atunci a universului a fost pentru el o lovitură mai puternică decât vă puteţi imagina, din motive care îmi îngăduie să mă dispensez de un mit legat de Einstein şi a sa relativitate generală, care întotdeauna m-a sâcâit Se presupune în general că Einstein a lucrat izolat, într-o cameră închisă, ani de-a rândul, folosindu-se doar de raţiune şi de gândire pură, obţinând în final o teorie minunată, independentă de realitate (poate la fel ca unii dintre susţinătorii teoriei corzilor din zilele noastre!) Cu toate acestea, nimic nu este mai departe de adevăr Einstein a fost întotdeauna călăuzit la modul profund de experimente şi observaţii Deşi a efectuat multe „experimente mentale“ şi a trudit vreme de peste un deceniu, a învăţat matematicile noi şi a urmat numeroase indicii teoretice false în tot acest proces înainte de a produce în cele din urmă o teorie care era, într-adevăr, frumoasă din punct de vedere matematic Totuşi, cel mai important moment în stabilirea poveştii lui de dragoste cu relativitatea generală a avut de-a face cu observaţia În ultimele săptămâni febrile în care-şi definitiva teoria, concurând cu matematicianul german David Hilbert, el şi-a folosit ecuaţiile pentru a calcula predicţia unui fenomen astrofizic, care, altfel, poate părea obscur: o uşoară precesie la „periheliul“ (punctul de maximă apropiere) orbitei lui Mercur în jurul Soarelui Astronomii observaseră de mult că orbita lui Mercur se abătea uşor de la cea prezisă de Newton În loc să fie o elipsă perfectă care să revină în punctul de plecare, orbita lui Mercur avea o abatere datorată precesiei (ceea ce înseamnă că planeta nu revine exact în acelaşi punct după efectuarea unei revoluţii orbitale, orientarea elipsei modificându-se uşor după fiecare parcurs complet, descriind în cele din urmă un fel de model în spirală) cu o cantitate extrem de mică: 43 de secunde de arc (cam o sutime de grad) pe secol Când Einstein a efectuat calculele privind orbita folosindu-se de teoria relativităţii generale, a obţinut exact rezultatul scontat După cum scrie un biograf al lui Einstein, Abraham Pais: „Această descoperire a fost, după părerea mea, de departe cea mai puternică trăire emoţională din viaţa de om de ştiinţă a lui Einstein, poate chiar din întreaga lui viaţă“ A spus că a avut palpitaţii la inimă, de parcă „ceva ar fi plesnit“ înăuntru O lună mai târziu, când şi-a descris teoria unui prieten, spunând despre ea că este de o „frumuseţe incomparabilă“, plăcerea lui faţă de forma matematică era, într-adevăr, vădită, dar nu au fost raportate niciun fel de palpitaţii Dezacordul aparent dintre relativitatea generală şi observaţia cu privire la posibilitatea unui univers static nu a durat mult totuşi (Cu toate că l-a determinat pe Einstein să introducă o modificare în teorie, pe care ulterior a numit-o cea mai mare gafă a sa Dar vom discuta mai departe în detaliu despre asta ) Toată lumea (exceptând anumite comitete de conducere ale unor şcoli din Statele Unite ale Americii) ştie acum că universul nu este static, ci se extinde, iar expansiunea a pornit de la un Big Bang incredibil de fierbinte şi de dens, cu aproximativ 13,72 miliarde de ani în urmă La fel de important este faptul că ştim că galaxia noastră este doar una dintre cele probabil 400 de miliarde de galaxii din universul observabil Suntem la fel ca primii cartografi tereştri, când abia începem să desenăm harta universului la scara sa cea mai mare Aşa că nu e de mirare că ultimele decenii au adus schimbări revoluţionare în imaginea noastră asupra universului Descoperirea că universul nu este static, ci mai degrabă în expansiune, are o profundă importanţă pe plan filosofic şi religios, deoarece sugerează că universul nostru a avut un început Un început înseamnă creaţie, iar creaţia stârneşte emoţii Deşi a fost nevoie de câteva decenii, după descoperirea din 1929 a faptului că universul nostru se află în expansiune, pentru ca ideea de Big Bang să capete o confirmare empirică independentă, Papa Pius al XII-lea a anunţat-o în 1951 ca pe o dovadă în sprijinul Genezei: S-ar părea că ştiinţa din zilele noastre, dintr-un singur salt înapoi în timp, peste secole, a reuşit să fie martoră la momentul august al primordialului Fiat Lux [Să fie lumină], când, împreună cu materia, a răbufnit din nimic o mare de lumină şi de radiaţie, iar elementele s-au divizat şi s-au învolburat, alcătuind milioane de galaxii Astfel, cu acea concreteţe caracteristică dovezilor fizice, [ştiinţa] a confirmat contingenţa universului şi totodată bine fundamentata concluzie cu privire la epoca în care lumea a luat naştere din mâinile Creatorului Prin urmare, creaţia a avut loc Noi spunem: „Prin urmare, există un Creator Prin urmare, Dumnezeu există!” De fapt, întreaga poveste este ceva mai interesantă Prima persoană care a propus ipoteza Big Bang a fost un preot şi fizician belgian pe nume Georges Lemaître Lamaître era o combinaţie remarcabilă de competenţe Şi-a început studiile ca inginer, a fost artilerist decorat în Primul Război Mondial, apoi a trecut la matematici, când a început studiile teologice la începutul anilor 1920 Şi-a mutat apoi sfera de interes asupra cosmologiei, studiind mai întâi cu celebrul astrofizician britanic Sir Arthur Stanley Eddington, înainte de a pleca la Harvard, pentru ca ulterior să îşi ia al doilea doctorat, în fizică la MIT În 1927, înainte de a-şi lua al doilea doctorat, Lemaître a rezolvat ecuaţiile lui Einstein pentru relativitatea generalizată şi a demonstrat că teoria prezice un univers non-static şi că, de fapt, sugerează că universul în care trăim se află în expansiune Ideea a părut atât de scandaloasă încât Einstein însuşi a obiectat în stilu-i colorat: „Matematica dumitale este corectă, dar interpretarea fizică este abominabilă“ Cu toate acestea, Lemaître a mers mai departe şi, în 1930, a propus ideea că universul nostru în expansiune a început, de fapt, ca un punct infinitezimal, pe care l-a numit „Atomul Primar“, şi că acest început a reprezentat, probabil într-o aluzie la Geneză, o „Zi fără de ieri“ Astfel, Big Bangul, pe care l-a anunţat cu atâta fală Papa Pius, a fost prima oară propus de un preot Ne-am aştepta ca Lemaître să fi fost emoţionat de această validare papală, dar el deja se dispensase în mintea sa de ideea conform căreia această teorie ştiinţifică ar avea consecinţe teologice şi, în cele din urmă, îndepărtase din ciorna articolului său publicat în 1931 paragraful care remarca tocmai acest aspect La drept vorbind, Lemaître şi-a exprimat obiecţiile faţă de această adjudecare de către papă a dovezii Creaţiei via Big Bang (nu mai puţin şi pentru că şi-a dat seama că, dacă teoria sa avea să se dovedească ulterior incorectă, atunci ar putea fi contestate şi pretenţiile romano-catolicilor vizavi de Geneză) Între timp, fusese ales în Academia Pontificală a Vaticanului, instituţie al cărei preşedinte avea să devină ulterior Aşa cum s-a exprimat: „După părerea mea, o astfel de teorie rămâne întru totul în afara oricărei interpretări metafizice sau religioase“ Iar papa nu a mai vorbit niciodată în public despre acest subiect O lecţie preţioasă se desprinde de aici După cum a recunoscut Lemaître, dacă Big Bangul a avut sau nu loc este o chestiune ştiinţifică, nu una teologică Mai mult, chiar dacă Big Bangul a avut loc (lucru confirmat acum în mod covârşitor de toate dovezile), putem alege să interpretăm acest eveniment în diferite moduri, în funcţie de predilecţiile noastre religioase sau metafizice Poţi alege să vezi în Big Bang dovada existenţei unui creator, dacă simţi nevoia, sau să argumentezi că aparatul matematic al relativităţii generale explică evoluţia universului până la începuturile sale, fără intervenţia vreunei divinităţi Dar o astfel de speculaţie metafizică este independentă de valabilitatea fizică a Big Bangului însuşi şi irelevantă pentru înţelegerea de către noi a fenomenului Desigur, pe măsură ce trecem dincolo de simpla existenţă a unui univers în expansiune pentru a înţelege principiile fizice care i-ar putea explica originea, ştiinţa poate arunca mai multă lumină asupra acestei speculaţii şi, după cum voi argumenta, chiar o face În orice caz, nici Lemaître, nici Papa Pius n-au convins comunitatea ştiinţifică de faptul că universul se află în expansiune Ca în toate cazurile de ştiinţă adevărată, dovezile au venit ca urmare a unor observaţii minuţioase, făcute în acest caz de Edwin Hubble, care continuă să-mi dea o mare încredere în omenire, pentru că a început ca avocat şi apoi a devenit astronom Hubble făcuse anterior o descoperire importantă în 1925, cu ajutorul noului telescop Hooker de 100 de ţoii (2,54 metri), instalat pe Mount Wilson, pe atunci, cel mai mare telescop de pe planetă (Pentru comparaţie, acum construim telescoape de peste zece ori mai mari decât acesta în diametru şi de o sută de ori mai mari ca suprafaţă!) Până la acea dată, cu telescoapele pe care le avuseseră la dispoziţie, astronomii reuşiseră să discearnă imagini neclare ale obiectelor care nu erau doar simple stele în galaxia noastră Ei le-au numit nebuloase, termen care vine în esenţă de la cuvântul latin pentru „lucru neclar“ (de fapt, „nor“) S-a discutat în contradictoriu cu privire la ideea dacă aceste obiecte sunt din interiorul sau din afara galaxiei Dat fiind că viziunea dominantă asupra universului din acea vreme afirma că nu există nimic în afara galaxiei noastre, majoritatea astronomilor s-au raliat taberei care susţinea că ar face parte din galaxia noastră, tabără condusă de celebrul astronom Harlow Shapley de la Harvard Shapley abandonase studiile şcolare din clasa a V-a şi studiase pe cont propriu, ajungând în cele din urmă la Princeton A decis să se specializeze în astronomie alegând primul subiect pe care l-a găsit în programa analitică de studiat Într-o lucrare extrem de importantă, el a demonstrat că galaxia Calea Lactee era mult mai mare decât se crezuse anterior şi că Soarele nu se afla în centrul ei, ci într-un colţ îndepărtat, neinteresant A fost o formidabilă forţă în astronomie şi, prin urmare, opiniile sale cu privire la natura nebuloaselor au avut o influenţă considerabilă În prima zi a anului 1925, Hubble a publicat rezultatele studiului său asupra aşa-numitelor nebuloase-spirală, studiu întins pe durata a douăzeci şi doi de ani, în care a reuşit să identifice un anumit tip de stele cu strălucire variabilă, numite cefeide, aflate în aceste nebuloase, inclusiv în nebuloasa cunoscută acum sub numele Andromeda Observate pentru prima oară în 1784, cefeidele sunt stele a căror strălucire variază pe parcursul unor perioade regulate În 1908, o femeie-astronom amatoare, necunoscută şi, la acea dată, neapreciată, Henrietta Swan Leavitt, era angajată în calitate de „calculatoare“ la Observatorul Colegiului Harvard („Calculatoarele“ erau femei aduse pentru a cataloga strălucirea stelelor înregistrate pe plăcile fotografice ale observatorului; în acele vremuri, femeilor nu li se dădea voie să folosească telescoapele observatorului ) Fiică a unui preot congregaţionist şi descendent al Cultului Pelerinilor, Leavitt a făcut o descoperire uluitoare, pe care a lămurit-o şi mai bine în 1912: a observat că există o relaţie de regularitate între strălucirea cefeidelor şi perioada variaţiei lor Prin urmare, dacă se putea determina distanţa până la o singură cefeidă având perioada cunoscută (care avea să fie determinată ulterior, în 1913), atunci măsurarea strălucirii altor cefeide cu aceeaşi perioadă ar permite determinarea distanţelor până la acele alte stele! Dat fiind că strălucirea observată a stelelor scade invers proporţional cu pătratul distanţei până la stea (lumina se împrăştie uniform pe o sferă a cărei suprafaţă creşte odată cu pătratul distanţei şi astfel, întrucât lumina se împrăştie pe o sferă mai mare, intensitatea luminii observate în orice punct descreşte invers proporţional cu aria sferei), determinarea distanţei până la stelele depărtate a fost întotdeauna o provocare majoră pentru astronomi Descoperirea lui Leavitt a revoluţionat domeniul (Hubble însuşi, căruia i s-a refuzat Premiul Nobel, a afirmat adesea că activitatea lui Leavitt merita să fie recompensată cu premiul respectiv, cu toate că se pricepea destul de bine să-şi servească propriile interese, astfel încât să fi făcut această sugestie doar pentru că ar fi fost un foarte potrivit candidat în vederea împărţirii premiului cu aceasta pentru activitatea sa ulterioară ) La Academia Regală Suedeză s-a început completarea documentelor necesare pentru nominalizarea lui Leavitt pentru Premiul Nobel din 1924 când s-a aflat că murise de cancer cu trei ani în urmă În virtutea forţei personalităţii sale, a priceperii cu care se autopromova şi a aptitudinilor de observator, Hubble avea să devină un nume aflat pe buzele tuturor, în vreme ce Leavitt, din păcate, a rămas cunoscută doar de pasionaţii domeniului Hubble a reuşit să folosească măsurătorile pe care le-a efectuat asupra cefeidelor şi relaţia dintre perioadă şi luminozitate descoperită de Leavitt pentru a demonstra fără putinţă de tăgadă că cefeidele din Andromeda şi câteva alte nebuloase erau mult prea îndepărtate pentru a fi în interiorul Căii Lactee Andromeda s-a dovedit a fi un alt univers insular, o altă galaxie-spirală aproape identică cu a noastră, şi una dintr-un număr de peste 100 de miliarde de alte galaxii care, ştim acum, există în universul nostru observabil Rezultatul lui Hubble a fost suficient de lipsit de ambiguitate astfel încât comunitatea ştiinţifică – incluzându-l şi pe Shapley, care, întâmplător, între timp devenise director al Observatorului Colegiului Harvard, unde Leavitt făcuse acea descoperire epocală – a acceptat fără ezitări faptul că galaxia Căii Lactee nu reprezintă tot ceea ce ne înconjoară Deodată, dimensiunea universului cunoscut s-a extins, dintr-un singur salt, cu o cantitate mai mare decât o făcuse în secole! Caracterul lui s-a schimbat şi el, aşa cum s-au schimbat aproape toate celelalte După această descoperire spectaculoasă, Hubble ar fi putut să se odihnească pe laurii victoriei, dar el urmărea să prindă peşti mai mari sau, în cazul de faţă, galaxii mai mari Măsurând luminozitatea şi mai mică a unor cefeide aparţinând unor galaxii şi mai depărtate, a reuşit să cartografieze universul la scări din ce în ce mai mari Totuşi, făcând acest lucru, el a descoperit ceva şi mai remarcabil: universul se află în expansiune! Hubble a obţinut acest rezultat comparând distanţele la care se află galaxiile şi folosind un set de măsurători diferit al unui alt astronom american, Vesto Slipher, care măsurase spectrele de lumină provenite de la aceste galaxii Pentru a înţelege existenţa şi natura acestor spectre, este nevoie să ne întoarcem în timp la însuşi începutul astronomiei moderne Una dintre cele mai importante descoperiri din astronomie a fost faptul că materia stelară şi materia terestră sunt în mare parte aceleaşi Totul a început, ca multe lucruri din ştiinţa modernă, cu Isaac Newton În 1665, Newton, pe atunci un tânăr om de ştiinţă, a permis unui fascicul îngust de lumină solară, obţinut prin obscurizarea camerei sale cu excepţia unui mic orificiu făcut în oblonul ferestrei, să treacă printr-o prismă şi a observat cum lumina solară se dispersează în culorile familiare ale curcubeului El a conchis că lumina albă a soarelui conţinea toate aceste culori şi a avut dreptate După o sută cincizeci de ani, un alt om de ştiinţă a examinat cu mai multă atenţie lumina dispersată, descoperind benzi întunecate în mijlocul culorilor şi a tras concluzia că acestea se datorau existenţei materialelor din atmosfera din jurul Soarelui, care absorbeau din lumină anumite culori sau lungimi de undă specifice Aceste „linii (ale spectrului) de absorbţie“, cum au devenit cunoscute, pot fi identificate cu lungimile de undă ale luminii despre care s-a observat prin măsurători că sunt absorbite de substanţele cunoscute de pe Pământ, incluzând hidrogenul, oxigenul, fierul, sodiul şi calciul În 1868, un alt om de ştiinţă a observat două linii de absorbţie noi în regiunea galbenă a spectrului solar, care nu corespundeau niciunui element terestru cunoscut A conchis că trebuie să se datoreze vreunui element nou, pe care l-a denumit heliu O generaţie mai târziu, heliul a fost descoperit şi pe Pământ Studierea spectrului radiaţiilor provenite de la alte stele constituie un instrument ştiinţific important pentru înţelegerea compoziţiei, temperaturii şi evoluţiei acestora Începând din 1912, Slipher a studiat spectrele luminii provenite de la diverse nebuloase-spirală şi a constatat că respectivele spectre erau similare cu cele ale stelelor apropiate – exceptând faptul că toate liniile de absorbţie erau deplasate cu acelaşi interval de lungime de undă În acel moment, se ştia deja că fenomenul se datorează unui efect cunoscut, „efectul Doppler“, numit astfel după fizicianul austriac Christian Doppler, care a explicat în 1842 că undele care vin spre noi de la o sursă aflată în mişcare vor fi expandate, dacă sursa se îndepărtează de noi, şi comprimate, dacă sursa se apropie Aceasta este manifestarea unui fenomen cu care toţi suntem familiarizaţi şi care-mi aminteşte de o caricatură a lui Sidney Harris, în care doi cowboy stau călare pe cai undeva, pe câmp, şi se uită în depărtare la un tren, unul dintre ei spunându-i celuilalt: „îmi place să aud şuieratul singuratic al trenului, când valoarea frecvenţei se schimbă datorită efectului Doppler!“ Intr-adevăr, semnalul locomotivei sau sirena ambulanţei se aud mai ascuţit dacă trenul sau ambulanţa se apropie de noi şi mai jos, dacă se îndepărtează Reiese că acelaşi fenomen se aplică şi la undele luminoase, cu toate că din motive întru câtva diferite Undele luminoase de la o sursă care se îndepărtează de noi, fie datorită mişcării sale locale în spaţiu, fie datorită expansiunii spaţiului dintre sursă şi observator, se vor alungi, astfel încât vor apărea mai roşii decât în mod normal, întrucât roşul se află la limita spectrului vizibil caracterizată de lungimi de undă mai mari, în vreme ce undele de la o sursă ce se mişcă spre noi vor fi comprimate şi vor apărea mai albastre Slipher a observat în 1912 că liniile de absorbţie de la lumina ce vine de la toate nebuloasele-spirală erau aproape toate deplasate sistematic spre lungimile de undă mai mari (deşi unele, precum Andromeda, erau deplasate spre lungimile de undă mai mici) El a dedus corect că, prin urmare, majoritatea acestor obiecte se îndepărtau de noi cu viteze considerabile Hubble a reuşit să compare observaţiile lui asupra distanţelor la care se situează aceste galaxii-spirală (aşa cum au ajuns între timp să fie cunoscute) cu măsurătorile lui Slipher privind vitezele cu care acestea se depărtează În 1929, cu ajutorul unui angajat de la Mount Wilson, Milton Humason (al cărui talent tehnic era aşa de mare încât a obţinut o slujbă la Mount Wilson fără să fi posedat măcar o diplomă de liceu), el a anunţat descoperirea unei remarcabile relaţii empirice, numită acum legea lui Hubble Conform acestei legi, există o relaţie direct proporţională între viteza de recesie (de îndepărtare) şi distanţa la care se află galaxiile Altfel spus, galaxiile aflate la distanţe mai mari de noi se depărtează cu viteze şi mai mari! Când ni se prezintă prima oară acest fapt remarcabil – că aproape toate galaxiile se depărtează de noi şi că cele care se află la o distanţă dublă faţă de o alta se deplasează de două ori mai rapid, cele aflate la distanţe triple se mişcă de trei ori mai repede etc – implicaţia pare evidentă: Ne aflăm în centrul universului! După cum sugerează unii prieteni, trebuie să mi se reamintească în fiecare zi că nu aşa stau lucrurile Mai curând, acest adevăr este în concordanţă exact cu relaţia pe care a prezis-o Lemaître Într-adevăr, universul nostru se dilată Am încercat diferite moduri de a explica acest lucru şi, sincer, nu cred că există o modalitate potrivită decât dacă judeci lucrurile dintr-o nouă perspectivă Diferită de cea cu care ne-am obişnuit Pentru a înţelege implicaţiile legii lui Hubble, trebuie să părăseşti punctul de observaţie miop al propriei noastre galaxii şi să te uiţi la universul nostru din afară În vreme ce e greu să stai în afara unui univers tridimensional, este uşor să stai în exteriorul unuia bidimensional Pe pagina următoare am desenat un astfel de univers în expansiune în două momente diferite După cum se poate observa, galaxiile sunt mai depărtate între ele în momentul al doilea  Acum să ne imaginăm că trăim în una dintre galaxiile din momentul al doilea, pe care o voi marca cu alb  Pentru a vedea cum ar arăta evoluţia universului din acest punct de observaţie al galaxiei, voi suprapune imaginea din dreapta peste cea din stânga, aşezând galaxia marcată cu alb peste ea însăşi  Voilà! Din acest punct de observaţie al galaxiei, toate celelalte galaxii se depărtează, iar cele care sunt la o distanţă dublă au parcurs dublul distanţei în acelaşi interval de timp, cele care sunt la o depărtare triplă au parcurs triplul distanţei etc Câtă vreme nu există o limită, cei din galaxia respectivă au senzaţia că se află în centrul acelei expansiuni Nu contează ce galaxie alegem Să luăm o altă galaxie şi să repetăm procedeul:   Atunci, în funcţie de perspectiva aleasă, fie orice loc este centrul universului, fie niciunul nu este Acest lucru nu contează însă Legea lui Hubble este în concordanţă cu ideea unui univers aflat în expansiune Când Hubble şi Humason şi-au făcut cunoscută analiza în 1929, ei au raportat nu doar o relaţie liniară între distanţa galaxiilor şi viteza lor de recesie, dar au oferit şi o estimare cantitativă a vitezei de expansiune Iată datele pe care le-au prezentat în articolul lor:  După cum vedeţi, ideea lui Hubble de a potrivi o linie dreaptă cu aceste date experimentale pare una relativ norocoasă (Există clar o anumită relaţie, dar dacă linia dreaptă este cea mai potrivită reprezentare este departe de a fi clar doar pornind de la aceste date ) Valoarea pentru viteza de expansiune, pe care au dedus-o pe baza graficului, sugerează că o galaxie aflată la o distanţă de un milion de parseci (3 milioane de ani-lumină) – distanţa medie dintre galaxii – se depărtează de noi cu o viteză de 500 de kilometri/secundă Totuşi, această estimare n-a mai fost la fel de norocoasă Motivul pentru aceasta este relativ simplu de sesizat Dacă toate se depărtează unele de celelalte în zilele noastre, înseamnă că în vremurile de început erau mult mai apropiate Acum, dacă gravitaţia este o forţă de atracţie, atunci ar trebui să încetinească expansiunea universului Aceasta înseamnă că galaxia pe care o vedem azi depărtându-se de noi cu 500 de kilometri pe secundă s-ar fi mişcat mai rapid într-o epocă anterioară Dacă totuşi, pentru moment, presupunem că galaxia s-a deplasat întotdeauna cu acea viteză, putem să refacem în sens invers calculul şi să determinăm cu cât timp în urmă s-ar fi aflat în aceeaşi poziţie ca galaxia noastră, într-adevăr, întregul univers observabil s-ar fi suprapus într-un singur punct, Big Bang, într-un moment pe care-l putem estima în felul acesta O astfel de estimare este în mod clar o limită superioară privind vârsta universului deoarece, dacă galaxiile s-au deplasat cândva mai rapid, ar fi ajuns în locul unde se află astăzi într-un timp mai scurt decât ar sugera această estimare Pornind de la această estimare bazată pe analiza lui Hubble, Big Bang a avut loc cu aproximativ 1,5 miliarde de ani în urmă Totuşi, chiar şi în 1929, dovezile indicau clar că vârsta Pământului era mai mare de trei miliarde de ani (exceptându-i pe câţiva habotnici ai Bibliei, din Tennessee, Ohio şi alte câteva state) Bineînţeles că e jenant pentru oamenii de ştiinţă să constate că Pământul este mai vechi decât universul Mai important, această contradicţie sugerează că analiza e greşită Sursa acestei confuzii a fost pur şi simplu faptul că distanţele estimate de Hubble, derivate prin aplicarea relaţiilor privind cefeidele din galaxia noastră, erau sistematic incorecte Scara de distanţe bazată pe utilizarea cefeidelor apropiate pentru a estima distanţa până la cefeidele depărtate, şi apoi pentru a estima distanţa până la galaxiile în care au fost observate cefeide şi mai depărtate, era eronată Povestea felului în care aceste erori sistematice au fost ajustate este prea lungă şi complicată pentru a fi descrisă aici şi, în orice caz, nu mai contează deoarece acum avem la dispoziţie un mijloc mult mai bun de estimare a distanţelor Una dintre fotografiile mele preferate realizate de Telescopul Spaţial Hubble este prezentată mai jos Ea înfăţişează o minunată galaxie-spirală foarte îndepărtată, care a existat cu mult timp în urmă (asta pentru că lumina de la galaxie are nevoie de ceva timp – adică, mai mult de 50 de milioane de ani – ca să ajungă la noi) O galaxie-spirală ca aceasta, care seamănă cu a noastră, cuprinde circa 100 de miliarde de stele Nucleul  luminos din centru conţine probabil zece miliarde de stele Observaţi steaua din colţul din stânga jos care străluceşte cu o luminozitate aproape egală cu cea a celor zece miliarde de stele La prima vedere, se poate presupune în mod rezonabil că este vorba de o stea mult mai apropiată din propria noastră galaxie care s-a nimerit să fie surprinsă în fotografie Dar, de fapt, steaua face parte din aceeaşi galaxie îndepărtată, aflată la mai bine de 50 de milioane de ani-lumină distanţă Este limpede că nu e vorba despre o stea obişnuită Este o stea care tocmai a explodat, o supernovă, unul dintre cele mai strălucitoare „focuri de artificii“ din univers Când o stea explodează, ea străluceşte pentru un timp scurt (circa o lună) în domeniul luminii vizibile cu o luminozitate echivalentă cu cea a zece miliarde de stele Din fericire pentru noi, stelele nu explodează aşa de des, frecvenţa fiind cam de una la o sută de ani pentru fiecare galaxie Dar suntem norocoşi că se întâmplă astfel deoarece, în caz contrar, noi n-am mai fi aici Unul dintre cele mai fermecătoare lucruri pe care le ştiu despre univers este că, în esenţă, fiecare atom din corpul nostru a făcut parte cândva dintr-o stea care a explodat Mai mult, atomii din mâna mea stângă au venit probabil dintr-o stea diferită de cea din care au provenit atomii mâinii mele drepte Suntem cu toţii, literalmente, copiii stelelor, iar corpurile noastre sunt alcătuite din pulbere de stele De unde ştim asta? Ei bine, putem extrapola imaginea noastră despre Big Bang înapoi în timp la momentul când universul avea o vârstă de cam o secundă, şi calculul ne va spune că întreaga materie observată a fost comprimată într-o plasmă densă a cărei temperatură ar fi trebuit să fie de aproximativ zece miliarde de grade (pe scara Kelvin) La această temperatură, pot avea loc cu uşurinţă reacţii nucleare între protoni şi neutroni, aceştia unindu-se şi apoi separându-se în urma altor coliziuni În urma acestui proces, pe măsură ce universul se răceşte, putem prezice cât de frecvent se vor uni aceşti constituenţi primari pentru a forma nuclee de atomi mai grei decât hidrogenul (heliul, litiul şi aşa mai departe) Când facem asta, constatăm că, în esenţă, niciun nucleu – dincolo de litiu, al treilea cel mai uşor nucleu din natură – nu s-a format în timpul mingii de foc primordiale care a fost Big Bangul Avem încredere că toate calculele noastre sunt corecte deoarece predicţiile noastre pentru abundenţa cosmică a celor mai uşoare elemente se potrivesc de minune cu aceste observaţii Abundenţa acestor elemente uşoare – hidrogenul, deuteriul (nucleul hidrogenului greu), heliul şi litiul – variază cu câte zece ordine de mărime (aproximativ 25 de procente dintre protoni şi neutroni, raportat la masă, ajung să se regăsească în heliu; în schimb, abia 1 din fiecare zece miliarde de neutroni şi protoni ajung în nucleele de litiu) Asupra acestei amplitudini incredibile a gamei, observaţiile şi predicţiile teoretice cad de acord Aceasta este una dintre cele mai celebre, importante şi reuşite predicţii care ne arată că Big Bang a avut loc cu adevărat Doar un Big Bang fierbinte poate produce abundenţa observată de elemente luminoase, fiind totodată concordant cu expansiunea universului pe care o observăm în prezent Ţin în buzunarul de la spate un cartonaş pe care e reprezentată comparaţia dintre predicţiile privind abundenţa elementelor uşoare şi abundenţa observată, astfel încât, de fiecare dată când întâlnesc pe cineva care nu crede că Big Bang a avut loc, îi arăt desenul De regulă, nu ajung atât de departe în discuţia mea, desigur, pentru că datele rareori îi impresionează pe oamenii care au decis în prealabil că un anumit lucru este eronat în respectiva imagine Dar eu am la mine cartonaşul şi-l voi reproduce mai târziu, în această carte În vreme ce litiul este important pentru unii oameni, pentru restul oamenilor mult mai importante sunt nucleele mai grele precum carbonul, azotul, oxigenul, fierul şi aşa mai departe Acestea nu au fost create în Big Bang Şi singura cale prin care ar fi putut ajunge în corpurile noastre este ca aceste stele să fi avut amabilitatea să explodeze, împrăştiindu-şi compoziţia în cosmos, astfel încât într-o zi să se reunească într-o planetă albastră de mici dimensiuni situată în apropierea unei stele pe care o numim Soare Pe parcursul istoriei galaxiei noastre, au explodat cam 200 de milioane de stele Aceste miriade de stele s-au sacrificat, dacă vreţi, pentru ca într-o zi voi să vă naşteţi Presupun că asta le califică pentru rolul de mântuitori În urma unor studii minuţioase efectuate în anii 1990, s-a demonstrat că un anumit tip de stea care explodează, denumită supernova Tip Ia, are o proprietate remarcabilă: cu o mare precizie, acele supernove Tip Ia care sunt intrinsec mai strălucitoare, totodată luminează mai mult Corelaţia, deşi nu este pe deplin înţeleasă teoretic, este foarte exactă empiric Înseamnă că aceste supernove sunt foarte bune pe post de „lumânări standard“ Prin asta înţelegem că aceste supernove pot fi folosite pentru calibrarea distanţelor deoarece luminozitatea lor intrinsecă poate fi direct evaluată printr-o măsurătoare care nu depinde de distanţa la care se află Dacă observăm o supernovă dintr-o galaxie îndepărtată – şi putem face asta deoarece sunt foarte luminoase – atunci, observând cât de mult străluceşte, putem să-i deducem strălucirea intrinsecă Apoi, măsurându-i luminozitatea aparentă cu ajutorul telescoapelor, putem determina cu exactitate cât de depărtate sunt supernova şi galaxia gazdă În sfârşit, măsurând „deplasarea spre roşu“ a luminii provenite de la stelele din galaxia respectivă, putem să-i determinăm viteza şi astfel putem să comparăm viteza cu distanţa şi să deducem viteza de expansiune a universului Toate bune până aici, dar dacă supernovele explodează doar o dată la circa o sută de ani per galaxie, care este probabilitatea ca noi să vedem vreodată una? În definitiv, ultima supernovă din propria noastră galaxie observată de pe Pământ a fost văzută de Johannes Kepler în 1604! Într-adevăr, se spune că supernovele din galaxia noastră sunt observate doar în timpul vieţii celor mai mari astronomi, iar Kepler intră cu siguranţă în această categorie Începând ca mărunt profesor de matematică în Austria, Kepler a devenit asistent al astronomului Tycho Brahe (care observase el însuşi o supernovă anterioară în galaxia noastră şi, drept recompensă, a primit o întreagă insulă de la regele Danemarcei) şi, folosind datele lui Brahe privind poziţiile pe cer ale planetelor, adunate vreme de peste un deceniu, Kepler a obţinut celebrele sale trei legi ale mişcării planetelor, la începutul secolului al XVII-lea: 1 Planetele se deplasează în jurul Soarelui pe nişte elipse 2 Linia care leagă planeta de Soare mătură arii egale în intervale de timp egale 3 Pătratul perioadei de revoluţie a planetei este direct proporţional cu cubul (puterea a treia) semiaxei mari a orbitei sale (sau, cu alte cuvinte, „semiaxa mare“ a elipsei, adică, jumătate din dimensiunea transversală în partea cea mai lată a elipsei) Pe baza acestor legi, după aproape un secol, Newton a dedus legea gravitaţiei universale Pe lângă această contribuţie remarcabilă, Kepler a apărat-o cu succes pe mama lui într-un proces în care aceasta era acuzată de vrăjitorie şi a scris ceea ce probabil că a reprezentat prima povestire de science-fiction, despre o călătorie până la Lună Astăzi, o modalitate de a vedea o supernovă este să însărcinezi pur şi simplu câte un student să observe fiecare galaxie de pe cer La urma urmelor, o sută de ani nu e aşa de diferit, din perspectivă cosmică cel puţin, de timpul mediu necesar pentru scrierea unei lucrări de doctorat, iar studenţii înscrişi la doctorat se găsesc din abundenţă şi nu au pretenţii financiare mari Din fericire, nu trebuie să recurgem la astfel de măsuri extreme, dintr-un motiv foarte simplu: universul este mare şi bătrân şi, în consecinţă, evenimente rare au loc tot timpul Ieşiţi în natură într-o noapte, în pădure sau în deşert, unde puteţi să vedeţi stelele şi ridicaţi o mână spre cer, făcând un cerculeţ de mărimea unei monede cu degetul mare şi cel arătător Îndreptaţi-l spre o zonă întunecată a cerului, unde nu se află stele vizibile În acel petic de cer negru, cu un telescop suficient de mare, dintre cele aflate astăzi în funcţiune, se pot discerne cam 100 000 de galaxii, fiecare dintre ele conţinând miliarde de stele Dat fiind că supernovele explodează cam una la o sută de ani per galaxie, având în câmpul vizual 100 000 de galaxii ar trebui să vă aşteptaţi să vedeţi cum explodează, în medie, cam trei stele în fiecare noapte Astronomii fac exact asta Închiriază timp de observaţie la telescop, iar în unele nopţi au posibilitatea să vadă o explozie, în alte nopţi, două, aşa cum pot să aibă parte şi de nopţi noroase şi să nu vadă niciuna În felul acesta, mai multe grupuri au reuşit să determine constanta lui Hubble cu un grad de incertitudine mai mic de zece procente Noul număr, de circa 70 de kilometri pe secundă pentru galaxii separate în medie de o distanţă de trei milioane de ani-lumină, este aproape de zece ori mai mic decât cel obţinut de Hubble şi Humason Ca urmare, putem deduce o vârstă a universului mai apropiată de 13 miliarde de ani, decât de 1,5 miliarde de ani După cum voi descrie mai târziu, acest fapt este în concordanţă deplină cu estimările independente ale vârstei celor mai vechi stele din galaxia noastră De la Brahe la Kepler, de la Lemaître la Einstein şi Hubble, şi de la spectrele stelelor la abundenţa elementelor uşoare, patru sute de ani de ştiinţă modernă au produs o imagine remarcabilă şi coerentă a universului în expansiune Totul se susţine Imaginea Big Bangului e într-o formă excelentă CAPITOLUL 2 UN ROMAN POLITIST COSMIC: CÂNTĂRIREA UNIVERSULUI Există cunoscutele ştiute Acestea sunt lucrurile despre care ştim că le cunoaştem Există necunoscute ştiute Cu alte cuvinte, există lucruri despre care ştim că nu le cunoaştem Dar mai există şi necunoscutele neştiute Acestea sunt lucrurile despre care nu ştim că nu le ştim — DONALD RUMSFELD După ce-am stabilit că universul a avut un început şi că acel început a avut loc la un moment finit şi măsurabil din trecut, o întrebare firească se pune: „Cum se va sfârşi?“ De fapt, aceasta este chiar întrebarea care m-a determinat să-mi părăsesc teritoriul propriu, fizica particulelor elementare, ca să trec la cosmologie În anii 1970 şi 1980, a devenit tot mai clar din măsurările detaliate ale mişcării stelelor şi gazului din galaxia noastră, precum şi din mişcarea galaxiilor în grupurile mari de galaxii denumite roiuri de stele, că universul înseamnă mult mai mult decât ce ajunge la ochii sau la telescoapele noastre Gravitaţia este forţa principală care acţionează la scara enormă a galaxiilor, aşa încât măsurarea mişcării obiectelor la astfel de scări ne permite să sondăm atracţia gravitaţională care propulsează această mişcare Aceste măsurători au luat avânt odată cu activitatea de pionierat a astronomului american Vera Rubin şi a colegilor ei de la începutul anilor 1970 Rubin şi-a luat doctoratul la Georgetown, după ce a urmat cursurile serale în timp ce soţul ei o aştepta în maşină pentru că ea nu ştia să şofeze A trimis o cerere de înscriere la Princeton, dar acea universitate nu a acceptat femei în programul ei de specializare în astronomie până în 1975 Rubin are meritul de a fi una dintre cele doar două femei decorate cu Medalia de Aur a Societăţii Regale de Astronomie Acel premiu şi numeroasele ei alte binemeritate onoruri au recompensat activitatea ei revoluţionară de măsurare a vitezei de rotaţie a galaxiei noastre Observând stelele şi gazul fierbinte care se depărtau tot mai mult de centrul galaxiei noastre, Rubin a determinat că aceste regiuni se mişcau mult mai repede decât ar fi trebuit să se întâmple dacă forţa gravitaţională care le propulsa mişcarea s-ar fi datorat doar masei tuturor obiectelor observate în interiorul galaxiei Datorită cercetărilor ei, în cele din urmă a devenit clar pentru cosmologi că singura cale de a explica această mişcare era să se postuleze existenţa în galaxia noastră a unei mase semnificativ mai mari decât cea obţinută prin adunarea maselor tuturor acestor stele şi gaze fierbinţi Totuşi, există o problemă cu această viziune Aceleaşi calcule care explică atât de frumos abundenţa observată a elementelor uşoare (hidrogenul, heliul şi litiul) în univers ne mai arată şi cam câţi protoni şi neutroni, constituenţii materiei obişnuite, trebuie să existe în univers Asta se întâmplă deoarece, la fel ca în orice reţetă de bucătărie – în acest caz, bucătărie nucleară – cantitatea produsului final obţinut depinde de cantităţile folosite de la bun început din fiecare ingredient Dacă dublezi reţeta – patru ouă în loc de două, de exemplu – obţii o cantitate mai mare de produs final, în acest caz, o omletă Totuşi, densitatea iniţială a protonilor şi neutronilor din univers care au luat naştere în urma Big Bangului, aşa cum a fost ea determinată prin compararea cu abundenţa observată a hidrogenului, heliului şi litiului, ar trebui să fie dublă faţă de cantitatea de material pe care o putem găsi în stele şi în gazul fierbinte Unde sunt acele particule? E uşor să ne imaginăm moduri de a ascunde protoni şi neutroni (bulgări de zăpadă, planete, cosmologi nimic din toate acestea nu străluceşte), aşa că mulţi fizicieni au prezis că în obiectele întunecate se află tot atâţia protoni şi neutroni cât în obiectele vizibile Totuşi, când calculăm câtă „materie întunecată“ ar trebui să existe ca să explice mişcarea substanţei din galaxia noastră, constatăm că raportul dintre materia totală şi cea vizibilă este nu de 2 la 1, ci mai aproape de 10 la 1 Dacă acest raport nu e greşit, atunci materia întunecată nu poate fi alcătuită din protoni şi neutroni Pur şi simplu, nu sunt destui Ca tânăr fizician specializat în particulele elementare la începutul anilor 1980, am fost foarte entuziasmat când am aflat de posibilitatea existenţei acestei exotice materii întunecate Ea implica literalmente faptul că particulele dominante din univers nu erau banalii neutroni şi protoni, ci, posibil, un nou tip de particulă elementară, care nu există pe Pământ, dar ceva misterios care curge între stele şi în miezul stelelor şi dirijează în tăcere întregul spectacol gravitaţional pe care-l numim galaxie Şi mai interesant, cel puţin pentru mine, aceasta a implicat trei linii noi de cercetare care pot să schimbe în mod fundamental explicaţiile legate de natura realităţii 1 Dacă aceste particule au fost create în timpul Big Bangului, la fel ca elementele uşoare pe care le-am descris, atunci ar trebui să putem folosi ideile despre forţele care guvernează interacţiunile dintre particulele elementare (în locul interacţiunilor dintre nuclee, relevante pentru determinarea abundenţei elementare), pentru a estima abundenţa posibilelor noi particule exotice din universul zilelor noastre 2 Ar fi posibil să deducem abundenţa totală a materiei întunecate din univers pe baza ideilor teoretice din fizica particulelor, sau ar fi posibil să propunem noi experimente pentru detectarea materiei întunecate – oricare dintre acestea ne-ar putea spune care este cantitatea totală de materie existentă şi, de aici, ce geometrie are universul nostru Misiunea fizicii nu este aceea de a inventa lucruri pe care nu le putem vedea pentru a explica lucrurile pe care le putem vedea, ci aceea de a găsi o cale pentru a vedea ceea ce anterior a fost invizibil – necunoscutele ştiute Fiecare nouă particulă elementară candidată pentru materia întunecată sugerează noi posibilităţi de experimente pentru detectarea directă a particulelor de materie întunecată care forfotesc prin galaxie prin construirea pe Pământ a unor dispozitive de detectare a acestora în timp ce Pământul le interceptează mişcarea prin spaţiu În loc să se folosească telescoape pentru cercetarea obiectelor îndepărtate, dacă particulele de materie întunecată se află în grupări difuze răspândite în toată galaxia, ele sunt aici cu noi acum, iar detectoarele terestre ar putea să le dezvăluie prezenţa 3 Dacă am putea determina natura materiei întunecate, precum şi abundenţa ei, e posibil să fim în stare să determinăm cum se va sfârşi universul Această ultimă posibilitate părea cea mai interesantă dintre toate, aşa că voi începe cu ea Într-adevăr, am devenit pasionat de cosmologie pentru că voiam să fiu prima persoană care ştie cum se va sfârşi universul La acea dată, părea să fie o idee bună Când Einstein şi-a dezvoltat teoria privind, relativitatea generală, în inima ei se afla posibilitatea ca spaţiul să se curbeze în prezenţa materiei sau a energiei Această idee teoretică a devenit mai mult decât o speculaţie în 1919, când două expediţii au observat cum lumina stelelor se curbează în apropierea Soarelui în timpul unei eclipse solare exact în proporţia în care Einstein prezisese că se va întâmpla dacă prezenţa Soarelui ar curba spaţiul din jurul lui Einstein a devenit celebru aproape instantaneu şi numele lui era pe toate buzele (Majoritatea oamenilor cred azi că celebritatea i-a adus-o ecuaţia E = mc2, pe care a formulat-o după cincisprezece ani, dar n-a fost aşa ) Acum, dacă spaţiul este potenţial curbat, atunci geometria întregului nostru univers devine dintr-odată mult mai interesantă În funcţie de cantitatea totală de materie din universul nostru, acesta ar putea exista într-unul din trei tipuri diferite de geometrie, numite închisă, deschisă şi plată Este greu de vizualizat cum ar putea să arate de fapt un spaţiu tridimensional curbat Întrucât suntem fiinţe tridimensionale, ne este la fel de greu să ne imaginăm un spaţiu tridimensional curbat cum le-ar fi făpturilor bidimensionale din celebra carte Flatland să-şi imagineze cum ar arăta lumea lor pentru un observator tridimensional dacă acea lume ar fi curbată ca suprafaţa unei sfere Mai mult, dacă acea curbură este foarte mică, atunci este greu de imaginat cum ar putea fi ea detectată în viaţa de zi cu zi, exact la fel cum, în Evul Mediu cel puţin, mulţi oameni aveau senzaţia că Pământul este plat deoarece, din perspectiva lor, arăta plat Universurile tridimensionale curbate sunt dificil de reprezentat – un univers închis este ca o sferă tridimensională, ceea ce pare de-a dreptul intimidant – dar unele aspecte sunt uşor de descris Dacă te-ai uita suficient de departe într-o singură direcţie intr-un univers închis, ai putea să-ţi vezi ceafa În vreme ce aceste geometrii exotice pot părea nişte subiecte de discuţie amuzante sau impresionante, existenţa lor are o consecinţă operaţională mult mai importantă Relativitatea generală ne spune fără ambiguitate că un univers închis, a cărui densitate energetică este dominată de materie asemenea stelelor şi galaxiilor şi de o cantitate şi mai mare de materie întunecată exotică, trebuie într-o zi să recolapseze, printr-un proces asemănător cu inversul Big Bangului – un fel de Mare Implozie (Big Crunch), dacă vreţi Un univers deschis va continua să se extindă veşnic, cu o viteză finită, iar un univers plat se află undeva la mijloc, încetinind, dar niciodată oprindu-se definitiv Determinarea cantităţii de materie întunecată şi, astfel, a densităţii totale a masei din univers, promitea, prin urmare, găsirea răspunsului la întrebarea veche de când lumea (sau măcar la fel de veche ca T S Eliot): universul se va sfârşi cu un bubuit răsunător sau cu un scâncet? Epopeea determinării abundenţei totale a materiei întunecate durează de cel puţin o jumătate de secol şi s-ar putea scrie un întreg volum despre asta, lucru pe care de fapt l-am şi făcut, în cartea mea Quintessence Totuşi, în acest caz, după cum voi demonstra acum (mai întâi în cuvinte şi apoi cu o imagine), este adevărat că o singură imagine valorează cel puţin o mie (sau poate că o sută de mii) de cuvinte În univers, cele mai mari obiecte unite gravitaţional sunt numite superroiuri de galaxii Astfel de obiecte pot conţine mii de galaxii individuale sau mai multe şi se pot întinde pe distanţe de zeci de milioane de ani-lumină Majoritatea galaxiilor există în astfel de superroiuri şi galaxia noastră este situată în superroiul de galaxii Fecioara, al cărui centru se află la aproape 60 de milioane de ani-lumină de noi Întrucât superroiurile sunt atât de mari şi de masive, în esenţă, orice este captat de gravitaţie va „cădea“ în interiorul roiurilor Prin urmare, dacă putem cântări superroiurile de galaxii şi apoi să estimăm densitatea totală a acestor superroiuri în univers, am putea astfel să „cântărim universul“, inclusiv toată materia întunecată După care, folosind ecuaţiile relativităţii generale, am putea determina dacă există suficientă materie ca să închidem universul sau nu Până aici, toate bune, dar cum să cântărim obiecte care au dimensiuni de zeci de milioane de ani-lumină? Simplu Folosind gravitaţia În 1936, Albert Einstein, la îndemnul unui astronom amator, Rudi Mandl, a publicat în revista Science un scurt articol intitulat: „Devierea luminii stelelor prin efectul de lentilă gravitaţională“ În acest material succint, Einstein a demonstrat faptul remarcabil că spaţiul însuşi ar putea acţiona ca o lentilă, curbând lumina şi amplificând-o, exact la fel cum fac lentilele ochelarilor mei În 1936, vremurile erau mai blânde şi mai liniştite, şi e interesant de citit începutul informai al articolului lui Einstein, care, la urma urmelor, a fost publicat într-o distinsă revistă ştiinţifică: „Cu ceva timp în urmă, R W Mandl mi-a făcut o vizită şi m-a rugat să public rezultatele unui mic calcul, pe care l-am efectuat la cererea lui Cu acest articol vin în întâmpinarea dorinţei lui“ Poate că acest stil informai i-a fost îngăduit deoarece era vorba despre Einstein, dar eu prefer să presupun că era produsul unei epoci în care rezultatele ştiinţifice nu erau întotdeauna prezentate într-un limbaj totalmente distinct de vorbirea obişnuită În orice caz, faptul că lumina parcurge traiectorii curbate dacă spaţiul însuşi este curbat în prezenţa materiei a fost prima nouă predicţie semnificativă a relativităţii generale şi descoperirea care i-a adus celebritate internaţională lui Einstein, după cum am arătat deja Aşa încât poate că nu e atât de surprinzător (aşa cum s-a descoperit de curând) că în 1912, cu mult înainte ca Einstein să-şi fi definitivat măcar teoria relativităţii generale, el efectuase nişte calcule – pe când încerca să găsească vreun fenomen observabil care să-i convingă pe astronomi să-i testeze ideile –, acestea fiind în esenţă identice cu cele pe care le-a publicat în 1936 la solicitarea lui R Mandl Poate pentru că ajunsese în 1912 la aceeaşi concluzie pe care o stabilise în articolul din 1936, şi anume că „nu există o şansă prea mare de a observa acest fenomen“, el nu s-a ostenit niciodată să-şi publice lucrarea anterioară De fapt, după ce i-am examinat carnetele cu însemnări din ambele perioade, nu putem spune cu siguranţă că mai târziu şi-a amintit măcar că mai făcuse o dată calculele cu douăzeci şi patru de ani în urmă Ceea ce Einstein a recunoscut în ambele ocazii este faptul că fenomenul de curbare a luminii într-un câmp gravitaţional ar putea să însemne că, dacă un obiect luminos era situat la mare distanţă în spatele unei distribuţii de masă, razele de lumină care sunt emise în diferite direcţii se pot curba în jurul distribuţiei intermediare şi pot converge din nou, exact aşa cum fac când traversează o lentilă normală, producând fie o amplificare a obiectului original, fie producerea a numeroase copii ale obiectului original, dintre care unele ar putea fi deformate (vezi figura de mai jos)  Când a calculat efectele de „lentilă gravitaţională“ previzionate în cazul unei stele depărtate, deviaţii datorate unei stele intermediare aflate în planul apropiat, efectul a fost atât de mic încât a părut absolut nemăsurabil, ceea ce l-a determinat să facă remarca mai sus-menţionată În consecinţă, Einstein s-a gândit că articolul său are o valoare practică redusă După cum a şi afirmat în scrisoarea de însoţire adresată redactorului din acea vreme de la Science: „Daţi-mi voie să vă mulţumesc pentru cooperarea în publicarea acestui mic material, pe care domnul Mandl mi l-a smuls Are o valoare măruntă, dar îl face fericit pe bietul om“ Totuşi, Einstein nu era astronom şi doar un astronom ar fi putut să-şi dea seama că efectul prezis de celebrul fizician putea să fie nu doar măsurabil, dar şi util Utilitatea lui se manifesta atunci când aplicai efectul de lentilă la obiecte îndepărtate prin intermediul unor sisteme mult mai mari, cum ar fi galaxiile sau chiar roiurile de galaxii, şi nu al unor simple stele În câteva luni de la publicarea articolului lui Einstein, strălucitul astronom Fritz Zwicky (de la California Institute of Technology) a trimis spre publicare la Physical Review un articol în care demonstra aplicabilitatea practică a exact acestei posibilităţi (punându-l totodată într-o postură jenantă pe Einstein pentru că ignorase aplicarea efectului de lentilă la galaxii) Zwicky era un personaj irascibil, dar cu mult înaintea vremurilor în care trăia Încă din 1933, el analizase mişcarea relativă a galaxiilor din roiul Coma şi determinase, folosind legile de mişcare ale lui Newton, că galaxiile se mişcau atât de rapid, încât ar fi trebuit să se separe, distrugând roiul, în afară de cazul în care roiul conţinea o masă mult mai mare, cam de 100 de ori, decât aceea care putea fi explicată doar pe baza stelelor componente Astfel, el ar trebui să fie considerat descoperitorul materiei întunecate, deşi la acea dată ipoteza lui a fost atât de remarcabilă încât majoritatea astronomilor s-au gândit că ar trebui să existe o explicaţie mai puţin exotică pentru rezultatul obţinut Articolul de o pagină publicat de Zwicky în 1937 era la fel de remarcabil El a propus trei utilizări diferite pentru efectul de lentilă gravitaţională: (1) testarea relativităţii generale; (2) utilizarea galaxiilor intermediare ca un fel de telescop pentru a amplifica obiectele mai depărtate care altfel ar fi invizibile pentru telescoapele de pe Pământ şi, cel mai important, (3) rezolvarea misterului de ce roiurile par să cântărească mai mult decât poate fi explicat cu ajutorul materiei vizibile: „Observaţiile privind devierea luminii în jurul nebuloaselor pot oferi cea mai directă determinare a maselor nebuloaselor şi să rezolve discrepanţa sus-menţionată“ Articolul lui Zwicky are acum o vechime de 75 de ani, dar se citeşte ca o propunere modernă pentru folosirea lentilelor gravitaţionale în scopul sondării universului, într-adevăr, toate sugestiile pe care le-a făcut au ajuns să fie puse în practică, iar cea din urmă este cea mai importantă dintre toate Folosirea lentilelor gravitaţionale pentru observarea quasarilor îndepărtaţi prin galaxiile intermediare s-a realizat prima oară în 1987, iar în 1998, la 61 de ani după ce Zwicky a propus cântărirea nebuloaselor folosind lentilele gravitaţionale, masa unui roi de mari dimensiuni a fost determinată folosindu-se această metodă În acel an, fizicianul Tony Tyson şi colegii săi de la acum defunctele Bell Laboratories (care au avut o tradiţie nobilă şi de Nobel în domeniul ştiinţei de vârf, de la inventarea tranzistorului la descoperirea radiaţiei de fond cosmice din domeniul microundelor) au observat un roi mare îndepărtat, etichetat cu multă fantezie CL 0024 + 1654, situat cam la cinci miliarde de ani-lumină În această frumoasă imagine obţinută de la Telescopul Spaţial Hubble, poate fi văzut un exemplu spectaculos de imagine multiplă a unei galaxii depărtate, situată la alte cinci miliarde de ani-lumină în spatele unui roi Galaxia mai îndepărtată se vede sub forma acelor imagini puternic distorsionate şi alungite, în mijlocul altor galaxii care sunt în general mai rotunde  Studierea acestor imagini dă aripi imaginaţiei Mai întâi, fiecare pată din fotografie nu e o stea, ci o galaxie Fiecare galaxie conţine probabil 100 de miliarde de stele, alături de probabil sute de miliarde de planete şi poate civilizaţii de mult timp dispărute Spun de mult timp dispărute deoarece imaginea are o vechime de cinci miliarde de ani Lumina a fost emisă cu 500 de milioane de ani înainte ca Soarele nostru şi Pământul să se fi format Multe dintre stelele din fotografie nu mai există, epuizându-şi combustibilul nuclear cu miliarde de ani în urmă Dincolo de asta, imaginile deformate arată exact ceea ce Zwicky a susţinut că ar fi posibil Imaginile mari deformate din partea stângă a centrului imaginii sunt versiuni puternic amplificate (şi alungite) ale acestei galaxii îndepărtate, care altfel probabil că nu ar fi deloc vizibilă Să porneşti de la această imagine şi să încerci să determini distribuţia de masă din cadrul roiului este o provocare matematică complicată şi complexă Pentru a realiza acest lucru, Tyson a trebuit să construiască un model computerizat al roiului stelar şi să urmărească în toate modurile posibile traiectoria razelor de la sursă trecând prin roi, folosind legile relativităţii generale pentru a determina căile corespunzătoare, până când se găseşte modelarea cea mai potrivită cu observaţiile cercetătorilor Când lucrurile s-au mai liniştit, Tyson şi colaboratorii au obţinut o imagine grafică ce arăta precis unde era localizată masa în acest sistem prezentat în fotografia originară:  Ceva straniu are loc în această imagine Vârfurile din grafic reprezintă localizarea galaxiilor vizibile din imaginea iniţială, dar cea mai mare parte a masei sistemului este situată între galaxii, într-o distribuţie lină, întunecată De fapt, între galaxii se află de peste 40 de ori mai multă masă decât este conţinută în materia vizibilă din sistem (de 300 de ori masa conţinută doar în stele şi în restul materiei vizibile din gazul fierbinte din jurul lor) Cu certitudine, materia întunecată nu doar că se găseşte şi în afara galaxiilor, ci domină, de asemenea, densitatea roiurilor de galaxii Specialiştii în fizica particulelor elementare, ca mine, nu au fost surprinşi să constate că materia întunecată domină şi roiurile Cu toate că nu aveam nicio fărâmă de dovadă directă, speram cu toţii ca materia întunecată să fie într-o cantitate suficientă ca să susţină ideea unui univers plat, ceea ce însemna că trebuia să existe de 100 de ori mai multă materie întunecată decât materia vizibilă din univers Motivul era simplu: un univers plat este singurul univers frumos din perspectivă matematică De ce? Dacă vreţi să aflaţi, rămâneţi cu noi Indiferent dacă acea cantitate de materie întunecată era suficientă pentru a produce un univers plat, observaţii precum acestea obţinute cu ajutorul lentilelor gravitaţionale (vă amintesc că efectul de lentilă gravitaţională rezultă din curbarea locală a spaţiului în jurul obiectelor masive; caracterul plat al universului este legat de curbura medie globală a spaţiului, care ignoră „vălurelele“ locale din jurul obiectelor masive) şi observaţii mai recente din alte arii ale astronomiei au confirmat că, în galaxii şi în roiurile de galaxii, cantitatea totală de materie întunecată este cu mult mai mare decât cea permisă de calculele bazate pe sinteza nucleară din timpul Big Bangului Acum suntem practic siguri că materia întunecată – care, reiterez, a fost coroborată în mod independent într-o mulţime de contexte astrofizice diferite, de la galaxii la roiuri de galaxii – trebuie să fie alcătuită din ceva cu totul nou, ceva care nu există în mod normal pe Pământ Un gen de materie primă, care nu este nici substanţă stelară, nici substanţă terestră, dar este ceva! Aceste prime inferenţe privind materia întunecată din galaxia noastră au dat naştere unui întreg nou domeniu din fizica experimentală şi sunt fericit să spun că am jucat un rol în dezvoltarea lui Aşa cum am menţionat mai sus, particulele de materie întunecată sunt pretutindeni în jurul nostru – în camera în care lucrez la computer, precum şi „undeva acolo“, în spaţiu În consecinţă, putem efectua experimente cu ajutorul cărora să căutăm materia întunecată şi noul tip de particulă sau de particule elementare din care aceasta este compusă Experimentele se efectuează în mine şi în tunele la mare adâncime De ce în subteran? Pentru că la suprafaţa Pământului suntem în permanenţă bombardaţi de tot felul de radiaţii cosmice, de la Soare şi de la obiecte mult mai depărtate Întrucât materia întunecată, prin însăşi natura ei, nu interacţionează electromagnetic ca să producă lumină, presupunem că interacţiunile ei cu materia normală sunt extrem de slabe, aşa încât va fi extrem de dificil de detectat Chiar dacă am fi bombardaţi în fiecare zi de milioane de particule de materie întunecată, majoritatea ar trece prin noi şi prin Pământ, fără măcar să „ştie“ că noi suntem aici – şi fără ca noi să le observăm Astfel, dacă vrem să detectăm efectele excepţiilor foarte rare de la această regulă, adică particule de materie întunecată care să ricoşeze efectiv din atomii de materie, trebuie să fim pregătiţi să detectăm nişte evenimente foarte rare Numai în subteran avem asigurată protecţia faţă de radiaţiile cosmice pentru ca acest fenomen să fie posibil măcar în principiu În timp ce scriu aceste rânduri, totuşi, se întrezăreşte o posibilitate la fel de incitantă Aşa-numitul Large Hadron Collider, de lângă oraşul elveţian Geneva, cel mai mare şi cel mai puternic accelerator de particule din lume, abia a început să funcţioneze Dar avem multe motive să credem că, exact la energiile extrem de înalte la care protonii se ciocnesc unii de alţii în această instalaţie, condiţii similare cu cele din stadiile incipiente ale universului vor fi recreate, deşi doar în regiuni de dimensiuni microscopice, în asemenea regiuni, interacţiuni similare cu cele care vor fi produs în timpul fazelor de început ale universului ceea ce acum sunt particule de materie întunecată ar putea produce acum particule similare în laborator! Prin urmare, o mare competiţie tocmai are loc Cine va detecta primul particulele de materie întunecată: experimentatorii aflaţi în adâncul pământului sau cei de la Large Hadron Collider? Vestea bună este că, indiferent care dintre grupuri câştigă cursa, nimeni nu pierde Cu toţii vom câştiga, pentru că vom afla din ce este alcătuită cu adevărat materia Cu toate că măsurătorile de astrofizică pe care le-am descris nu dezvăluie identitatea materiei întunecate, ele ne spun cât de multă există O determinare directă şi finală a cantităţii totale de materie din univers vine de la frumoasele inferenţe bazate pe măsurătorile efectului lentilelor gravitaţionale, precum acelea pe care le-am descris, în combinaţie cu alte observări ale unor emisii de radiaţii X provenite de la roiuri Estimările independente ale masei totale a roiurilor sunt posibile deoarece temperatura gazelor din roiurile care produc radiaţii X este legată de masa totală a sistemului din care au fost emise Rezultatele au fost surprinzătoare şi, aşa cum am amintit, dezamăgitoare pentru mulţi dintre oamenii de ştiinţă Căci atunci când praful s-a aşezat, atât în sens literal, cât şi în sens metaforic, masa totală din şi din jurul galaxiilor şi roiurilor s-a determinat a fi doar 30% din cantitatea totală de masă necesară pentru a da astăzi un univers plat (Să notăm că este vorba de o masă de 40 de ori mai mare decât masa care poate fi explicată cu ajutorul materiei vizibile, care, prin urmare, constituie mai puţin de un procent din masa necesară pentru alcătuirea unui univers plat ) Einstein ar fi fost uluit de faptul că „mica lui contribuţie publicistică“ a fost până la urmă departe de a fi inutilă Alături de instrumentele observaţionale şi experimentale noi şi remarcabile, noile dezvoltări teoretice l-ar fi uluit şi l-ar fi încântat Descoperirea materiei întunecate probabil că i-ar fi ridicat tensiunea arterială, căci micul pas al lui Einstein în lumea spaţiului curbat s-a transformat în cele din urmă într-un salt uriaş Pe la începutul anilor 1990, sfântul potir al cosmologiei a fost în aparenţă găsit Observaţiile determinaseră că trăim într-un univers deschis, unul care, prin urmare, se va extinde veşnic Sau nu? CAPITOLUL 3 LUMINA DE LA ÎNCEPUTUL TIMPULUI Aşa cum a fost la începuturi, aşa este acum, şi tot aşa va fi mereu — GLORIA PATRI Dacă te gândeşti serios la asta, să încerci să determini curbura netă a universului măsurând masa totală conţinută de acesta şi apoi folosind ecuaţiile relativităţii generale pentru calcule retroactive este o întreprindere cu potenţiale probleme uriaşe În mod inevitabil, trebuie să te întrebi dacă materia este ascunsă în moduri pe care noi nu le putem descoperi De exemplu, noi putem doar să sondăm existenţa materiei în interiorul acestor sisteme utilizând dinamica gravitaţională a sistemelor vizibile precum galaxiile şi roiurile Dacă o masă semnificativă s-ar afla cumva în altă parte, n-am putea să o găsim Ar fi mult mai bine să măsurăm direct geometria întregului univers vizibil Dar cum poţi să măsori geometria tridimensională a întregului univers vizibil? Este mai uşor să începi cu o întrebare mai simplă: cum ai putea să determini dacă un obiect bidimensional precum suprafaţa Pământului este curbat dacă n-ai putea să dai ocol Pământului sau să te ridici deasupra lui într-un satelit şi să te uiţi în jos? Mai întâi, ai putea întreba un elev de liceu: care este suma unghiurilor dintr-un triunghi? (Alegeţi cu atenţie liceul unul european e mai sigur ) Ţi se va spune că 180 de grade, pentru că elevul a învăţat fără îndoială geometria euclidiană – geometria asociată cu bucăţi de hârtie plane Pe o suprafaţă bidimensională curbată ca un glob, poţi să desenezi un triunghi, ca să constaţi că suma unghiurilor sale este cu mult mai mare de 180 de grade De exemplu, să ne gândim că trasăm o linie de-a lungul ecuatorului, apoi să facem un unghi drept, mergând spre Polul Nord, apoi încă un unghi drept înapoi spre ecuator, ca mai jos De trei ori 90 de grade înseamnă 270, adică mult mai mult de 180 de grade Voilà!  Reiese că gândirea simplă, bidimensională se extinde direct şi identic la trei dimensiuni, pentru că matematicienii care au propus prima oară geometriile nonplane sau, cum au fost numite, noneuclidiene, şi-au dat seama că aceleaşi posibilităţi ar putea să existe şi în trei dimensiuni De fapt, cel mai renumit matematician din secolul al XIX-lea, Cari Friedrich Gauss, a fost atât de fascinat de posibilitatea ca universul nostru să fie curbat încât a luat datele din anii 1820 si 1830 de la nişte hărţi geodezice pentru a măsura nişte triunghiuri mari între piscurile munţilor din Germania (Hoher Hagen, Inselberg şi Brocken), dorind să afle dacă poate să detecteze vreo curbură a spaţiului însuşi Bineînţeles, faptul că munţii se află pe suprafaţa curbată a Pământului înseamnă că, de fapt, curbura bidimensională a suprafeţei Pământului ar fi interferat cu orice măsurătoare ar fi efectuat Gauss ca să sondeze curbura din spaţiul tridimensional din fundalul în care se situează Pământul, lucru pe care trebuie să-l fi ştiut Presupun că avea de gând să scadă orice astfel de contribuţie din rezultatele finale ca să vadă dacă vreo posibilă curbură remanentă ar putea fi atribuită curburii spaţiului din fundal Prima persoană care a încercat să măsoare în mod definitiv curbura spaţiului a fost un matematician obscur, Nikolai Ivanovici Lobacevski, care trăia în îndepărtatul Kazan din Rusia Spre deosebire de Gauss, Lobacevski a fost de fapt unul dintre cei doi matematicieni care au avut temeritatea să propună într-un articol tipărit posibilitatea unor aşa-numite geometrii curbe hiperbolice, în care liniile paralele pot să fie divergente În mod remarcabil, Lobacevski şi-a publicat lucrarea privind geometria hiperbolică (ceea ce noi numim acum universuri „negativ curbate“ sau „deschise“) în 1830 La puţin timp după aceea, gândindu-se dacă universul nostru tridimensional ar putea fi hiperbolic, Lobacevski a sugerat că ar fi posibil să „investigăm un triunghi stelar pentru o rezolvare experimentală a problemei“ El a propus să se facă observaţii asupra stelei strălucitoare Sirius în momente când Pământul se afla de o parte şi de alta a orbitei circumsolare, la un interval de şase luni Pe baza observaţiilor, el a conchis că orice curbură a universului nostru trebuie să fie de cel puţin 166 000 de ori raza orbitei terestre Este vorba de un număr mare, dar, la scară cosmică, este cu totul neînsemnat Din nefericire, deşi ideea lui Lobacevski a fost corectă, limitările tehnologice ale epocii sale l-au împiedicat să meargă mai departe Totuşi, după 150 de ani, lucrurile s-au ameliorat, mulţumită celui mai important set de observaţii din întreaga cosmologie: măsurătorile radiaţiei cosmice de fond din domeniul microundelor, sau RCFM RCFM nu este altceva decât efectul remanent al Big Bangului Ea oferă o altă dovadă directă, în cazul în care ar mai fi nevoie, că Big Bangul a avut loc cu adevărat, deoarece ne permite să privim direct în urmă şi să detectăm natura universului foarte tânăr şi fierbinte din care au apărut ulterior toate structurile pe care le vedem astăzi Unul dintre numeroasele lucruri remarcabile legate de radiaţia cosmică de fond este că a fost descoperită întâmplător în New Jersey, de doi oameni de ştiinţă care habar n-aveau ce caută Celălalt lucru inedit este că a existat practic sub nasurile noastre vreme de decenii, potenţial observabilă, dar nimeni n-a sesizat-o De fapt, s-ar putea să fiţi îndeajuns de vârstnici ca să-i fi văzut efectele fără să vă daţi seama, dacă vă amintiţi de zilele de dinaintea televiziunii prin cablu, când posturile îşi încheiau ziua de transmisie la orele mici ale nopţii şi nu transmiteau reclame până-n zori Când transmisia se încheia, mai întâi apărea „mira“, după care ecranul se umplea de „purici“, de fapt un „zgomot de fond“ Cam 1% din acel zgomot de fond pe care-l vedeaţi pe ecranele televizoarelor era radiaţia remanentă de la Big Bang Originea radiaţiei cosmice de fond este relativ simplu de determinat Dat fiind că universul are o vârstă finită (să ne amintim că este de 13,72 miliarde de ani), şi când ne uităm la obiecte tot mai depărtate, privim înapoi în timp (deoarece lumina de la aceste obiecte are nevoie de mai mult timp ca să ajungă la noi), am putea să ne imaginăm că, dacă ne uităm îndeajuns de departe, am putea să vedem Big Bangul însuşi În principiu, acest lucru nu este imposibil, dar, în practică, între noi şi acea perioadă de început se înalţă un zid Nu unul fizic, ca zidurile din camera în care scriu aceste rânduri, dar unul care, în mare măsură, are acelaşi efect Nu pot să văd dincolo de zidurile din camera mea deoarece sunt opace Absorb lumina Acum, când mă uit la cer tot mai mult înapoi în timp, mă uit la univers aşa cum se înfăţişa când era mai tânăr şi tot mai tânăr, dar şi tot mai fierbinte, pentru că el se răceşte începând cu momentul Big Bangului Dacă privesc suficient de departe înapoi, la un moment când universul avea cam 300 000 de ani, temperatura universului era cam de 3 000 de grade (pe scara Kelvin) deasupra lui zero absolut La această temperatură, radiaţia ambientală avea o energie atât de mare încât era capabilă să divizeze atomii dominanţi din univers, cei de hidrogen, în constituenţii lor, protonii şi electronii Înainte de asta, materia neutră nu exista Pe atunci, materia normală din univers, alcătuită din nuclee atomice şi electroni, consta dintr-o „plasma4 densă de particule încărcate electric, care interacţiona cu radiaţia Totuşi, plasma poate fi opacă la radiaţii Particulele încărcate din compoziţia plasmei absorb fotonii şi îi reemit, astfel încât radiaţia nu poate să treacă uşor şi neîntrerupt printr-un astfel de material Ca urmare, dacă încerc să privesc înapoi în timp, nu pot să văd dincolo de timpul în care materia din univers era în mare parte compusă dintr-o astfel de plasmă Încă o dată, e la fel ca şi cu pereţii din camera mea Îi pot vedea doar pentru că electronii din atomii care alcătuiesc suprafaţa peretelui absorb lumina de la sursele de iluminat din biroul meu şi apoi o reemit, iar aerul dintre mine şi pereţi este transparent, aşa că pot să văd până la suprafaţa peretelui care a emis lumina La fel se întâmplă şi cu universul Când mă uit în depărtare, pot să văd până la „ultima suprafaţă reflectantă”, adică până la punctul la care universul a devenit neutru, în care protonii s-au combinat cu electronii pentru a forma atomii neutri de hidrogen După acel moment, universul a devenit în mare măsură transparent la radiaţie, iar eu acum pot să văd radiaţia care a fost absorbită şi reemisă de electroni când materia din univers a devenit neutră Prin urmare, avem o predicţie a modelului Big Bang al universului care spune că trebuie să existe o radiaţie care vine la mine din toate direcţiile provenind de la acea „ultimă suprafaţă reflectantă“ Dat fiind că universul s-a dilatat cu un factor de 1 000 de la acea dată, radiaţia s-a răcit pe drumul ei până la noi, iar acum are aproximativ trei grade deasupra lui zero absolut Iar acesta este exact semnalul pe care cei doi bieţi fizicieni l-au descoperit în 1964, în New Jersey, ulterior având să primească şi Premiul Nobel pentru asta De fapt, un al doilea Premiu Nobel a fost acordat mai recent pentru observaţii privind radiaţia cosmică de fond şi asta din motive întemeiate Dacă am putea să facem o fotografie a ultimei suprafeţe reflectante, am obţine o imagine a universului nou-născut a cărui existenţă dura doar de 300 000 de ani Putem vedea toate structurile care într-o bună zi vor colapsa pentru a forma galaxiile, stelele, planetele, extraterestrii şi toate celelalte Cel mai important, aceste structuri vor fi fost neafectate de toate evoluţiile dinamice ulterioare care pot ascunde vederii natura şi originea fundamentală a primelor perturbaţii minuscule primordiale ale materiei şi energiei, despre care se presupune că au fost create de procese inedite în primele momente ale Big Bangului Totuşi, cel mai important pentru scopul nostru este faptul că pe această suprafaţă avem o scală caracteristică, pe care este imprimat timpul însuşi Putem înţelege asta după cum urmează: dacă se consideră o distanţă pe ultima suprafaţă reflectantă care să acopere cam un grad, aşa cum este văzută de un observator de pe Pământ, aceasta ar corespunde unei distanţe absolute pe acea suprafaţă de circa 300 000 de ani-lumină Acum, întrucât ultima suprafaţă reflectantă este oglinda unui un timp când universul însuşi avea o vârstă de aproximativ 300 000 de ani şi dat fiind că Einstein ne spune că nicio informaţie nu se poate deplasa prin spaţiu mai rapid decât lumina, aceasta înseamnă că niciun semnal emis dintr-o anumită poziţie n-ar putea să se deplaseze pe acea suprafaţă la acel moment cu mai mult de 300 000 de ani-lumină Acum să considerăm un bloc de materie având dimensiunea transversală mai mică decât 300 000 de ani-lumină Un astfel de bloc va fi început să colapseze din cauza propriei gravitaţii Dar un bloc cu dimensiunea mai mare de 300 000 de ani-lumină nici măcar n-ar începe să colapseze deoarece nici măcar nu „ştie“ deocamdată că e un bloc Gravitaţia, care şi ea se propagă cu viteza luminii, nu poate parcurge întreaga lungime a blocului Aşa încât, exact la fel cum Wile E Coyote aleargă dincolo de marginea prăpastiei şi rămâne suspendat în aer în desenele animate cu Road Runner, blocul va rămâne acolo, aşteptând să colapseze când universul devine îndeajuns de bătrân pentru ca el să ştie ce are de făcut! Aceasta scoate în evidenţă un triunghi special, cu o latură transversală de 300 000 de ani-lumină, la o distanţă cunoscută faţă de noi, determinată de distanţa dintre noi şi ultima suprafaţă reflectantă, conform figurii de mai jos:  Cele mai mari blocuri de materie, care vor fi început deja să colapseze şi, făcând asta, vor fi produs neregularităţi ale imaginii suprafeţei fondului de microunde, vor acoperi această scală unghiulară Dacă suntem capabili să obţinem o imagine a acestei suprafeţe aşa cum arăta la acea dată, ne-am aştepta ca astfel de puncte fierbinţi să fie, în medie, cele mai mari blocuri semnificative pe care le vedem în imagine Totuşi, dacă unghiul acoperit de această distanţă este exact de un grad, acest lucru va fi determinat de geometria universului Într-un univers plat, razele de lumină călătoresc în linie dreaptă Pe de altă parte, într-un univers deschis, razele luminoase sunt curbate spre exterior când le urmărim înapoi în timp Pe când într-un univers închis, razele de lumină converg, când le urmărim înapoi în timp Astfel, unghiul real acoperit de ochiul nostru care cuprinde un segment care are lungimea de 300 000 de ani-lumină, situat la o distanţă asociată cu ultima suprafaţă reflectantă, depinde de geometria universului, după cum se arată mai jos:  Asta ne oferă un test direct şi acurat pentru geometria universului Întrucât dimensiunile celor mai mari puncte fierbinţi sau puncte reci din imaginea radiaţiei de fond depind doar de cauzalitate – faptul că gravitaţia nu se poate propaga mai rapid decât lumina şi, din acest motiv, cea mai mare regiune care se poate să fi colapsat în acel moment este determinată simplu de distanţa cea mai mare la care o rază de lumină s-ar fi putut propaga la acel moment – şi deoarece unghiul definit de un segment fix aflat la o distanţă fixă de noi este determinat doar de curbura universului, o imagine simplă a ultimei suprafeţe reflectante ne poate dezvălui geometria la scară largă a dimensiunilor spaţiu-timp Primul experiment care a încercat o astfel de observaţie a fost un experiment cu un balon lansat de la sol în Antarctica în 1997, numit BOOMERANG Deşi este un acronim cu iniţialele provenind de la Balloon Observations of Millimetric Extragalactic Radiation and Geophysics, adevăratul motiv pentru care a fost denumit astfel e mai simplu Un radiometru de microunde a fost ataşat la un balon de înaltă altitudine, după cum se arată mai jos:  Balonul a dat apoi ocol planetei, ceea ce e uşor de realizat în Antarctica De fapt, la Polul Sud e chiar foarte uşor să faci asta, dat fiind că nu trebuie decât să te roteşti în cerc Totuşi, de la Staţia McMurdo, călătoria în jurul continentului, ajutată de vânturile polare, a durat două săptămâni, după care dispozitivul a revenit în punctul de plecare, de unde şi denumirea de „bumerang“  Scopul acestei „expediţii“ cu balonul era simplu Pentru a obţine o imagine a radiaţiei cosmice de fond, reflectând o temperatură de 3 grade deasupra lui zero absolut (pe scara Kelvin), care să nu fie contaminată de materialul mult mai fierbinte de pe Pământ (chiar şi în Antarctica temperaturile sunt cu mai bine de două sute de grade mai ridicate decât temperatura radiaţiei cosmice de fond), trebuie să ajungem la o altitudine cât mai ridicată faţă de sol, ba chiar deasupra celei mai mari părţi a atmosferei terestre În mod ideal, folosim sateliţii pentru acest scop, dar baloanele de înaltă altitudine pot să îndeplinească această sarcină cu costuri mult mai scăzute În orice caz, după două săptămâni, BOOMERANG a dat o imagine a unei mici părţi a cerului de microunde, afişând petele fierbinţi şi reci din configuraţia radiaţiei ce provine de la ultima suprafaţă reflectantă Mai jos este o imagine a regiunii observate de experimentul BOOMERANG (cu „pete fierbinţi“ şi „pete reci“ reprezentate cu tonuri întunecate şi, respectiv, tonuri luminoase), suprapuse pe fotografia iniţială a experimentului:  În ceea ce mă priveşte, această imagine serveşte unui scop dublu Mai întâi, afişează scara fizică reală a petelor fierbinţi şi reci aşa cum au fost văzute pe cer de BOOMERANG, cu imaginile din planul apropiat pentru comparaţie Dar în acelaşi timp mai ilustrează un alt aspect important pentru ceea ce nu putem să numim altfel decât miopia noastră cosmică Când ne uităm la cer într-o zi însorită, vedem un cer albastru, aşa cum se vede în imaginea precedentă a balonului Dar asta pentru că am evoluat ca să vedem lumina vizibilă S-a întâmplat aşa, fără îndoială, pentru că lumina provenită de la suprafaţa Soarelui are un vârf de intensitate în regiunea vizibilă şi totodată deoarece multe alte lungimi de undă ale luminii sunt absorbite în atmosfera noastră, astfel încât nu mai ajung la suprafaţa terestră (Acest lucru e un mare noroc pentru noi, dat fiind că o bună parte din această radiaţie este dăunătoare ) în orice caz, dacă am fi evoluat în aşa fel încât să „vedem“ radiaţia în domeniul microundelor, imaginea cerului pe care l-am vedea, zi sau noapte, atâta timp cât nu ne-am uita direct la Soare, ne-ar duce direct la o imagine a ultimei suprafeţe reflectante, aflată la peste 13 miliarde de ani-lumină distanţă Aceasta este chiar „imaginea“ obţinută de detectorul BOOMERANG Primul zbor al dispozitivului BOOMERANG, care a produs această imagine, a fost deosebit de norocos Antarctica este un mediu ostil şi imprevizibil Cu ocazia unui zbor ulterior, din 2003, întregul experiment a fost aproape pierdut din cauza unei defecţiuni a balonului şi a unei furtuni care a urmat O decizie de ultimă clipă de detaşare a echipamentului de balon înainte ca acesta să fie dus de vânt într-o regiune inaccesibilă a salvat situaţia şi până la urmă o misiune de căutare şi salvare a localizat încărcătura în platoul Antarcticii, recuperând recipientul presurizat care conţinea datele ştiinţifice Înainte de a interpreta imaginea BOOMERANG, vreau să subliniez încă o dată că dimensiunea fizică reală a petelor fierbinţi şi a celor reci înregistrate pe imaginea BOOMERANG este fixată de fizica simplă asociată cu ultima suprafaţă reflectantă, în vreme ce dimensiunile măsurate ale aceloraşi pete fierbinţi şi reci din imagine derivă din geometria universului O simplă analogie bidimensională ar putea fi de folos în explicarea mai detaliată a rezultatului: în două dimensiuni, o geometrie închisă seamănă cu suprafaţa unei sfere, în vreme ce o geometrie deschisă seamănă cu suprafaţa unei şei Dacă desenăm un triunghi pe aceste suprafeţe, observăm efectul pe care l-am descris, căci liniile drepte converg pe o sferă şi diverg pe o şa şi, desigur, rămân drepte pe o suprafaţă plană  Acum, întrebarea de un milion de dolari este: cât de mari sunt de fapt petele calde şi petele reci în imaginea BOOMERANG Pentru a răspunde la asta, cei care au colaborat la experimentul BOOMERANG au pregătit mai multe imagini simulate pe computer ale unor pete fierbinţi şi pete reci aşa cum ar fi văzute în universuri închise, plate şi deschise, şi le-au comparat pe acestea cu imaginea (din păcate, culorile nu se văd realmente) cerului real în microunde  Dacă examinăm modelul din stânga, cel al unui univers închis simulat, vom vedea că petele medii sunt mai mari decât în universul real La dreapta, dimensiunea medie a petelor e mai mică Dar, la fel ca în patul Puiului de Urs din povestea Fetiţei cu bucle de aur, imaginea din mijloc, corespunzând unui univers plat simulat, este „numai bună“ Universul frumos din punct de vedere matematic la care sperau teoreticienii pare să fie răzbunat de această observaţie, cu toate că pare să se afle într-un conflict puternic cu estimările făcute prin cântărirea roiurilor de galaxii De fapt, concordanţa dintre predicţiile făcute pentru un univers plat şi imaginea obţinută de BOOMERANG este aproape jenantă Examinând petele şi căutându-le pe cele mai mari care ar fi avut timp să colapseze semnificativ spre interior la momentul reflectat de ultima suprafaţă reflectantă, echipa BOOMERANG a produs următorul grafic:  Datele sunt reprezentate de puncte Linia continuă dă predicţia pentru un univers plat, cu „cocoaşa“ proeminentă apărând în apropiere de un grad! De la data când au fost publicate rezultatele experimentului BOOMERANG, NASA a lansat o sondă-satelit mult mai sensibilă la radiaţia cosmică de fond, numită Wilkinson Microwave Anisotropy Probe (WMAP) Numită după regretatul fizician de la Princeton, David Wilkinson, care a fost unul dintre primii oameni de ştiinţă de la Princeton care ar fi trebuit să descopere radiaţia cosmică de fond, dacă n-ar fi fost întrecuţi de savanţii de la Bell Labs, WMAP a fost lansată în iunie 2001 A fost trimisă la distanţa de 1 700 000 de kilometri de Pământ, unde, în cealaltă parte a Pământului faţă de Soare, putea să vadă cerul de microunde fără contaminarea adusă de lumina solară Pe o perioadă de şapte ani, a obţinut imagini ale întregului cer de microunde (nu doar a unei porţiuni de cer ca în cazul lui BOOMERANG, căci acesta a trebuit să se împace cu prezenţa Pământului sub el), cu o precizie fără precedent  Aici, întregul cer este proiectat pe un plan, exact la fel cum suprafaţa unui glob poate fi proiectată pe o hartă plană Planul galaxiei noastre s-ar situa de-a lungul ecuatorului, iar la 90 de grade deasupra planului galaxiei noastre se află Polul Nord pe această hartă, în vreme ce Polul Sud se află la 90 de grade sub planul galaxiei Imaginea galaxiei, totuşi, a fost îndepărtată de pe hartă pentru a reflecta numai radiaţia provenită de la ultima suprafaţă reflectantă Cu acest gen de date de excelentă calitate, se poate face o estimare mult mai precisă cu privire la geometria universului Un grafic WMAP care este analog cu cel prezentat pentru imaginea BOOMERANG confirmă cu precizie de 1% că trăim într-un univers plat! Aşteptările teoreticienilor au fost corecte Încă o dată, nu putem ignora evidenta neconcordanţă dintre acest rezultat şi rezultatul pe care l-am descris în ultimul capitol Cântărirea universului prin măsurarea masei galaxiilor şi a roiurilor de galaxii conduce la o valoare de trei ori mai mică decât cantitatea necesară pentru a avea drept rezultat un univers plat Lucrurile nu pot să rămână aşa În vreme ce teoreticienii se pot felicita că au ghicit faptul că universul este plat, aproape nimeni n-a fost pregătit pentru surpriza pe care natura ne-a pregătit-o pentru a rezolva estimările contradictorii ale geometriei universului venind din măsurarea masei versus măsurarea directă a curburii Energia lipsă necesară pentru a da un univers plat s-a dovedit că se ascunde chiar sub nasurile noastre, literalmente CAPITOLUL 4 MULT ZGOMOT PENTRU NIMIC Mai puţin înseamnă mai mult — LUDWIG MIES VAN DER ROHE, după ROBERT BROWNING Un pas înainte, doi paşi înapoi, aşa pare să se desfăşoare încercarea de a înţelege universul în care trăim şi de a-i da o faţă cât mai apropiată de realitate Cu toate că observaţiile au determinat în sfârşit în mod definitiv curbura universului nostru – şi în cadrul acestui proces au validat bănuieli teoretice care stăruiau de multă vreme – dintr-odată, deşi se cunoştea că în univers există de zece ori mai multă masă decât poate fi explicată cu ajutorul protonilor şi neutronilor, chiar şi acea masivă cantitate de materie întunecată, cuprinzând 30 la sută din cantitatea necesară pentru a produce un univers plat, nu era nici pe departe suficientă pentru a explica întreaga energie din univers Măsurarea directă a geometriei universului şi descoperirea ulterioară a faptului că universul este într-adevăr plat a însemnat că 70 la sută din energia universului nu era încă identificată, nici în interiorul, nici în jurul galaxiilor sau chiar al roiurilor de galaxii Lucrurile nu erau aşa de şocante precum le-am făcut eu să pară Chiar şi înaintea acestor măsurători ale curburii universului şi înainte de determinarea masei totale acumulate în interiorul acestuia (după cum am descris în capitolul 2), erau semne că imaginea ajunsă între timp convenţională a universului nostru – cu suficientă materie întunecată (de trei ori mai multă decât ştim acum că există, de fapt) pentru a avea un spaţiu plat – pur şi simplu nu era concordantă cu observaţiile Într-adevăr, încă din 1995, am scris un articol „eretic“ împreună cu un coleg de-ai mei, Michael Turner, de la Universitatea din Chicago, în care sugeram că imaginea convenţională nu poate fi corectă şi că, de fapt, singura posibilitate care părea concordantă atât cu un univers plat (preferinţa noastră teoretică la acea dată), cât şi cu observaţiile asupra roiurilor de galaxii şi dinamicii lor interne ar fi fost un univers care era cu mult mai bizar şi făcea recurs la o idee teoretică smintită de care Albert Einstein s-a folosit în 1917 ca să rezolve aparenta contradicţie dintre teoria sa şi universul static în care credea că trăim, idee pe care ulterior a abandonat-o Din câte-mi amintesc, motivaţia noastră la acea dată era mai mult dorinţa de a arăta că ceva era greşit în opinia general răspândită decât să sugerăm o soluţie definitivă la problemă Propunerea părea prea excentrică pentru a fi crezută cu adevărat, aşa că nu cred că a fost cineva mai surprins decât noi când s-a demonstrat, trei ani mai târziu, că sugestia noastră eretică era, la urma urmelor, cât se poate de îndreptăţită! Să revenim în anul 1917 Să ne amintim că Einstein pusese la punct relativitatea generală şi avusese palpitaţii de bucurie când a descoperit că putea să explice precesia periheliului lui Mercur, cu toate că a trebuit să se confrunte cu faptul că teoria lui nu putea să explice universul static în care el credea că trăieşte Dacă ar fi avut mai mult curaj în susţinerea convingerilor lui, ar fi putut să prezică faptul că universul nu putea fi static Dar n-a avut În schimb, şi-a dat seama că ar putea să facă o mică schimbare în teoria lui, una care să fie complet coerentă cu argumentele matematice care-l determinaseră din capul locului să dezvolte relativitatea generală, şi una care părea să permită existenţa unui univers static Deşi detaliile sunt complexe, structura generală a ecuaţiilor lui Einstein din teoria relativităţii generale este relativ simplă Partea stângă a ecuaţiilor descrie curbura universului şi, odată cu ea, tăria forţelor gravitaţionale asupra materiei şi radiaţiei Acestea sunt determinate de cantitatea din partea dreaptă a ecuaţiei, care reflectă densitatea tuturor tipurilor de energie şi materie din univers Einstein şi-a dat seama că, adăugând o constantă suplimentară de valoare mică la partea stângă a ecuaţiei ar reprezenta o mică forţă suplimentară constantă repulsivă în întreg spaţiul pe lângă atracţia gravitaţională standard dintre obiectele îndepărtate, care scade pe măsură ce distanţa dintre ele creşte Dacă ar fi îndeajuns de mică, această forţă suplimentară ar fi nedetectabilă la scară umană sau chiar la scara sistemului nostru solar, unde legea gravitaţională a lui Newton îşi păstrează valabilitatea atât de frumos Dar el s-a gândit că, întrucât era constantă în întreg spaţiul, s-ar putea acumula la scara galaxiei noastre şi să devină atât de mare încât să contracareze forţele de atracţie dintre obiectele foarte îndepărtate În felul acesta s-a gândit că s-ar putea ajunge la un univers static la scară mare Einstein a denumit acest termen suplimentar termenul cosmologic Pentru că nu reprezintă decât o adăugare constantă la ecuaţii, între timp s-a răspândit pentru acest termen denumirea de constantă cosmologică Când şi-a dat seama că universul se extinde de fapt, Einstein s-a debarasat de acest termen şi se spune că ar fi zis despre decizia de a-l adăuga la ecuaţiile sale că a fost „cea mai mare gafă“ a sa Dar nu-i atât de simplu să te descotoroseşti de ea E ca şi cum ai încerca să pui înapoi în tub pasta de dinţi Aceasta deoarece acum avem o imagine complet diferită a constantei cosmologice, astfel încât, dacă Einstein nu ar fi adăugat termenul, în anii care s-au scurs de atunci s-ar fi găsit un altul care să-l adauge Mutarea termenului lui Einstein din partea stângă în partea dreaptă a ecuaţiilor sale este un pas mic pentru un matematician, dar un salt uriaş pentru un fizician Deşi, din punct de vedere matematic, este o operaţiune banală, din momentul în care acest termen ajunge în partea dreaptă, unde se află toţi termenii care contribuie la energia universului, reprezintă ceva cu totul diferit dintr-o perspectivă fizică – şi anume, o nouă contribuţie la energia totală Dar ce fel de materie ar putea să fie reprezentată de un asemenea termen? Răspunsul e: tocmai nimicul Când spun nimic, nu vreau să spun nimic, ci mai degrabă nimic – în acest caz, neantul pe care în mod normal îl numim spaţiu vid Cu alte cuvinte, dacă iau o regiune din spaţiu şi scot din ea totul – praf, gaz, oameni, chiar şi radiaţia care trece prin ea, respectiv absolut tot ce există în acea regiune – dacă spaţiul vid care rămâne cântăreşte ceva, atunci asta ar corespunde existenţei unui termen cosmologic precum cel inventat de Einstein Dar aşa ceva ar face ca acea constantă cosmologică inventată de Einstein să fie şi mai trăsnită! Căci orice elev de clasa a IV-a o să-ţi spună câtă energie este cuprinsă în nimic, chiar dacă nu ştie ce e aia energie Răspunsul trebuie să fie: nimic Din păcate, majoritatea elevilor de clasa a IV-a nu au studiat nici mecanica cuantică, nici relativitatea Căci atunci când se încorporează rezultatele teoriei relativităţii restrânse a lui Einstein în universul cuantic, spaţiul vid devine mult mai straniu decât fusese înainte Atât de straniu încât până şi fizicienii care au descoperit prima oară şi au analizat acest nou comportament au avut mari îndoieli că aşa ceva ar exista în lumea reală Primul om care a reuşit să încorporeze cu succes relativitatea în mecanica cuantică a fost un strălucit fizician britanic, Paul Dirac, un om scump la vorbă şi care jucase deja un rol important în dezvoltarea mecanicii cuantice ca teorie Mecanica cuantică s-a dezvoltat între anii 1912 şi 1927, în principal ca urmare a activităţii strălucitului fizician danez Niels Bohr şi a tinerilor fizicieni extrem de capabili, austriacul Erwin Schrödinger şi germanul Werner Heisenberg Lumea cuantică a fost mai întâi propusă de Bohr şi cizelată din punct de vedere matematic de Schrödinger şi Heisenberg Ea sfidează toate ideile de bun simţ bazate pe experienţa noastră cotidiană cu obiectele la scară umană Bohr a fost primul care a propus ca electronii din atomi să se mişte pe orbite în jurul unui nucleu central, aşa cum fac planetele în jurul Soarelui, dar a demonstrat că regulile observate ale spectrelor atomice (frecvenţele radiaţiilor luminoase emise de diferite elemente) nu pot fi înţelese decât dacă electronii ar fi constrânşi să aibă orbite stabile la un set fix de „niveluri cuantice“, fără să aibă posibilitatea să zboare liber spre nucleu Ei se pot deplasa de la un nivel la altul absorbind sau emiţând doar frecvenţe discrete, sau cuante, de lumină – chiar cuantele pe care Max Planck le-a propus prima oară în 1905 pentru a explica formele de radiaţie emise de obiectele fierbinţi „Regulile de cuantificare“ ale lui Bohr aveau totuşi un caracter ad-hoc În anii 1920, Schrödinger şi Heisenberg au demonstrat independent că era posibil să se deducă aceste reguli din primele principii dacă electronii se supuneau unor reguli ale unei dinamici diferite de cea aplicată obiectelor macroscopice de genul mingilor de baseball Electronii se pot comporta ca nişte unde, precum şi ca nişte particule, părând să se răspândească în spaţiu (de aici, „funcţia de undă“ a lui Schrödinger pentru electroni), iar rezultatele măsurătorilor proprietăţilor electronilor s-a demonstrat că prezintă doar determinări probabilistice, în care diverse combinaţii ale diferitelor proprietăţi nu sunt măsurabile cu exactitate în acelaşi timp (de unde şi Principiul de incertitudine al lui Heisenberg) Dirac a demonstrat că matematica propusă de Heisenberg pentru a descrie sistemele cuantice (pentru care Heisenberg a primit în 1932 Premiul Nobel) poate fi dedusă printr-o analogie atentă cu bine cunoscutele legi care guvernează dinamica obiectelor macroscopice clasice, în plus, el a mai reuşit ulterior să demonstreze că „mecanica ondulatorie“ matematică a lui Schrödinger poate fi de asemenea dedusă şi că era formal echivalentă cu formularea lui Heisenberg Dar Dirac a ştiut şi că mecanica cuantică a lui Bohr, Heisenberg şi Schrödinger, oricât de remarcabilă ar fi fost, se aplica doar la sisteme la care legile lui Newton, şi nu relativitatea einsteiniană, ar fi fost legile potrivite de vreme ce sistemele cuantice erau construite prin analogie cu cele clasice Lui Dirac îi plăcea să gândească în termeni matematici şi nu în imagini, iar când şi-a îndreptat atenţia asupra încercării de a stabili o concordanţă între mecanica cuantică şi legile relativităţii ale lui Einstein, a început să se joace cu numeroasele tipuri de ecuaţii Acestea includeau sisteme matematice complicate cu componente multiple care trebuiau să încorporeze faptul că electronii au un „spin“ – cu alte cuvinte că se învârtesc în jurul axei ca nişte mici titirezi şi au un moment unghiular – şi că totodată se pot roti în sens orar şi antiorar în jurul oricărei axe În 1929, el a descoperit filonul de aur Ecuaţia lui Schrödinger descria frumos şi exact comportamentul electronilor care se deplasează cu viteze mult mai mici decât cea a luminii Dirac a descoperit că, dacă modifica ecuaţia lui Schrödinger într-o ecuaţie mai complexă folosind nişte obiecte matematice numite matrice – care de fapt însemnau că ecuaţia sa descria un set de patru ecuaţii diferite şi cuplate – el putea să unifice în mod coerent mecanica cuantică cu relativitatea, şi astfel, în principiu, să descrie comportamentul sistemelor în care electronii se deplasau cu viteze mult mai mari Exista o problemă, totuşi Dirac formulase o ecuaţie menită să descrie comportamentul electronilor în interacţiunea lor cu câmpurile electrice şi magnetice, însă ecuaţia sa părea totodată să necesite existenţa unor particule noi identice cu electronii, dar cu sarcini electrice opuse La acea dată, în natură exista doar o singură particulă elementară cu sarcină opusă electronului – protonul Dar protonii nu seamănă deloc cu electronii Mai întâi de toate, sunt de 2 000 de ori mai grei! Consternat şi într-un gest de disperare, Dirac a argumentat că noile particule erau de fapt protoni, şi că, într-un mod oarecare, la deplasarea prin spaţiu, interacţiunile protonilor îi fac să se comporte ca şi cum ar fi mai grei Dar altora, printre care şi Heisenberg, nu le-a trebuit mult să demonstreze că această sugestie nu avea niciun sens Natura nu a întârziat să vină în ajutor În decurs de doi ani de când Dirac şi-a propus ecuaţiile şi la un an după ce a capitulat şi a acceptat că, dacă rezultatele lui erau corecte, atunci o nouă particulă trebuie să existe, experimentatorii care studiau radiaţiile cosmice ce bombardau Pământul au descoperit dovezi ale unor noi particule identice cu electronii, dar cu sarcini electrice opuse, particule care au fost numite pozitroni Dirac a fost răzbunat, dar totodată şi-a recunoscut lipsa de încredere anterioară în propria teorie, spunând ulterior că ecuaţiile sale au fost mai deştepte decât el! Noi numim acum pozitronul „antiparticula“ electronului, deoarece s-a demonstrat că descoperirea lui Dirac era valabilă pentru întregul domeniu al particulelor Aceleaşi principii ale fizicii care impuneau existenţa unei antiparticule pentru electron impun existenţa unei asemenea particule pentru aproape toate particulele elementare din natură Protonii au antiprotoni, de exemplu Chiar şi particulele neutre, ca neutronii, au antiparticule Când particulele şi antiparticulele se întâlnesc, se anihilează reciproc rezultând radiaţie pură Deşi toate astea ar putea să pară science-fiction (şi într-adevăr antimateria joacă un rol important în serialul Star Trek), noi creăm antiparticule tot timpul în marile acceleratoare de particule de pe tot globul Dat fiind că, altfel, antiparticulele au aceleaşi proprietăţi ca particulele, o lume alcătuită din antimaterie s-ar comporta la fel ca o lume din materie normală, cu anti-iubiţi stând în anti-maşini şi făcând dragoste la lumina anti-Lunii Este doar un accident al circumstanţelor noastre, datorat, credem, unor factori mai profunzi, la care vom ajunge mai târziu, faptul că trăim într-un univers alcătuit din materie şi nu din antimaterie sau din cantităţi egale din ambele Îmi place să spun că, deşi antimateria poate părea stranie, este stranie în sensul în care şi belgienii sunt stranii Ei nu sunt cu adevărat stranii; doar că îi întâlnim foarte rar Existenţa antiparticulelor face din lumea observabilă un loc mult mai interesant, dar în acelaşi timp face ca spaţiul vid să fie mult mai complicat Legendarul fizician Richard Feynman a fost primul care ne-a oferit o înţelegere intuitivă a motivului pentru care relativitatea impune existenţa antiparticulelor, ceea ce a oferit în acelaşi timp şi o demonstraţie grafică a faptului că spaţiul vid nu e chiar aşa de vid Feynman şi-a dat seama că relativitatea ne spune că observatorii care se mişcă cu viteze diferite vor face măsurători diferite ale unor mărimi precum distanţa şi timpul De exemplu, timpul va părea că încetineşte pentru obiecte care se mişcă foarte repede Dacă cumva obiectele ar putea să se deplaseze mai rapid decât lumina, acestea ar părea că se mişcă înapoi în timp, acesta fiind unul dintre motivele pentru care viteza luminii este considerată o limită a vitezei cosmice În orice caz, o caracteristică esenţială a mecanicii cuantice este Principiul de incertitudine al lui Heisenberg, care, după cum am menţionat, afirmă că este imposibil să determini, pentru anumite perechi de mărimi, cum ar fi poziţia şi viteza, valorile exacte la acelaşi moment pentru un anumit sistem Alternativ, dacă măsori un sistem dat doar pentru un interval de timp fix, finit, nu poţi să-i determini cu exactitate energia totală Ce implică toate acestea este că, pentru foarte scurte intervale de timp, atât de scurte încât nu le putem măsura cu mare precizie viteza, mecanica cuantică permite posibilitatea ca aceste particule să acţioneze ca şi cum s-ar mişca mai repede decât lumina! Dar, dacă se mişcă mai rapid decât lumina, Einstein ne spune că trebuie să se comporte ca şi cum s-ar deplasa înapoi în timp! Feynman a avut temeritatea să ia în serios această posibilitate aparent smintită şi să îi exploreze implicaţiile El a trasat următoarea diagramă pentru un electron care se mişcă la întâmplare, accelerând din când în când pe traseul său până la viteze mai mari decât cea a luminii  El şi-a dat seama că relativitatea ne-ar spune că un alt observator ar putea alternativ să măsoare ceva care ar apărea precum în graficul de mai jos, în care un electron se mişcă înainte în timp, apoi înapoi în timp, după care iar înainte în timp  Totuşi, o sarcină negativă care se mişcă înapoi în timp este echivalentă matematic cu o sarcină pozitivă care se mişcă înainte în timp! Astfel, relativitatea ar necesita existenţa unor particule încărcate pozitiv având masa şi alte proprietăţi identice cu ale electronilor În acest caz, se poate reinterpreta al doilea desen al lui Feynman astfel: un singur electron se mişcă pe o traiectorie, apoi, într-un alt punct din spaţiu, o pereche pozitron-electron este creată din neant, după care pozitronul se întâlneşte cu primul electron şi cele două particule se anihilează După aceea, rămânem cu un singur electron care se deplasează pe o anumită traiectorie:  Dacă asta nu vă deranjează, atunci să ne gândim la următorul lucru: pentru un timp scurt, chiar dacă începem cu o singură particulă şi terminăm tot cu o singură particulă, pentru un scurt interval de timp avem trei particule care se mişcă:  În acea perioadă fulgurantă de mijloc, cel puţin pentru scurt timp, ceva a luat naştere din nimic! Feynman a descris minunat acest paradox aparent în articolul lui din 1949, „O teorie a pozitronilor“, cu o încântătoare analogie de război: Este ca şi cum pilotul unui bombardier care supraveghează un drum prin vizorul avionului său de joasă altitudine vede deodată trei drumuri şi, abia când două dintre ele se reunesc şi dispar din nou, îşi dă seama că pur şi simplu a trecut peste o lungă serpentină a unui drum unic Atâta vreme cât acest interval din timpul „serpentinei“ este atât de scurt încât nu putem măsura direct toate particulele, mecanica cuantică şi relativitatea implică faptul că această situaţie stranie este nu doar permisă, ci şi necesară Particulele care apar şi dispar în intervale de timp prea scurte ca să fie măsurate sunt numite particule virtuale Acum, inventarea unui întreg nou set de particule în spaţiul vid, pe care să nu le poţi măsura, seamănă cu a propune ca un mare număr de îngeri să stea pe un vârf de ac Şi ar fi o idee la fel de nefructuoasă dacă aceste particule nu ar avea niciun fel de alte efecte măsurabile Totuşi, deşi nu sunt direct observabile, se pare că efectele lor indirecte produc majoritatea caracteristicilor universului pe care le experimentăm astăzi Nu doar asta, dar se poate calcula impactul acestor particule cu o precizie mai mare decât a oricărui alt calcul din ştiinţă Să considerăm, de exemplu, un atom de hidrogen – sistemul pe care Bohr a încercat să îl explice prin teoria sa cuantică, iar Schrödinger a încercat mai târziu să-l descrie formulând celebra ecuaţie Frumuseţea mecanicii cuantice consta în faptul că putea să explice culorile specifice ale luminii emise de hidrogen atunci când era încălzit argumentând că electronii care se mişcau pe orbită în jurul protonului puteau să existe doar pe niveluri energetice discrete, iar când săreau de pe un nivel pe altul absorbeau sau emiteau doar un set fix de frecvenţe luminoase Ecuaţia lui Schrödinger ne permite să calculăm frecvenţele prezise şi oferă o soluţie aproape exactă Dar nu întru totul exactă Când spectrul hidrogenului a fost observat mai atent, s-a constatat că e mai complicat decât se estimase iniţial, cu unele mici divizări suplimentare între nivelurile observate, denumite „structura fina4 a spectrului Deşi aceste divizări fuseseră cunoscute încă de pe vremea lui Bohr şi s-a suspectat că efectele relativiste ar putea avea o legătură cu ele, până când n-a fost disponibilă o teorie integral relativistă, nimeni n-a putut să confirme această bănuială Din fericire, ecuaţia lui Dirac a reuşit să amelioreze predicţiile faţă de ecuaţia lui Schrödinger şi a reprodus structura generală a observaţiilor, inclusiv structura fină Până aici, toate bune, dar în aprilie 1947, experimentatorii americani Willis Lamb şi elevul său, Robert C Retherford, au efectuat un experiment care, altfel, ar putea să pară incredibil de prost motivat Ei şi-au dat seama că au capacitatea tehnologică necesară pentru a măsura structura nivelurilor energetice ale atomilor de hidrogen cu o precizie de o parte la 100 de milioane Dar de ce să facă ei una ca asta? Ei bine, ori de câte ori experimentatorii găsesc o nouă metodă de a măsura ceva cu o precizie mult mai mare decât a fost posibil înainte, asta constituie adesea un motiv suficient pentru ei să meargă mai departe De multe ori, într-un astfel de proces, sunt dezvăluite lumi noi, ca atunci când savantul olandez Antonie Philips van Leeuwenhoek a cercetat prima oară o picătură de apă la microscop, în 1676, şi a descoperit că aceasta colcăia de viaţă În acest caz, totuşi, experimentatorii au avut o motivaţie mai presantă Până la momentul experimentului lui Lamb, precizia experimentală disponibilă era insuficientă pentru a testa în detaliu predicţia lui Dirac Ecuaţia lui Dirac prezicea într-adevăr structura generală a noilor observaţii, dar întrebarea esenţială la care Lamb voia să răspundă era dacă o prezicea în detaliu Aceasta era singura modalitate de a testa cu adevărat teoria Iar când Lamb a testat teoria, părea să dea un răspuns greşit, la un nivel de 100 de părţi per miliard, cu mult peste sensibilitatea aparaturii sale O discrepanţă atât de mică la nivel experimental ar putea să nu aibă cine ştie ce importanţă, dar predicţiile celor mai simple interpretări ale teoriei lui Dirac erau lipsite de ambiguitate, aşa cum era şi experimentul, iar acestea difereau Pe parcursul următorilor câţiva ani, cele mai strălucite minţi din fizica teoretică au intrat în joc şi au încercat să rezolve discrepanţa Răspunsul a venit după multă muncă, iar când praful s-a aşternut, s-a înţeles că ecuaţia lui Dirac dă de fapt răspunsul corect cu mare precizie, dar numai dacă se include efectul particulelor virtuale La modul ilustrativ, acest lucru poate fi înţeles după cum urmează Atomii de hidrogen sunt reprezentaţi de regulă în cărţile de chimie în felul următor, cu un proton în centru şi un electron pe orbită în jurul lui, sărind între diferite niveluri  În orice caz, din momentul în care acceptăm posibilitatea ca perechile electron-pozitron să apară spontan din nimic pentru o scurtă perioadă, înainte de a se anihila reciproc din nou, în orice perioadă scurtă atomul de hidrogen arată de fapt astfel:  În partea dreaptă a figurii am desenat o astfel de pereche, care apoi se anihilează în partea de sus Electronului virtual, fiind încărcat negativ, îi place să zăbovească în apropierea protonului, în vreme ce pozitronul preferă să stea mai departe În orice caz, ceea ce e limpede din această imagine este că distribuţia de sarcină reală dintr-un atom de hidrogen nu este, în niciun moment, descrisă doar de o pereche electron-proton În mod remarcabil, noi, fizicienii, am aflat (după toată truda depusă de Feynman şi ceilalţi) că putem folosi ecuaţia lui Dirac pentru a calcula, cu o precizie oricât de mare, impactul asupra spectrului hidrogenului al tuturor particulelor virtuale posibile care ar putea exista intermitent în vecinătatea sa Iar când o facem, obţinem cele mai bune, cele mai exacte predicţii din întreaga ştiinţă Toate celelalte predicţii ştiinţifice pălesc prin comparaţie În astronomie, cele mai recente observaţii ale radiaţiei cosmice de fond ne permit să facem comparaţii cu predicţiile teoretice la un nivel de, probabil, o parte la 100 000, ceea ce este remarcabil Totuşi, folosind ecuaţia lui Dirac şi existenţa prezisă a particulelor virtuale, putem calcula valorile parametrilor atomici şi să le comparăm cu observaţiile, având o concordanţă remarcabilă la nivel de circa o parte la un miliard sau chiar mai mult Prin urmare, particulele virtuale există Deşi precizia spectaculoasă din fizica atomică este greu de egalat, există totuşi un alt loc în care particulele virtuale joacă un rol esenţial care ar putea de fapt să fie mai relevant pentru subiectul central al acestei cărţi Reiese că acestea sunt responsabile pentru cea mai mare parte a masei voastre, precum şi pentru masa a tot ceea ce este vizibil în univers Unul dintre marile succese din anii 1970 în ceea ce priveşte înţelegerea noastră fundamentală a materiei s-a produs odată cu descoperirea unei teorii care descrie cu precizie interacţiunile quarkurilor, particulele care alcătuiesc protonii şi neutronii care formează cea mai mare parte a materialului din care suntem alcătuiţi noi şi tot ceea ce vedem Matematica asociată cu această teorie este complexă şi a fost nevoie de mai multe decenii până când s-au dezvoltat tehnici care să o poată aplica, mai ales că era nevoie de condiţii în care interacţiunile puternice dintre quarkuri să poată fi măsurate Un efort herculean a fost lansat, incluzând construirea unora dintre cele mai complicate computere de procesare paralelă, care utilizează simultan zeci de mii de procesoare individuale, cu scopul de a încerca să se calculeze proprietăţile fundamentale ale protonilor şi neutronilor, particulele pe care le măsurăm de fapt După toată această muncă, avem acum o bună imagine a felului cum arată interiorul unui proton S-ar putea să fie trei quarkuri conţinute acolo, dar mai există şi multe alte lucruri În mod deosebit, particulele virtuale care reflectă particulele şi câmpurile care transmit forţa puternică dintre quarkuri apar şi dispar în permanenţă Iată un instantaneu al modului cum arată de fapt lucrurile Nu este o fotografie reală, desigur, ci mai degrabă o redare artistică a matematicii care guvernează dinamica quarkurilor şi a câmpurilor din spatele acestora Formele ciudate şi nuanţele diferite reflectă tăria câmpurilor care interacţionează unele cu altele şi cu quarkurile din interiorul protonului în timp ce particulele virtuale se nasc şi pier în mod spontan  Protonul este în mod intermitent plin de aceste particule virtuale şi, de fapt, când încercăm să estimăm cât de mult ar putea să contribuie acestea la masa protonului, constatăm că quarkurile asigură foarte puţin din masa totală, iar câmpurile create de aceste particule contribuie la cea mai mare parte din energia care intră în energia de repaus a protonului şi, de aici, în masa de repaus a acestuia Acelaşi lucru este adevărat şi pentru neutron şi, întrucât suntem alcătuiţi din protoni şi neutroni, acelaşi lucru e valabil şi pentru noi Acum, dacă putem calcula efectele particulelor virtuale asupra spaţiului, altfel vid, dinăuntrul şi din jurul atomilor şi putem calcula efectele particulelor virtuale asupra spaţiului, altfel vid, din interiorul protonilor, atunci n-ar trebui să fim capabili să calculăm şi efectele particulelor virtuale asupra spaţiului cu adevărat vid? Ei bine, acest calcul este de fapt mai greu de făcut Şi asta pentru că, atunci când calculăm efectul particulelor virtuale asupra atomilor sau asupra masei protonilor, de fapt, calculăm energia totală a atomului sau protonului incluzând particulele virtuale; apoi calculăm energia totală cu care particulele virtuale ar contribui fără prezenţa atomului sau a protonului (adică, în spaţiul vid); şi după aceea, scădem cele două numere pentru a găsi impactul net asupra atomului sau protonului Facem asta deoarece reiese că fiecare dintre aceste două energii este formal infinită când încercăm să rezolvăm ecuaţiile corespunzătoare, dar când scădem cele două cantităţi, rămânem cu o diferenţă finită şi, mai mult, una care este în concordanţă precisă cu valoarea măsurată! Totuşi, dacă vrem să calculăm efectul particulelor virtuale doar asupra spaţiului vid, nu avem nimic de scăzut, aşa încât răspunsul pe care-l obţinem este infinit Din păcate, infinitatea nu este o cantitate plăcută, cel puţin din punctul de vedere al fizicienilor, şi noi încercăm s-o evităm ori de câte ori este posibil În mod clar, energia spaţiului vid (sau a orice altceva, de fapt) nu poate fi infinită fizic, aşa încât trebuie să găsim o cale de efectuare a calculului şi să obţinem un răspuns finit Sursa infinitului este uşor de descris Când considerăm toate particulele virtuale posibile care pot apărea, Principiul de incertitudine al lui Heisenberg (care, vă reamintesc, spune că incertitudinea în măsurarea energiei unui sistem este invers proporţională cu intervalul de timp în care se efectuează observaţia) implică faptul că particulele purtătoare de energie tot mai mare pot apărea spontan, din neant, atât timp cât după aceea dispar la fel de repede În principiu, particulele pot, prin urmare, să poarte o energie aproape infinită, dacă dispar în intervale de timp aproape infinitezimale Totuşi, legile fizicii aşa cum le înţelegem se aplică doar pentru distanţe şi timpi mai mari decât o anumită valoare, ce corespunde scării la care efectele mecanicii cuantice trebuie luate în considerare atunci când încercăm să înţelegem gravitaţia (şi efectele asociate ale acesteia asupra dimensiunii spaţiu-timp) Până când nu vom avea o teorie a „gravitaţiei cuantice“, cum este ea denumită, nu putem avea încredere în extrapolările care depăşesc aceste limite Astfel, am putea spera ca noua fizică asociată cu gravitaţia cuantică să anihileze efectele particulelor virtuale care au o durată de viaţă mai mică decât aşa-numitul „timp Planck“ În cazul în care considerăm apoi doar efectele cumulative ale particulelor virtuale care au energii egale sau mai mici decât cea permisă de această limitare temporală, ajungem la o estimare finită pentru energia cu care particulele virtuale contribuie la nimic Dar avem o problemă Estimarea se dovedeşte a fi de circa 1 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 de ori mai mare decât energia asociată cu toată materia cunoscută din univers, incluzând şi materia întunecată! Dacă modul de calcul al diverselor niveluri energetice ale atomilor, incluzând particulele virtuale, este cel mai precis calcul din întreaga fizică, prezenta estimare a spaţiului energetic – cu 120 de ordine de mărime mai mare decât energia a tot ce mai există în univers – este fără doar şi poate cea mai eronată! Dacă energia spaţiului vid s-ar apropia câtuşi de puţin de această valoare, forţa repulsivă indusă (să ne amintim că energia spaţiului vid corespunde unei constante cosmologice) ar fi îndeajuns de mare ca să facă să explodeze Pământul chiar astăzi, dar, mai important, ar fi fost atât de mare în perioada de început, încât tot ce vedem noi acum în universul nostru ar fi fost împins în toate părţile atât de rapid în prima fracţiune de secundă a Big Bangului, încât nicio structură, nicio stea, nicio planetă şi niciun om nu s-ar fi format vreodată Această problemă, denumită în mod adecvat Problema Constantei Cosmologice, îi preocupa pe cosmologi încă înainte de studenţia mea, fiind pentru prima oară formulată explicit de cosmologul rus Iakov Zeldovici, cam prin 1967 A rămas nerezolvată şi este probabil cea mai profundă problemă fundamentală nerezolvată din fizica zilelor noastre În ciuda faptului că nu avem habar cum să rezolvăm problema de peste patruzeci de ani, noi, fizicienii teoreticieni, ştim care ar trebui să fie răspunsul Asemenea elevului de clasa a IV-a despre care am spus că ar fi ghicit că energia spaţiului vid trebuie să fie zero, şi noi avem senzaţia că, atunci când o teorie finală se va închega, ea ar explica cum s-ar anula efectele particulelor virtuale, lăsând spaţiul vid cu energia egală cu zero Sau nimic Sau, mai degrabă, Nimic Raţionamentul nostru a fost mai bun decât cel al elevului de clasa a IV-a, sau cel puţin aşa am crezut Aveam nevoie să reducem mărimea energiei spaţiului vid de la acea valoare cu adevărat gargantuescă pe care a sugerat-o o estimare naivă, la o valoare coerentă cu limitele superioare permise de observaţie Aceasta ar necesita o anumită cale de a scădea dintr-un număr pozitiv foarte mare un alt număr pozitiv foarte mare, în aşa fel încât să se anuleze cele 120 de cifre, lăsând ceva diferit de zero pe poziţia celei de 121-a cifre! Dar nu există niciun precedent în ştiinţă pentru anularea a două numere mari cu o asemenea precizie, în aşa fel încât să rămână doar un rest minuscul Totuşi, zero este un număr care este uşor de produs Simetriile naturii ne permit adesea să demonstrăm că există contribuţii egale şi opuse provenind din diferite părţi ale calculului, care se anulează cu exactitate, fără niciun rest Sau, din nou, ceea ce rămâne este Nimic Astfel, noi, teoreticienii, am putut să dormim liniştiţi noaptea Nu ştiam cum să ajungem acolo, dar eram siguri că ştim care trebuie să fie răspunsul final Iată însă că Natura avea altceva în minte CAPITOLUL 5 UNIVERSUL PE FUGĂ E o prostie să ne gândim în prezent la originea vieţii Acelaşi lucru s-ar putea spune şi dacă stăm să ne gândim la originea materiei — CHARLES DARWIN Ceea ce eu şi Michael Turner am argumentat în 1995 era extrem de eretic Bazându-ne doar pe ceva mai mult decât o prejudecată teoretică, am presupus că universul era plat (Trebuie să subliniez din nou aici că un univers tridimensional „plat“ nu este plat în sensul în care o clătită bidimensională este plată, ci este mai degrabă spaţiul tridimensional pe care cu toţii îl vizualizăm intuitiv, în care traiectoria razelor de lumină este o linie dreaptă Aceasta vine în contrast cu spaţiile tridimensionale curbate, mult mai greu de vizualizat, în care razele de lumină, care urmăresc curbura fundamentală a spaţiului, nu mai călătoresc în linie dreaptă ) Apoi am presupus că toate datele cosmologice de la acea vreme ar fi compatibile cu ideea unui univers plat doar dacă aproximativ 30 la sută din energia totală ar rezida într-o formă oarecare de „materie întunecată“, aşa cum observaţiile păreau să indice că ar exista în jurul galaxiilor şi roiurilor, şi, mult mai straniu chiar şi decât asta, dacă restul de 70 la sută din energia totală din univers ar rezida nu în vreo formă de materie, ci în spaţiul vid însuşi Ideea noastră era trăsnită după orice standarde Pentru a obţine o valoare a constantei cosmologice care să fie compatibilă cu aserţiunea noastră, valoarea estimată pentru cantitatea descrisă în ultimul capitol ar fi trebuit redusă cumva cu 120 de ordine de mărime şi totuşi să nu fie exact zero Aceasta ar fi implicat ajustarea cea mai riguroasă a fiecărei mărimi fizice cunoscute în natură, fără a avea cea mai mică idee despre cum ar trebui făcută respectiva ajustare A fost unul dintre motivele pentru care, în timp ce susţineam prelegeri la diferite universităţi despre dilema universului plat, am stârnit îndeosebi zâmbete şi nimic mai mult Nu cred că au fost mulţi care să ne ia propunerea în serios, aşa cum nu sunt sigur nici măcar dacă eu şi Turner am luat-o prea în serios Intenţia noastră cu acest articol care a provocat multe ridicări de sprâncene a fost să ilustrăm grafic un fapt pe care începeam să-l întrezărim nu numai noi, ci şi alţi colegi teoreticieni din lume: ceva era în neregulă cu imaginea pe atunci „standard“ a universului nostru, în care aproape toată energia cerută de relativitatea generală pentru a produce un univers plat astăzi se presupunea că rezidă în materia întunecată exotică (cu un „strop“ de barioni – respectiv, noi, pământenii, stelele, galaxiile vizibile – pentru a condimenta amestecul) Recent, un coleg mi-a amintit că, timp de doi ani după publicarea modestei noastre propuneri, s-au făcut doar câteva trimiteri la acel material în articole ulterioare, şi se pare că, în afară de unul sau două, acele trimiteri apăreau în articole scrise de Turner sau de mine! Oricât de uluitor ar fi universul nostru, cea mai mare parte a comunităţii ştiinţifice nu credea că acesta poate fi atât de aiuritor cum sugeram eu şi Turner Cea mai simplă alternativă de ieşire din contradicţii era posibilitatea ca universul să nu fie plat, ci deschis (unul în care razele de lumină paralele de astăzi s-ar curba în manieră divergentă, dacă le-am urmări traiectoria înapoi în timp Aceasta se întâmpla înainte ca măsurătorile radiaţiei cosmice de fond să fi arătat clar că această opţiune nu era viabilă) Totuşi, chiar şi această posibilitate avea propriile inconveniente, iar situaţia rămânea departe de a fi clară Orice elev care învaţă fizica în liceu îţi va spune voios că gravitaţia ne ţine laolaltă – cu alte cuvinte, că este o atracţie universală Desigur, ca multe alte lucruri în ştiinţă, ne dăm seama acum că trebuie să ne lărgim orizonturile deoarece natura are o imaginaţie mai bogată decât noi Dacă, pentru moment, presupunem că natura „atractiva4 a gravitaţiei a avut drept consecinţă o încetinire a expansiunii universului, să ne amintim că obţinem o limită superioară a vârstei universului presupunând că viteza unei galaxii situate la o anumită distanţă de noi a fost constantă începând de la Big Bang Asta deoarece, dacă viteza de expansiune ar fi decelerat, atunci galaxia s-ar fi depărtat de noi, cândva, mai repede ca acum şi, prin urmare, ar fi avut nevoie de mai puţin timp ca să ajungă în poziţia pe care o are astăzi decât dacă s-ar fi deplasat cu viteza actuală Într-un univers deschis dominat de materie, decelerarea universului ar fi mai lentă decât într-un univers plat şi, în consecinţă, vârsta dedusă astfel a universului ar fi mai mare decât ar fi pentru un univers plat dominat de materie, pentru aceeaşi rată de expansiune măsurată în prezent Ar fi, de fapt, mult mai aproape de valoarea pe care o estimăm presupunând o rată constantă de expansiune pe parcursul timpului cosmic Să ne amintim că o energie nenulă a spaţiului vid ar produce o constantă cosmologică – precum repulsia gravitaţională – care ar implica faptul că expansiunea universului se accelerează pe parcursul timpului cosmic şi că, anterior, galaxiile s-ar fi îndepărtat mai lent decât în acest moment De aici ar fi rezultat că, pentru a ajunge la actuala distanţă, ar fi avut nevoie de un timp şi mai mare decât în cazul unei expansiuni constante Într-adevăr, plecând de la o valoare anume a constantei Hubble, cea mai mare durată de viaţă posibilă a universului nostru (circa 20 de miliarde de ani) se obţine prin includerea unei constante cosmologice împreună cu cantitatea măsurată de materie vizibilă şi întunecată, în măsura în care avem libertatea să-i ajustăm valoarea în funcţie de densitatea materiei din universul zilelor noastre În 1996, am lucrat împreună cu Brian Chaboyer şi colaboratorii noştri Pierre Demarque de la Yale şi cercetătorul postdoctoral Peter Kernan de la Case Western Reserve pentru a fixa o limită mai joasă a vârstei celor mai vechi stele din galaxia noastră, în jurul valorii de 12 miliarde de ani Am făcut asta modelând evoluţia a milioane de stele diferite pe computere cu mare putere de calcul şi comparându-le culorile şi strălucirea cu stelele reale observabile în roiurile globulare din galaxia noastră, despre care credeam de multă vreme că ar fi cele mai vechi obiecte din galaxie Presupunând că pentru formarea galaxiei ar fi nevoie de circa un miliard de ani, această limită scăzută a eliminat efectiv varianta unui univers plat dominat de materie, favorizând unul cu o constantă cosmologică (unul dintre factorii care au influenţat concluziile articolului meu precedent scris în colaborare cu Turner), în vreme ce un univers deschis abia dacă rezista pe marginea subţire a viabilităţii Totuşi, vârstele celor mai vechi stele presupun inferenţe bazate pe observaţii aflate la limita capacităţii de măsurare care era valabilă atunci şi, în 1997, noi date observaţionale ne-au forţat să ne revizuim estimările scăzând două miliarde de ani din vârsta celor mai bătrâne stele din galaxia noastră, ceea ce a dus la un univers întru câtva mai tânăr Aşa încât situaţia a devenit mult mai neclară şi toate cele trei cosmologii au redevenit viabile, trimiţându-i pe mulţi dintre noi înapoi la planşeta de proiectare Toate acestea s-au schimbat în 1998, întâmplător, acelaşi an în care experimentul BOOMERANG a demonstrat că universul e plat În cei 70 de ani de când Edwin Hubble măsurase viteza de expansiune a universului, astronomii au lucrat din greu ca să stabilească această valoare cu maximă precizie Să ne amintim că în anii 1990 ei găsiseră în sfârşit un etalon de măsură (o „lumânare standard“) – cu alte cuvinte, un obiect a cărui luminozitate intrinsecă observatorii aveau senzaţia că o pot stabili în mod independent, astfel încât, măsurându-i luminozitatea aparentă, puteau să deducă distanţa la care se află „Lumânarea standard“ părea să fie de încredere şi era una care putea fi observată dincolo de abisurile spaţiului şi timpului S-a demonstrat de curând că un anume tip de stea care explodează, numită supernova de tip Ia, manifestă o relaţie între strălucire şi longevitate Măsurarea intervalului în care o supernova de tip Ia rămâne luminoasă a necesitat, pentru prima oară, să se ţină cont de efectul de dilatare datorat expansiunii universului, ceea ce implică faptul că durata de viaţă măsurată a unei astfel de supernove este de fapt mai lungă decât durata ei efectivă de viaţă măsurată într-un cadru static Oricum, am putea să deducem strălucirea absolută şi să-i măsurăm strălucirea aparentă cu telescoapele şi să determinăm în final distanţa până la galaxia-gazdă în care supernova a explodat Măsurând deplasarea spre roşu a galaxiei, aceasta ne-a permis în acelaşi timp să determinăm viteza Combinarea celor două mărimi ne permite să măsurăm, cu precizie crescândă, rata de expansiune a universului Întrucât supernovele sunt atât de strălucitoare, ele ne asigură nu doar un instrument excelent pentru măsurarea constantei lui Hubble, dar în plus le permit observatorilor să privească înapoi la distanţe care reprezintă o parte semnificativă din vârsta totală a universului Aceasta a oferit o nouă şi incitantă posibilitate, pe care observatorii au văzut-o ca pe o „pradă“ mult mai interesantă: măsurarea modului în care constanta lui Hubble se schimbă pe parcursul timpului Să măsori cum se schimbă o constantă pare a fi un oximoron şi aşa ar fi dacă nu ar fi valabil faptul că noi oamenii avem vieţi atât de scurte, cel puţin la scară cosmică La scara umană a timpului, rata de expansiune a universului este într-adevăr constantă Totuşi, după cum tocmai am descris, rata de expansiune a universului se va schimba pe parcursul timpului cosmic datorită efectelor gravitaţiei Astronomii au judecat că, dacă ar putea măsura viteza şi distanţa supernovelor situate la mare depărtare – situate în părţile cele mai depărtate ale universului vizibil –, atunci ar putea măsura şi rata cu care expansiunea universului încetineşte (deoarece toată lumea presupunea că universul se comportă „raţional“, şi forţa gravitaţională dominantă în univers constă în atracţie) Ei nădăjduiau că acest lucru va dezvălui dacă universul este deschis, închis sau plat, deoarece rata de încetinire ca funcţie de timp este diferită pentru fiecare geometrie În 1996, mă aflam într-un stagiu de şase săptămâni la Laboratorul Lawrence Berkeley, ţinând prelegeri de cosmologie şi discutând diferite proiecte ştiinţifice cu colegii mei de acolo Am susţinut o conferinţă despre afirmaţia noastră conform căreia spaţiul vid ar putea avea energie, iar după aceea, Saul Perlmutter, un tânăr fizician care lucra la detectarea supernovelor îndepărtate, a venit la mine şi mi-a spus: „Vă vom demonstra că greşiţi!“ Saul se referea la consecinţa ipotezei noastre privind universul plat, conform căreia o proporţie de 70 la sută din energie ar trebui să fie conţinută de spaţiul vid Să ne amintim că o asemenea energie ar produce o constantă cosmologică ce ar duce la o forţă repulsivă care ar exista în tot spaţiul cosmic şi ar domina expansiunea universului, provocând accelerarea şi nu încetinirea expansiunii universului După cum am descris, dacă expansiunea universului s-ar accelera pe parcursul timpului cosmic, atunci universul ar fi mai bătrân astăzi decât l-am deduce dacă expansiunea ar încetini Aceasta ar însemna atunci că o „privire înapoi“ în timp către o galaxie cu o anumită deplasare spre roşu ar corespunde unei durate de timp mai mari decât în cealaltă situaţie În consecinţă, dacă aceste galaxii s-ar îndepărta de noi de o perioadă mai lungă, ar însemna că lumina de la acele galaxii ar fi transmisă de la o distanţă mai mare Supernovele din galaxiile cu o anumită deplasare spre roşu măsurată ne-ar apărea mai slab luminate decât dacă lumina ar fi emisă de la o distanţă mai mică Schematic, dacă se măsoară viteza în funcţie de distanţă, panta curbei pentru galaxiile relativ apropiate ne-ar permite  să determinăm rata de expansiune din zilele noastre, iar apoi, dacă respectiva curbă este orientată în sus sau în jos în cazul supernovelor depărtate, aceasta ne-ar spune dacă universul accelerează sau încetineşte pe parcursul timpului cosmic La doi ani după întâlnirea noastră, Saul şi colaboratorii săi, făcând parte dintr-o echipă internaţională numită Proiectul Cosmologic Supernova, au publicat un articol bazat pe nişte date preliminare care, într-adevăr, sugerau că ne înşelaserăm (De fapt, ei nu au argumentat că eu şi Turner ne-am fi înşelat, de vreme ce, împreună cu majoritatea celorlalţi observatori, nu prea au dat multă crezare propunerii noastre ) Datele lor sugerau că acea curbă ce indică relaţia dintre distanţă şi deplasarea spre roşu mergea în jos, ceea ce însemna că o limită superioară a energiei spaţiului vid trebuia să fie mult sub nivelul care ar fi fost necesar pentru a aduce o contribuţie importantă la energia totală din zilele noastre Totuşi, aşa cum se întâmplă adesea, primele date care apar s-ar putea să nu fie reprezentative pentru toate datele – ori eşti pur şi simplu ghinionist statistic vorbind, ori s-ar putea ca nişte erori sistematice neaşteptate să afecteze datele, erori care nu se manifestă decât când dispui de un eşantion mai mare Şi chiar aşa au stat lucrurile cu datele publicate de Proiectul Cosmologic Supernova, ceea ce a făcut ca şi concluziile pe care le-au tras să fie incorecte Un alt proiect internaţional de cercetare a supernovelor, denumit Echipa de Cercetare High-Z a Supernovelor, condus de Brian Schmidt de la Observatorul Mount Stromlo din Australia, derula un program ce avea acelaşi scop şi a început să obţină rezultate diferite Brian mi-a spus de curând că atunci când au obţinut prima determinare semnificativă în cadrul proiectului, care sugera un univers care accelera şi cu o energie importantă a vidului, li s-a refuzat timpul de acces la telescop şi au fost informaţi de către o revistă ştiinţifică de faptul că de bună seamă că sunt în eroare pentru că Proiectul Cosmologic Supernova determinase deja că universul era într-adevăr plat şi dominat de materie Istoria detaliată a competiţiei dintre aceste două grupuri va fi relatată fără îndoială de numeroase ori, mai ales după ce vor împărţi Premiul Nobel, lucru care se va întâmpla cu siguranţă Nu e cazul să ne facem griji în privinţa priorităţii E suficient să spunem că, la începutul anului 1998, grupul lui Schmidt a publicat un articol în care demonstra că universul părea să accelereze Cam şase luni mai târziu, grupul lui Perlmutter a anunţat rezultate similare şi a publicat un articol care confirma rezultatele celor de la High-Z Supernova, recunoscându-şi prin asta eroarea precedentă – şi conferind mai multă credibilitate unui univers dominat de energia spaţiului vid sau, cum este acum denumită mai pe larg, energia întunecată Viteza cu care aceste rezultate au fost adoptate de comunitatea ştiinţifică – cu toate că necesitau o revizuire „en-gros“ a întregii imagini acceptate a universului – oferă un interesant studiu de sociologie ştiinţifică Aproape peste noapte, rezultatele au părut să fie universal acceptate, cu toate că, după cum subliniase reputatul Carl Sagan, „afirmaţiile extraordinare necesită dovezi extraordinare“ Iar aceasta era într-adevăr o afirmaţie extraordinară Am fost şocat când, în decembrie 1998, revista Science a numit descoperirea unui univers în expansiune accelerată „Descoperirea Ştiinţifică a Anului“, ilustrând-o cu o remarcabilă copertă care-l înfăţişa pe Einstein de-a dreptul uluit  Eu nu m-am minunat pentru că eram de părere că rezultatul nu merita să ajungă pe coperta revistei Dimpotrivă Dacă era adevărat, ar fi fost una dintre cele mai importante descoperiri astronomice ale timpului nostru, dar datele de atunci erau mai degrabă vagi, cât să-ţi faci o idee Ele necesitau o asemenea schimbare în imaginea noastră despre univers încât am simţit că ar trebui să fim cu toţii mai siguri că alte cauze posibile ale efectelor observate de cele două echipe ar putea fi scoase definitiv din calcul înainte ca toată lumea să îmbrăţişeze ipoteza constantei cosmologice Aşa cum i-am declarat unui jurnalist la acea vreme: „Prima oară când n-am crezut în constanta cosmologică a fost atunci când observatorii au afirmat că ar fi descoperit-o“ Reacţia mea întru câtva glumeaţă poate părea stranie, dat fiind că eu susţinusem posibilitatea aceasta, sub o formă sau alta, vreme de circa un deceniu Ca teoretician, mi s-a părut că e o speculaţie potrivită, mai ales dacă promovează noi căi pentru experimente Dar cred că e bine să fii cât mai conservator posibil la examinarea unor date reale, probabil pentru că am ajuns la maturitatea ştiinţifică într-o perioadă când extrem de multe afirmaţii noi şi incitante, dar îndoielnice, din domeniul meu, al fizicii particulelor elementare, s-au dovedit a fi nelegitime Descoperiri dintr-o gamă ce cuprindea o nouă forţă, a cincia, în natură, descoperirea unor noi particule elementare sau presupusa observaţie conform căreia universul nostru se roteşte ca un întreg au venit şi s-au dus cu multă vâlvă Cea mai mare preocupare la acea vreme, privind presupusa descoperire a unui univers în expansiune accelerată, era faptul că supernovele îndepărtate ar putea părea mai puţin luminoase decât ne-am aştepta, nu atât din cauza unei expansiuni accelerate, ci doar deoarece (a) chiar sunt mai slabe ca luminozitate sau (b) poate că nişte praf intergalactic sau galactic prezent în vremurile de început le întunecă În deceniul care a trecut de atunci, a reieşit totuşi că dovezile în favoarea accelerării au devenit copleşitoare, aproape mai presus de orice suspiciune Mai întâi, multe alte supernove cu deplasări crescute spre roşu au fost măsurate Pe baza acestor date, s-a făcut o analiză combinată a supernovelor din cele două grupuri în decurs de un an de la publicarea articolului iniţial, rezultând următorul grafic:  Ca un ghid vizual, ca să vă daţi seama dacă graficul distanţei în funcţie de deplasarea spre roşu se curbează în sens ascendent sau descendent, observatorii au trasat o linie dreaptă punctată în jumătatea superioară a graficului, începând cu partea din stânga jos şi terminându-se în colţul din dreapta sus, care trece printre datele care reprezintă supernovele din apropiere Panta acestei linii ne spune care este rata de expansiune astăzi Apoi, în jumătatea inferioară a figurii, ei au trasat aceeaşi linie orizontală, ca ghid vizual Dacă universul ar decelera, aşa cum erau aşteptările în 1998, supernovele depărtate caracterizate de o deplasare spre roşu (z) apropiată de 1 ar cădea sub linia dreaptă Dar, după cum vedeţi, majoritatea lor cade deasupra liniei drepte Aceasta se datorează unui motiv dintre următoarele două: 1 datele sunt greşite sau 2 expansiunea universului accelerează într-adevăr Dacă luăm, pentru moment, cea de-a doua variantă şi întrebăm: „Câtă energie ar trebui să punem în spaţiul vid pentru a produce acceleraţia observată?“ – răspunsul la care am ajunge ar fi remarcabil Curba continuă, care se potriveşte cel mai bine cu datele, corespunde unui univers plat, cu 30 la sută din energie înmagazinată în materie şi 70 la sută în spaţiul vid Aceasta este, în mod remarcabil, exact ceea ce este nevoie pentru a face ca universul plat să fie compatibil cu faptul că doar 30 la sută din masa necesară există înăuntrul şi în jurul galaxiilor şi roiurilor de galaxii O aparentă concordanţă s-a realizat Cu toate acestea, dat fiind că afirmaţia că 99 la sută din univers este invizibil (1 la sută materie vizibilă incorporată într-un ocean de materie întunecată şi înconjurată de energie într-un spaţiu vid) intră în categoria afirmaţiilor extraordinare, ar trebui să luăm serios în considerare prima din cele două posibilităţi: şi anume, datele sunt greşite În deceniul scurs între timp, toate celelalte date furnizate de cosmologie au continuat să consolideze imaginea general concordantă a unui univers insignifiant, plat, în care energia dominantă rezidă în spaţiul vid şi în care tot ceea ce vedem explică mai puţin de 1 la sută din energia totală, iar materia pe care nu o vedem este compusă dintr-un tip nou, încă necunoscut, de particule elementare Mai întâi, noile date privind evoluţia stelară s-au îmbunătăţit pe măsură ce noii sateliţi ne-au oferit informaţii despre abundenţa elementelor din stelele vechi Folosind aceste informaţii, eu şi colegul meu Chaboyer am reuşit, în 2005, să demonstrăm definitiv că incertitudinile în estimările vârstei universului folosind aceste date erau acum îndeajuns de mici ca să scoată din calcul duratele de viaţă mai mici de 11 miliarde de ani Acest lucru era incompatibil cu orice univers în care spaţiul vid însuşi nu conţine o cantitate semnificativă de energie Din nou, întrucât nu suntem siguri că această energie se datorează unei constante cosmologice, aceasta e cunoscută acum sub numele mai simplu de „energie întunecată“, prin analogie cu denumirea de „materie întunecată“ care acum domină galaxiile Această estimare pentru vârsta universului nostru a fost considerabil ameliorată cam în 2006, când noi măsurători precise ale fondului de radiaţii cosmice folosind sateliţi WMAP le-au permis observatorilor să determine cu exactitate timpul scurs de la Big Bang Cunoaştem acum vârsta universului cu patru cifre semnificative Este de 13,72 miliarde de ani! Nu aş fi crezut niciodată că, în timpul vieţii mele, vom obţine o asemenea precizie Dar acum, că o avem, putem confirma că nu există nicio cale ca un univers cu rata de expansiune măsurată azi să poată fi atât de bătrân fără energie întunecată şi, în particular, energie întunecată care se comportă esenţialmente aşa cum s-ar comporta energia reprezentată de o constantă cosmologică Cu alte cuvinte, este o energie care pare să rămână constantă de-a lungul timpului În următoarea descoperire ştiinţifică, observatorii au reuşit să măsoare cu exactitate cum materia, sub forma galaxiilor, s-a reunit de-a lungul timpului cosmic Rezultatele depind de rata de expansiune a universului, căci forţa de atracţie care ţine galaxiile laolaltă trebuie să concureze cu expansiunea cosmică, aceasta din urmă tinzând să împrăştie materia Cu cât este mai mare valoarea energiei spaţiului vid, cu atât mai repede va ajunge să domine energia universului şi cu atât mai curând rata de expansiune crescândă va opri în cele din urmă colapsul gravitaţional al materiei la scări tot mai mari Prin urmare, măsurând acumularea gravitaţională, observatorii au reuşit să confirme, încă o dată, că singurul univers plat care este compatibil cu structura observată la scară mare a universului este unul care conţine aproximativ 70 la sută energie întunecată şi, încă o dată, că energia întunecată se comportă mai mult sau mai puţin ca energia reprezentată de o constantă cosmologică Independent de aceste sondări indirecte ale istoriei expansiunii universului, observatorii supernovelor au testat în amănunt posibilităţile care ar putea induce erori sistematice în analiza lor, inclusiv posibilitatea unei cantităţi crescute de praf la distanţe mari, care să facă supernovele să pară mai întunecate, dar le-au eliminat pe rând Unul dintre testele lor cele mai importante a implicat investigarea înapoi în timp La începuturile istoriei universului, când ceea ce constituie acum regiunea observabilă a universului nostru avea dimensiuni mult mai mici, densitatea materiei era mult mai mare Totuşi, densitatea de energie a spaţiului vid rămâne aceeaşi în timp, dacă acceptăm că reflectă o constantă cosmologică – sau ceva de acest gen Astfel, când universul era mai puţin de jumătate din dimensiunea prezentă, densitatea de energie a materiei ar fi depăşit densitatea de energie a spaţiului vid Pentru toate momentele de dinaintea acestuia, materia, şi nu spaţiul vid, ar fi produs forţa gravitaţională dominantă care acţionează asupra expansiunii În consecinţă, universul ar fi decelerat în expansiunea sa În mecanica clasică, punctul de la care un sistem îşi schimbă acceleraţia şi, în particular, trece de la decelerare la accelerare, se numeşte „supraaccelerare“ (jerk) În 2003, am organizat la universitatea mea o conferinţă cu scopul de a examina viitorul cosmologiei şi l-am invitat pe unul dintre membrii grupului de analiză High-Z al supernovelor, Adam Riess, care mi-a spus că va avea ceva interesant de raportat la întrunire Şi a avut A doua zi, New York Times, care relata de la faţa locului, a publicat o fotografie a lui Adam însoţită de titlul mare „Cosmic Jerk Discovered“  Am păstrat acea poză şi revin la ea când şi când, ca să mă amuz Cartografierea detaliată a istoriei expansiunii universului, alături de demonstrarea faptului că a trecut de la o perioadă de decelerare la una de accelerare, a dat o greutate substanţială afirmaţiei că observaţiile iniţiale, care implicau existenţa energiei întunecate, erau de fapt corecte Cu toate celelalte dovezi disponibile acum, nu e greu să ne imaginăm că, aderând la această imagine, suntem cumva conduşi spre o căutare a acului în carul cosmic de fân Ne place sau nu, energia întunecată nu are de gând să plece de-aici, cel puţin până când nu se va schimba într-un fel oarecare Originea şi natura energiei întunecate sunt fără doar şi poate cele mai mari mistere din fizica fundamentală a zilelor noastre Nu am ajuns la înţelegerea profundă a originii sale şi nu ştim de ce are valoarea pe care o are Prin urmare, nu avem habar de ce la un moment dat a început să domine expansiunea universului şi asta abia de curând, în ultimii circa cinci miliarde de ani, sau dacă asta e în totalitate un accident Este firesc să bănuim că natura ei este legată într-un fel fundamental de originea universului Şi toate semnalmentele sugerează că ea va determina şi viitorul universului CAPITOLUL 6 PRÂNZUL GRATUIT DE LA CAPĂTUL UNIVERSULUI Spaţiul este mare Mare de tot N-o să-ţi vină să crezi cât de vast, cât de uriaş, cât de năucitor de mare e Adică, poate-ţi închipui că până la drogherie ai mult de mers, dar pentru spaţiu asta nu înseamnă mai nimic — DOUGLAS ADAMS, Ghidul autostopistului galactic Din cele două ipoteze concurente, una tot trebuia să se adeverească! Noi, cosmologii, am ghicit corect, după cum s-a dovedit, că universul este plat, aşa că n-am fost chiar aşa de mişcaţi de revelaţia uluitoare potrivit căreia spaţiul vid posedă într-adevăr energie – şi, de fapt, suficientă energie pentru a domina expansiunea universului Existenţa acestei energii era implauzibilă, dar şi mai implauzibil este faptul că energia este suficient de redusă, aşa încât universul să fie totuşi locuibil Căci, dacă energia spaţiului vid ar fi atât de mare cât au sugerat că ar trebui să fie estimările a priori pe care le-am descris mai devreme, viteza de expansiune ar fi atât de crescută încât tot ceea ce vedem acum în univers ar fi fost expediat rapid dincolo de orizont Universul ar fi devenit rece, întunecat şi pustiu cu mult înainte ca stelele, Soarele nostru şi Pământul să se fi format Dintre toate motivele care ne îndreptăţesc să presupunem că universul este plat, poate că cel mai simplu de înţeles izvorăşte din faptul ca universul era bine cunoscut ca fiind aproape plat Chiar şi în zilele de început, înainte ca materia întunecată să fi fost descoperită, cantitatea cunoscută de materie vizibilă din galaxii şi din jurul acestora cumula probabil unu la sută din cantitatea totală de materie necesară pentru a avea un univers plat Acum, unu la sută poate să nu pară aşa de mult, dar universul nostru e foarte bătrân, având o vârstă de ordinul miliardelor de ani Presupunând că efectele gravitaţionale ale materiei sau radiaţiei domină expansiunea aflată în desfăşurare, lucru pe care noi fizicienii l-am considerat întotdeauna valabil, atunci, dacă universul nu e cu exactitate plat: pe măsură ce se extinde, se îndepărtează tot mai mult de calitatea de a fi plat Dacă este deschis, rata de expansiune creşte faţă de valoarea pentru un univers plat, împrăştiind tot mai mult materia prin comparaţie cu celelalte situaţii, reducându-i densitatea netă care ajunge foarte rapid la o valoare infinitezimală raportat la densitatea necesară pentru un univers plat Dacă este închis, atunci expansiunea încetineşte rapid şi în cele din urmă universul va ajunge să recolapseze În tot acest timp, densitatea descreşte mai întâi cu o viteză mai mică decât în cazul unui univers plat, iar apoi, pe măsură ce universul recolapsează, densitatea începe să crească Din nou, diferenţa faţă de densitatea anticipată pentru un univers plat creşte cu timpul Universul a crescut ca dimensiune cu un factor de aproape un trilion faţă de momentul când avea vârsta de o secundă Dacă, în acel moment incipient, densitatea universului nu ar fi fost exact cea anticipată pentru un univers plat, ci ar fi fost, să zicem, doar 10 la sută din cea corespunzătoare unui univers plat la acel moment, atunci astăzi densitatea universului nostru ar diferi de cea a unui univers plat prin cel puţin un factor de un trilion Acesta este mult mai mare decât factorul de numai 100 despre care se ştie că separă densitatea materiei vizibile din univers de densitatea materiei specifică unui univers plat din prezent Această problemă era bine cunoscută încă din anii 1970 şi a devenit celebră sub numele de „Problema planeităţii“ Să te gândeşti la geometria universului este ca şi cum ţi-ai imagina un creion care stă în echilibru sprijinit în vârf, pe o masă Cel mai mic dezechilibru într-o direcţie sau alta îl va face să cadă rapid Aşa se întâmplă şi în cazul unui univers plat Cea mai mică abatere de la planeitate dă lucrurile peste cap Astfel, cum ar putea universul să fie atât de aproape de a fi plat astăzi dacă n-ar fi fost cu exactitate plat Răspunsul este simplu: trebuie să fie în mod esenţial plat chiar acum! De fapt, acest răspuns nu e chiar aşa de simplu, pentru că impune întrebarea: „Cum au conspirat condiţiile iniţiale pentru a produce un univers plat“? Există două răspunsuri la această a doua întrebare, mai dificilă Primul datează din 1981, când un tânăr fizician teoretician şi cercetător în etapă postdoctorală, Alan Guth, reflecta la Problema planeităţii şi la alte două probleme înrudite legate de imaginea Big Bang a universului: aşa-numita Problemă a orizontului şi Problema monopolului Doar prima dintre ele ne priveşte aici, întrucât Problema monopolului nu face decât să exacerbeze problemele planeităţii şi ale orizontului Problema orizontului are legătură cu faptul că radiaţia de fond cosmică din domeniul microundelor este extrem de uniformă Micile abateri de temperatură, pe care le-am descris mai devreme reprezintă variaţiile de densitate ale materiei şi radiaţiei din vremea când universul avea doar câteva sute de mii de ani vechime, cu o densitate de 10 000 mai mică prin comparaţie cu valorile altfel uniforme ale densităţii şi temperaturii de fond Astfel, deşi eram concentrat pe abaterile mici, o întrebare mai profundă şi mai urgentă era: cum a ajuns universul să fie atât de uniform, în primul rând? La urma urmelor, dacă în locul imaginii anterioare a RCFM (la care variaţiile de temperatură de ordinul câtorva părţi din 100 000 sunt reflectate în diferite culori), aş prezenta o hartă a temperaturilor cerului de microunde pe o scară liniară (cu variaţii de nuanţe reprezentând variaţii de temperatură de, să zicem, ±0,03 grade [Kelvin] în jurul temperaturii de fond medii de circa 2,72 grade deasupra lui zero absolut, sau o variaţie de o parte din 100 faţă de medie), harta ar arăta aşa:  Să comparăm această imagine, în care nu putem discerne nimic ca structură, cu o proiecţie similară a suprafeţei Pământului, doar cu o sensibilitate uşor mai mare, cu variaţii de culori reprezentând variaţii faţă de raza medie de circa o parte din 500:  Prin urmare, la scări mari, universul este incredibil de uniform! Cum e posibil aşa ceva? Ei bine, se poate presupune pur şi simplu că, la început, universul era fierbinte, dens şi în echilibru termic Aceasta înseamnă că regiunile fierbinţi s-ar fi răcit, iar regiunile reci s-ar fi încălzit până când supa primordială ar fi ajuns la o temperatură uniformă Totuşi, aşa cum am arătat mai devreme, când universul avea doar câteva sute de mii de ani vechime, lumina ar fi putut să se deplaseze doar pe distanţe de ordinul câtorva sute de mii de ani-lumină, reprezentând doar un mic procentaj din ceea ce e astăzi universul observabil total (această distanţă ar reprezenta doar un unghi de circa un grad pe o hartă completă a ultimei suprafeţe reflectante a radiaţiei cosmice de fond, aşa cum este aceasta observată astăzi) Dat fiind că Einstein ne spune că nicio informaţie nu se poate propaga mai repede decât lumina, în imaginea standard a Big Bangului, pur şi simplu nu există nicio posibilitate ca o parte din ceea ce înseamnă acum universul observabil să fi fost afectată de existenţa şi temperatura altor părţi, la scări unghiulare, mai mari de circa un grad Astfel, nu există nicio posibilitate ca gazul, la aceste scări, să fi termalizat în timp pentru a produce în întreg volumul său o temperatură atât de uniformă! Guth, un specialist în fizica particulelor, se gândea la procese care ar fi putut să apară în universul incipient şi care ar fi putut fi relevante pentru înţelegerea acestei probleme când a ajuns la o concluzie absolut strălucitoare Dacă, în timp ce universul se răcea, a suferit un fel de tranziţie de fază – cum apare, de exemplu, când apa îngheaţă sau o bară de fier se magnetizează prin răcire – atunci putea fi rezolvată nu doar Problema orizontului, dar şi Problema planeităţii (şi, totodată, şi Problema monopolului) Dacă vă place să beţi berea foarte rece, atunci e posibil să fi trăit experienţa care urmează: iei o bere rece din frigider şi, când o deschizi şi eliberezi presiunea din interiorul recipientului, deodată berea îngheaţă complet, timp în care poate chiar să şi spargă sticla Aceasta se întâmplă deoarece, la presiuni ridicate, starea de energie minimă preferată pentru bere este în formă lichidă, în vreme ce, din momentul în care presiunea a fost eliberată, starea de energie minimă preferată este starea solidă În timpul tranziţiei de fază, energia poate fi eliberată deoarece starea energetică minimă dintr-o fază poate avea o energie mai joasă decât starea energetică minimă din cealaltă fază Când o astfel de energie este eliberată, ea poartă numele de „căldură latentă“ Guth şi-a dat seama că, în timp ce universul se răcea odată cu expansiunea de după Big Bang, configuraţia materiei şi radiaţiei din universul aflat în expansiune se poate să se fi „blocat“ într-o stare metastabilă pentru o vreme până când, în cele din urmă, odată ce universul s-ar fi răcit mai mult, această configuraţie va fi suferit brusc o tranziţie de fază la starea energetică de bază preferată de materie şi radiaţie Energia înmagazinată în configuraţia de „vid fals“ a universului înainte de definitivarea tranziţiei de faţă – sau „căldura latentă“ a universului, dacă vreţi – ar fi putut să influenţeze în mod spectaculos expansiunea universului în timpul perioadei de dinaintea tranziţiei Energia vidului fals s-ar comporta exact la fel ca aceea definită de o constantă cosmologică, deoarece ar acţiona ca o energie care se împrăştie în spaţiul vid Aceasta ar avea drept efect accelerarea tot mai mare a expansiunii universului din acel moment În cele din urmă, ceea ce va deveni universul nostru vizibil ar începe să crească cu viteză mai mare decât cea a luminii Relativitatea generală permite acest lucru, deşi pare să încalce relativitatea restrânsă a lui Einstein, care ne spune că nimic nu poate să se deplaseze mai rapid decât lumina Dar trebuie să ne comportăm ca un avocat şi să analizăm asta ceva mai atent Relativitatea restrânsă spune că nimic nu se poate deplasa prin spaţiu mai rapid decât lumina Dar spaţiul însuşi poate să facă ce pofteşte, cel puţin în relativitatea generală Şi, pe măsură ce spaţiul se extinde, poate purta obiecte îndepărtate, care se află în repaus în spaţiu, acolo unde sunt situate, depărtându-le pe unele faţă de celelalte la viteze superluminice Reiese că universul s-ar fi putut expanda în cursul acestei perioade inflaţioniste cu un factor mai mare de IO28 Deşi e o cantitate incredibilă, în mod uluitor, această dilatare ar fi putut să aibă loc într-o fracţiune de secundă într-o fază foarte incipientă a universului În cazul de faţă, tot ceea ce există în cadrul întregului nostru univers observabil a fost conţinut cândva, înainte să aibă loc inflaţia, într-o regiune mult mai mică decât cea pe care am fi aproximat-o dacă inflaţia n-ar fi avut loc şi, cel mai important, atât de mică încât ar fi fost după aceea suficient timp pentru ca întreaga regiune să elibereze surplusul de căldură şi să ajungă la aceeaşi temperatură uniformă Inflaţia mai face posibilă şi o altă predicţie ce ţine de relativitatea generală Când un balon este umflat tot mai mult, curbura suprafeţei sale devine tot mai mică Ceva similar se întâmplă cu un univers a cărui dimensiune creşte exponenţial, aşa cum e posibil în timpul inflaţiei – determinat de o energie de o valoare mare şi constantă a vidului fals Într-adevăr, când inflaţia se încheie (rezolvându-se astfel Problema orizontului), curbura universului (dacă este diferită de zero) ajunge să fie scăzută la o valoare ridicol de mică astfel încât, chiar şi astăzi, universul pare în mod esenţial plat, atunci când este măsurat cu precizie Inflaţia este în prezent singura explicaţie posibilă atât pentru omogenitatea, cât şi pentru planeitatea universului, dacă ne bazăm pe teoriile fundamentale şi calculabile ale particulelor elementare şi ale interacţiunilor dintre acestea Dar, mai mult decât atât, inflaţia mai face posibilă şi o altă predicţie, poate şi mai remarcabilă Aşa cum am descris deja, legile mecanicii cuantice implică faptul că, la scări foarte mici, pentru perioade foarte scurte, spaţiul vid poate părea a fi o fiertură clocotitoare de particule virtuale şi câmpuri care fluctuează haotic în mărime Aceste „fluctuaţii cuantice“ pot fi importante pentru determinarea caracterului protonilor şi atomilor, dar în general sunt insesizabile la scări mai mari, acesta fiind şi unul dintre motivele pentru care nouă ni se par atât de nefireşti Totuşi, în timpul inflaţiei, aceste fluctuaţii cuantice pot determina când anume ceea ce altfel ar fi doar nişte mici regiuni ale spaţiului îşi vor sfârşi perioada de expansiune exponenţială Cum diferite regiuni îşi vor înceta inflaţia în momente uşor diferite (la nivel microscopic), densitatea materiei şi a radiaţiei care rezultă atunci când este eliberată sub formă de căldură energia de vid fals va fi uşor diferită de la o regiune la alta Configuraţia fluctuaţiilor de densitate care rezultă după inflaţie – care iau naştere, trebuie să subliniez, ca urmare a fluctuaţiilor cuantice ale spaţiului vid – reiese a fi în perfectă concordanţă cu configuraţia observată a regiunilor reci şi a regiunilor fierbinţi la scări mari din radiaţia cosmică de fond Deşi această concordanţă nu constituie o dovadă, desigur, câştigă tot mai mult teren printre cosmologi opinia conform căreia, ca să spun aşa, dacă ceva merge şi arată ca o raţă, şi mai şi măcăne ca o raţă, atunci probabil că este o raţă Iar dacă într-adevăr inflaţia este răspunzătoare pentru toate micile fluctuaţii ale densităţii materiei şi radiaţiei care vor rezulta ulterior în colapsul gravitaţional al materiei în galaxii, stele, planete şi oameni, atunci se poate spune cu adevărat că noi ne aflăm cu toţii aici astăzi din cauza fluctuaţiilor cuantice de la nivelul a ceea ce este, în esenţă, un nimic Acest lucru este atât de remarcabil încât vreau să-l subliniez din nou Fluctuaţiile cuantice, care altfel ar fi fost complet invizibile, sunt îngheţate de inflaţie şi ies la lumină după aceea ca fluctuaţii de densitate care produc tot ceea ce vedem! Dacă suntem cu toţii pulbere de stele, după cum am scris, este la fel de adevărat, dacă inflaţia a avut loc, că suntem cu toţii apăruţi, literalmente, din neantul cuantic Acest lucru este atât de frapant şi de neintuitiv încât aproape că pare să ţină de magie Dar există cel puţin un aspect al acestei prestidigitaţii inflaţioniste care ar putea să pară deosebit de îngrijorător De unde a venit toată această energie, în primul rând? Cum e posibil ca o regiune de dimensiuni microscopice să ajungă o regiune de dimensiunea unui univers, conţinând suficientă materie şi energie ca să explice tot ceea ce vedem în jurul nostru? Şi mai general, am putea pune întrebarea, cum se face că densitatea de energie poate rămâne constantă într-un univers aflat în expansiune cu o constantă cosmologică (deci cu o energie de vid fals)? În definitiv, într-un astfel de univers, spaţiul se extinde exponenţial aşa încât, dacă densitatea energiei rămâne aceeaşi, energia totală din cadrul oricărei regiuni va creşte proporţional cu creşterea volumului acelei regiuni Cum rămâne atunci cu conservarea energiei? Acesta e un exemplu al unui fenomen pe care Guth l-a denumit „prânzul gratuit“ suprem Includerea efectelor gravitaţionale în gândirea despre univers permite obiectelor să aibă – în mod uluitor – energie „negativă“, dar şi „pozitivă“ Această faţetă a gravitaţiei permite posibilitatea ca tot ceea ce conţine energie pozitivă, precum materia şi radiaţia, să fie complementat de configuraţii energetice negative care echilibrează energia pozitivă creată Făcând asta, gravitaţia poate începe cu un univers gol şi să sfârşească cu unul plin Şi asta poate să pară cam dubios, dar de fapt este elementul central al unei adevărate fascinaţii pe care mulţi dintre noi o avem vizavi de universul plat De asemenea, este ceva cu care s-ar putea să fiţi familiarizaţi din fizica de liceu Să presupunem că aruncăm o minge în aer În general, ea va reveni jos Acum să o aruncăm mai tare (presupunând că nu ne aflăm într-o sală) Va ajunge la o înălţime mai mare şi va rămâne în aer mai mult timp până să revină jos În sfârşit, dacă o aruncăm îndeajuns de tare, ea nu va mai reveni deloc Va evada din câmpul gravitaţional al Pământului şi îşi va continua traiectoria în cosmos De unde ştim când va evada mingea? Păi, folosim o formulă simplă de contabilitate energetică Un obiect aflat în mişcare în câmpul gravitaţional terestru are două feluri de energie Una este energia mişcării, numită energie cinetică, de la cuvântul grecesc pentru mişcare Această energie, care depinde de viteza obiectului, este întotdeauna pozitivă Cealaltă componentă a energiei, denumită energie potenţială (legată de potenţialul de a efectua un lucru mecanic), este în general negativă Şi lucrurile stau aşa pentru că definim energia gravitaţională totală a unui obiect în repaus, situat la mare distanţă de orice alt obiect, ca fiind zero, ceea ce pare rezonabil Energia cinetică este în mod clar zero şi definim energia potenţială ca fiind zero în acest punct, astfel încât energia gravitaţională totală este zero Acum, dacă obiectul nu este la distanţă infinită de toate celelalte obiecte, ci este aproape de un obiect, precum Pământul, va începe să cadă către acesta din cauza atracţiei gravitaţionale În cădere, el accelerează şi, dacă se loveşte de ceva în drum (să zicem, de capul cuiva), poate să efectueze un lucru mecanic, să zicem, crăpându-i respectivului ţeasta Cu cât mai aproape se află de suprafaţa terestră când i se dă drumul, cu atât mai puţin lucru mecanic poate să efectueze când loveşte Pământul Astfel, energia potenţială descreşte odată cu apropierea de Pământ Dar, dacă energia potenţială este zero când este la distanţă infinită de Pământ, ea trebuie să devină din ce în ce mai negativă pe măsură ce se apropie de Pământ pentru că potenţialul de a efectua lucru mecanic descreşte cu cât se apropie mai mult În mecanica clasică, aşa cum am afirmat aici, definiţia energiei potenţiale este arbitrară Aş fi putut să stabilesc că energia potenţială a unui obiect este zero la suprafaţa Pământului şi apoi să afirm că la distanţă infinită energia are o valoare foarte mare Stabilirea valorii zero la distanţă infinită este logică din punct de vedere fizic, dar, în acest punct al discuţiei noastre, nu este decât o convenţie Indiferent de locul unde se stabileşte punctul zero al energiei potenţiale, lucrul minunat legat de obiectele care sunt supuse doar forţei gravitaţiei este că suma energiilor lor potenţiale şi cinetice rămâne o constantă Când obiectele cad, energia potenţială este convertită în energie cinetică de mişcare, iar când ricoşează înapoi de pe suprafaţa pământului, energia cinetică se transformă din nou în energie potenţială şi aşa mai departe Aceasta ne pune la dispoziţie un excelent instrument de contabilizare pentru a determina cât de repede trebuie să trimitem un obiect în aer, astfel încât să evadeze din chingile gravitaţionale ale Pământului, ştiindu-se că, dacă e să ajungă în cele din urmă la o distanţă infinită de Pământ, energia sa totală trebuie să fie mai mare sau egală cu zero Apoi nu mai trebuie decât să mă asigur că energia lui gravitaţională totală din momentul în care pleacă din mâna mea este mai mare sau egală cu zero Dat fiind că eu pot controla doar un singur aspect al energiei sale totale – şi anume viteza cu care pleacă din mâna mea – tot ce am de făcut este să găsesc viteza magică la care energia cinetică pozitivă a mingii egalează energia potenţială negativă pe care o are datorită atracţiei la suprafaţa Pământului Atât energia cinetică, cât şi energia potenţială a mingii depind în exact acelaşi mod de masa mingii, care, prin urmare, se anulează când cele două mărimi sunt puse în ecuaţie, astfel că rezultă, pentru toate obiectele, o singură „viteză de evadare“ faţă de suprafaţa terestră, şi anume ceva mai mult de 11 kilometri pe secundă, valoare la care energia gravitaţională totală a obiectului este exact zero Ce legătură au toate astea cu universul în general şi cu inflaţia în special – aţi putea să vă întrebaţi Ei bine, exact acelaşi tip de calcul pe care l-am descris pentru o minge pe care o arunc cu mâna de la suprafaţa Pământului se aplică oricărui obiect din universul nostru în expansiune Să considerăm o regiune sferică a universului nostru având în centru poziţia noastră (în galaxia Calea Lactee) şi care este îndeajuns de mare ca să cuprindă o mulţime de galaxii, dar în acelaşi timp suficient de mică, astfel încât să fie cuprinsă în limita celor mai mari distanţe pe care le putem observa azi:  Dacă regiunea este suficient de mare, dar nu prea mare, atunci galaxiile aflate la marginea regiunii se vor îndepărta de noi uniform, ca urmare a expansiunii Hubble, dar vitezele lor vor fi mult mai mici decât viteza luminii În acest caz, se aplică legile mecanicii newtoniene şi putem ignora efectele relativităţii restrânse şi generale Cu alte cuvinte, fiecare obiect este guvernat de legi ale fizicii identice cu cele care descriu mingile pe care tocmai mi-am imaginat că încerc să le fac să părăsească Pământul Să considerăm galaxia arătată mai sus, care se depărtează de centru, aşa cum reiese din figură Acum, exact ca în cazul mingii care părăseşte Pământul, ne putem întreba dacă galaxia va reuşi să scape de atracţia gravitaţională a tuturor celorlalte galaxii din interiorul sferei Iar calculul pe care l-am efectuat pentru a afla răspunsul ar fi acelaşi ca şi calculul efectuat pentru minge Calculăm pur şi simplu energia gravitaţională totală a galaxiei, pornind de la mişcarea ei spre exteriorul regiunii (care conferă energie pozitivă) şi de la atracţia gravitaţională a vecinelor ei (care conferă energie negativă) Dacă energia ei totală este mai mare decât zero, galaxia va evada spre infinit, iar dacă este mai mică decât zero, se va opri şi va începe să cadă spre interior Acum, în mod remarcabil, este posibil să arătăm că putem să rescriem ecuaţia simplă a lui Newton pentru energia gravitaţională totală a acestei galaxii într-un fel care reproduce exact ecuaţia lui Einstein din relativitatea generală pentru un univers în expansiune Iar termenul care corespunde energiei gravitaţionale totale a galaxiei devine, în relativitatea generală, termenul care descrie curbura universului Aşadar, ce vom găsi după aceea? Într-un univers plat, şi numai într-un univers plat, energia gravitaţională newtoniană medie totală a fiecărui obiect care se mişcă odată cu expansiunea este exact zero Asta e ceea ce face ca un univers plat să fie atât de special Într-un astfel de univers, energia pozitivă a mişcării este în mod exact anulată de energia negativă a atracţiei gravitaţionale Când începem să complicăm lucrurile permiţându-i spaţiului vid să aibă energie, simpla analogie newtoniană cu mingea aruncată în sus în aer devine incorectă, dar concluzia rămâne în mod esenţial aceeaşi, într-un univers plat, chiar într-unul cu o constantă cosmologică mică, atât timp cât scara este suficient de mică pentru ca vitezele să fie mult mai mici decât viteza luminii, energia gravitaţională newtoniană asociată cu fiecare obiect din univers este zero De fapt, dacă luăm în calcul şi energia vidului, „prânzul gratuit“ al lui Guth devine şi mai spectaculos Pe măsură ce fiecare regiune a universului se extinde spre dimensiuni tot mai mari, acesta devine tot mai apropiat de starea de univers plat, astfel încât energia gravitaţională newtoniană totală a tot ceea ce rezultă după ce, în timpul inflaţiei, energia de vid este convertită în materie şi radiaţie, devine exact zero Dar ne putem întreba de unde vine toată acea energie care menţine constantă densitatea energiei în timpul inflaţiei, când universul se extinde exponenţial? Aici intervine un alt aspect remarcabil al relativităţii generale Nu numai că energia gravitaţională a obiectelor poate să fie negativă, dar şi „presiunea“ lor relativistă poate fi negativă Presiunea negativă este şi mai greu de descris decât energia negativă Gazul dintr-un balon, de exemplu, exercită presiune pe pereţii balonului Astfel, prin exercitarea presiunii extinde pereţii balonului, efectuează un lucru mecanic asupra balonului Lucrul astfel efectuat face ca gazul să piardă energie şi să se răcească În mod similar, se pare că energia spaţiului vid este repulsivă (antigravitaţională) tocmai pentru că face ca spaţiul vid să aibă o presiune „negativă“ Ca urmare a acestei presiuni negative, universul efectuează de fapt un lucru mecanic asupra spaţiului vid pe măsură ce se extinde Acest lucru se traduce în menţinerea unei densităţi de energie constantă a spaţiului, chiar şi atunci când universul se extinde Astfel, dacă proprietăţile cuantice ale materiei şi radiaţiei ajung să înzestreze chiar şi o regiune infinitezimal de mică a spaţiului vid cu energie în momentele incipiente, această regiune poate deveni oricât de mare şi oricât de plată Când inflaţia se termină, putem să ajungem la un univers plin de materie şi radiaţie, iar energia gravitaţională newtoniană totală a acestora va fi foarte apropiată de zero Aşadar, când tot praful se va fi aşezat, după un secol de încercări, când am măsurat curbura universului, am găsit-o egală cu zero Puteţi înţelege de ce atât de mulţi teoreticieni ca mine au găsit această concluzie nu doar foarte mulţumitoare, dar şi cât se poate de sugestivă Un univers din Nimic într-adevăr CAPITOLUL 7 VIITORUL NOSTRU NEFERICIT Nici viitorul nu mai e ce-a fost odată — YOGI BERRA Într-un sens, e remarcabil şi incitant să ne găsim într-un univers dominat de nimic Structurile pe care le putem vedea, precum stelele şi galaxiile, au fost toate create de fluctuaţiile cuantice plecând de la nimic Iar energia gravitaţională newtoniană totală a fiecărui obiect din universul nostru este egală cu nimic Bucuraţi-vă de această idee cât puteţi, dacă aveţi o asemenea înclinaţie, pentru că, dacă toate acestea sunt adevărate, trăim probabil în cel mai defavorabil dintre universurile în care se poate trăi, cel puţin din perspectiva viitorului vieţii Să ne amintim că, doar cu un secol în urmă, Einstein şi-a elaborat teoria relativităţii generale Opinia general răspândită pe atunci era că universul nostru este static şi etern De fapt, Einstein nu s-a mulţumit să-l ridiculizeze pe Lemaître pentru că sugerase ipoteza Big Bang, dar a şi inventat constanta cosmologică cu scopul de a permite existenţa unui univers static Acum, după un secol, noi, oamenii de ştiinţă, putem să fim uşor infatuaţi pentru că am descoperit expansiunea subiacentă a universului, radiaţia cosmică de fond, materia întunecată şi energia întunecată Dar ce ne va aduce viitorul? Un fel de poezie Să ne amintim că ideea potrivit căreia expansiunea universului este dominată de energia spaţiului aparent vid a fost dedusă din faptul că această expansiune se accelerează Şi, exact ca în cazul inflaţiei, după cum am descris în ultimul capitol, universul nostru observabil se află la limita la care viteza de expansiune tinde să depăşească viteza luminii Iar, cu timpul, datorită expansiunii accelerate, lucrurile se vor înrăutăţi Aceasta înseamnă că, cu cât vom aştepta mai mult, cu atât mai puţin vom putea să vedem Într-o zi din viitor, galaxiile pe care le vedem acum se vor îndepărta de noi cu viteze superluminice, ceea ce înseamnă că vor deveni invizibile pentru noi Lumina pe care o emit nu va mai fi capabilă să înainteze mai repede decât expansiunea spaţiului şi nu va mai ajunge niciodată la noi Aceste galaxii vor fi dispărut din orizontul nostru Toată această poveste funcţionează un pic diferit faţă de ceea ce v-aţi putea imagina Galaxiile nu dispar deodată de pe cerul nopţii Mai degrabă, pe măsură ce viteza lor de recesie se apropie de viteza luminii, lumina de la aceste obiecte devine tot mai deplasată spre roşu În cele din urmă, toată lumina vizibilă se mută în infraroşu, microunde, unde radio şi aşa mai departe, până când lungimea de undă a luminii pe care o emit ajunge să fie mai mare decât dimensiunea universului vizibil, punct în care galaxiile devin în mod oficial invizibile Putem calcula cam cât timp va dura aceasta Dat fiind că galaxiile din roiul nostru local de galaxii sunt toate legate laolaltă datorită atracţiei gravitaţionale reciproce, ele nu se vor depărta odată cu expansiunea de fond a universului descoperită de Hubble Galaxiile aflate imediat în afara grupului nostru se situează cam la 1/5000 din distanţa până la punctul la care viteza de recesiune a obiectelor se apropie de viteza luminii Le va lua cam 150 de miliarde de ani, cam de 10 ori actuala vârstă a universului, ca să ajungă acolo, moment în care toată lumina de la stelele din interiorul galaxiilor se va fi deplasat spre roşu cu un factor de circa 5000 Cam după două trilioane de ani, lumina lor se va fi deplasat spre roşu cu o cantitate care va face ca lungimea lor de undă să fie egală cu dimensiunea universului vizibil, iar restul universului va fi dispărut literalmente Două trilioane de ani pare o lungă perioadă, şi chiar este Totuşi, din perspectivă cosmică, nici măcar nu se apropie de ideea de eternitate Stelele cu viaţa cea mai lungă din categoria stelelor „din secvenţa principala * (care au aceeaşi istorie evolutivă ca Soarele nostru) au durate de viaţă mult mai mari decât Soarele şi vor continua să strălucească şi după două trilioane de ani (chiar dacă Soarele nostru ar urma să se stingă în doar cinci miliarde de ani) Şi astfel, în viitorul îndepărtat, s-ar putea să apară civilizaţii pe planetele din jurul acestor stele, alimentate cu energie solară, cu apă şi materiale organice Şi s-ar putea să fie şi astronomi cu telescoape pe acele planete Dar, când vor începe să cerceteze cosmosul, în esenţă, cam tot ce vedem noi acum, toate cele 400 de miliarde de galaxii care acum ocupă universul nostru vizibil, va fi dispărut Am încercat să folosesc această argumentaţie în faţa Congresului, pentru a îndemna la o finanţare a cosmologiei acum, cât încă mai avem timp să observăm tot ceea ce putem! Pentru un congresman, totuşi, e o perioadă lungă Două trilioane e ceva de neimaginat În orice caz, acei astronomi din viitorul îndepărtat vor avea parte de o mare surpriză, dacă vor avea vreo idee despre ce vor fi ratat, lucru care nu se va întâmpla Pentru că nu numai restul universului va fi dispărut, după cum ne-am dat seama eu şi colegul meu Robert Scherrer de la Vanderbilt în urmă cu câţiva ani, dar, în esenţă, toate dovezile care acum ne spun că trăim într-un univers în expansiune care a început cu un Big Bang vor fi dispărut de asemenea, împreună cu toate dovezile privind existenţa energiei întunecate în spaţiul vid, care va fi responsabilă pentru această dispariţie În vreme ce cu mai puţin de un sfert de secol în urmă opinia general răspândită continua să susţină că universul era static şi etern, cu stele şi planete care apar şi dispar, dar care, la scară mare, îşi continuă netulburat existenţa, în viitorul îndepărtat, multă vreme după ce orice rămăşiţă a planetei şi civilizaţiei noastre va fi dispărut în coşul de gunoi al istoriei, iluzia care a susţinut civilizaţia noastră până în 1930 va fi o iluzie care va reveni încă o dată, cu şi mai mare forţă Doar trei la număr sunt pilonii observaţionali care au dus la validarea empirică a Big Bangului, astfel încât, chiar dacă Einstein şi Lemaître n-ar fi trăit niciodată, am fi fost forţaţi să înţelegem faptul că universul a început într-o stare densă şi fierbinte: observarea expansiunii Hubble; măsurarea radiaţiei cosmice de fond; şi concordanţa observată între abundenţa elementelor uşoare – hidrogenul, heliul şi litiul – pe care am determinat-o în natură, respectiv cantităţile pe care le-am prezis teoretic că vor fi fost produse în primele minute din istoria universului Să începem cu expansiunea Hubble De unde ştim că universul se extinde? Măsurăm viteza de recesie a obiectelor îndepărtate în funcţie de distanţă Totuşi, din momentul în care toate obiectele vizibile din afara roiului nostru local (în care sunt unite gravitaţional) dispar din orizontul nostru, nu vor mai fi alţi „martori“ ai expansiunii – cum ar fi stelele, galaxiile, quasarii sau norii de gaz de mari dimensiuni – pe care observatorii să le poată urmări Expansiunea va fi atât de eficientă încât va fi scos din câmpul nostru vizual toate obiectele care se îndepărtează de noi Mai mult, la o scară de timp de mai puţin de un trilion de ani, toate galaxiile din grupul nostru local se vor fi contopit într-o metagalaxie de mari dimensiuni Observatorii din viitorul îndepărtat vor vedea cu precizie mai mare sau mai mică ceea ce observatorilor din 1915 li se părea că văd: o singură galaxie care le adăposteşte steaua şi planeta, înconjurată de un imens spaţiu vid şi static Să ne amintim de asemenea că toate dovezile conform cărora spaţiul vid posedă energie vin de la observarea ratei de accelerare a universului nostru în expansiune Dar, încă o dată, fără „martori” ai expansiunii, accelerarea universului va fi neobservabilă Într-adevăr, printr-o stranie coincidenţă, trăim în singura eră din istoria universului în care existenţa energiei întunecate care este prezentă în întreg spaţiul vid este probabil să fie detectabilă Este adevărat că această eră are o lungime de câteva sute de miliarde de ani, dar într-un univers aflat într-o expansiune eternă, abia dacă reprezintă o clipire a ochiului cosmic Dacă presupunem că energia spaţiului vid este aproximativ constantă, aşa cum ar fi cazul pentru o constantă cosmologică, atunci, în perioadele incipiente densitatea energetică a materiei şi radiaţiei ar fi depăşit-o cu mult pe cea a spaţiului vid Şi asta pur şi simplu pentru că, pe măsură ce universul se extinde, densitatea materiei şi a radiaţiei descreşte împreună cu expansiunea deoarece distanţa dintre particule creşte, aşa încât în fiecare unitate de volum rămân mai puţine obiecte În vremurile de început, să spunem că mai devreme decât cu 5-10 miliarde de ani în urmă, densitatea materiei şi a radiaţiei ar fi fost mult mai mare decât este astăzi Universul în acest moment şi mai devreme ar fi aşadar dominat de materie şi radiaţie, având drept consecinţă firească atracţia gravitaţională În acest caz, expansiunea universului ar fi încetinit în aceste etape de început, iar impactul gravitaţional al energiei spaţiului vid ar fi fost neobservabil Tocmai de aceea, în viitorul îndepărtat, când universul va avea o vârstă de câteva sute de miliarde de ani, densitatea materiei şi a radiaţiei va fi scăzut şi mai mult şi se poate calcula că energia întunecată va avea o densitate energetică medie de peste o mie de miliarde de ori mai mare decât densitatea întregii materii şi radiaţii rămase în univers Ea va guverna atunci în întregime dinamica gravitaţională a universului la scări mai mari Totuşi, la acea vârstă înaintată, expansiunea accelerată va fi devenit în esenţă neobservabilă, în acest sens, energia spaţiului vid asigură, prin însăşi natura sa, că există un interval finit în timpul căruia este observabilă şi, în mod remarcabil, noi trăim în timpul acestui moment cosmologic Ce putem spune despre celălalt pilon important al Big Bangului, radiaţia cosmică de fond din domeniul microundelor, care oferă o imagine directă a universului în faza de fragedă pruncie? Mai întâi, pe măsură ce expansiunea universului se va accelera în viitor, temperatura RCFM va scădea Când universul observabil în prezent va fi cam de 100 de ori mai mare ca acum, temperatura RCFM va fi scăzut cu un factor de 100, iar intensitatea radiaţiei sau densitatea energiei înmagazinate în ea va fi scăzut cu un factor de 100 de milioane, făcând-o să fie de 100 de milioane de ori mai greu de detectat decât în prezent Dar, la urma urmelor, am reuşit să detectăm radiaţia cosmică de fond în toată hărmălaia asta de zgomote electronice de pe Pământ, şi ne putem imagina că observatorii din viitorul îndepărtat vor fi de 100 de milioane de ori mai deştepţi decât cei cu care suntem binecuvântaţi astăzi, aşa încât nu sunt pierdute toate speranţele Din păcate, rezultă că până şi cel mai inteligent observator pe care ni-l putem imagina, dotat cu cele mai sensibile instrumente care ar putea fi construite, tot ar fi lipsit de noroc în viitorul îndepărtat Aceasta deoarece în galaxia noastră (sau în metagalaxia care se va forma când galaxia noastră se va contopi cu vecinele ei, începând cu Andromeda în circa cinci miliarde de ani), există gaz fierbinte între stele, iar acest gaz este ionizat, aşa încât conţine electroni liberi şi prin urmare se comportă precum o plasmă Aşa cum am descris anterior, o astfel de plasmă este opacă la multe tipuri de radiaţie Există o proprietate care se numeşte „frecvenţa de plasmă“, sub care radiaţia nu poate pătrunde în plasmă fără absorbţie Pornind de la densitatea electronilor liberi din galaxie, observată în prezent, putem estima frecvenţa de plasmă din galaxie În acest fel, vom constata că o parte considerabilă din radiaţia cosmică de fond provenită de la Big Bang va fi „dilatată“, până la data la care universul ajunge să aibă cam de 50 de ori vârsta lui actuală, la lungimi de undă suficient de mari, respectiv, la frecvenţe suficient de mici, încât să se situeze sub viitoarea frecvenţă de plasmă a (meta-)galaxiei de la acea dată După aceea, în esenţă, radiaţia nu va mai fi în stare să ajungă la (meta-) galaxia noastră pentru a fi observată, oricât ar fi de tenace observatorul La fel, şi RCFM va fi dispărut Prin urmare, nicio expansiune observată, nicio urmă a radiaţiei de la Big Bang Dar cum rămâne cu abundenţa elementelor uşoare – hidrogenul, heliul şi litiul – care oferă şi ele o amprentă directă a Big Bangului? Într-adevăr, după cum am descris în capitolul 1, ori de câte ori întâlnesc pe cineva care nu crede în Big Bang, îmi place să-i arăt următoarea imagine pe care o ţin pe un cartonaş în portofel Pe urmă, zic: „Vezi? A existat un Big Bang!“  Ştiu că această figură pare foarte complicată, dar de fapt arată abundenţa relativă prezisă a heliului, deuteriului, heliului-3 şi litiului, în raport cu hidrogenul, bazată pe modul cum înţelegem noi în prezent fenomenul Big Bang Curba superioară, cu pantă ascendentă spre dreapta, arată abundenţa prezisă a heliului, al doilea element din univers în privinţa abundenţei, în funcţie de greutate, comparată cu hidrogenul (elementul cel mai abundent) Următoarele două curbe, cu pantă descendentă spre dreapta, reprezintă abundenţa prezisă a deuteriului şi a heliului 3, în funcţie, nu de greutate, ci de numărul de atomi raportat la hidrogen În sfârşit, curba cea mai de jos reprezintă abundenţa prezisă a următorului element ca greutate, litiul, tot în funcţie de numărul de atomi raportat la hidrogen Abundenţele prezise sunt reprezentate grafic ca funcţii ale densităţii presupuse totale a materiei normale (alcătuită din atomi) din universul zilelor noastre Dacă varierea acestei cantităţi n-ar produce acea combinaţie a tuturor abundenţelor prezise care să concorde cu observaţiile noastre, aceasta ar constitui o dovadă solidă împotriva producerii lor intr-un Big Bang fierbinte Să observăm că abundenţele prezise ale primelor elemente variază cu aproape 10 ordine de mărime Dreptunghiurile nehaşurate asociate fiecărei curbe reprezintă gama permisă a abundenţei reale aproximată pentru primele elemente, determinată pe baza observaţiilor asupra stelelor vechi şi a gazului fierbinte din interiorul şi din exteriorul galaxiei noastre Banda verticală gri reprezintă regiunea unde toate predicţiile şi observaţiile concordă E greu de imaginat un argument mai puternic decât această concordanţă între predicţii şi observaţii, referitoare, după cum am spus, la elemente a căror abundenţă prezisă variază cu zece ordine de mărime Iată deci motivul pentru care susţinem existenţa un Big Bang timpuriu, fierbinte, în care toate elementele uşoare au fost produse pentru prima oară Merită să repetăm apăsat implicaţiile acestei remarcabile concordanţe: doar în primele secunde ale unui Big Bang fierbinte, cu o abundenţă iniţială de protoni şi neutroni care vor rezulta în ceva foarte apropiat de densitatea observată a materiei din galaxiile vizibile din zilele noastre, şi o densitate a radiaţiei care va lăsa un reziduu care va corespunde cu exactitate intensităţii observate a radiaţiei cosmice de fond din zilele noastre, doar în acest caz se vor produce reacţii nucleare care să poată realiza cu precizie abundenţa de elemente uşoare, hidrogen şi deuteriu, heliu şi litiu, despre care credem că au fost elementele constitutive fundamentale ale stelelor care acum împânzesc cerul nopţii După cum s-ar fi exprimat Einstein, doar un Dumnezeu foarte viclean (şi, prin urmare, de neimaginat în mintea lui Einstein) ar fi conspirat să fi creat un univers care arată cu atâta claritate spre o origine de tip Big Bang fără ca acesta să fi avut totuşi loc Într-adevăr, când concordanţa aproximativă dintre abundenţa heliului în univers dedusă în urma observaţiilor şi abundenţa prezisă de heliu care ar fi rezultat în urma Big Bangului a fost demonstrată pentru prima oară în anii 1960, a fost unul dintre elementele-cheie care au ajutat la impunerea imaginii Big Bangului în faţa modelului stării stabile al universului susţinut de Fred Hoyle şi colegii săi Totuşi, în viitorul îndepărtat, lucrurile vor fi foarte diferite Stelele ard hidrogen, producând heliu, de exemplu În momentul de faţă, doar aproximativ 15 la sută din tot heliul observat în univers ar fi putut fi produs de stele în perioada care a trecut de la Big Bang – încă o dată, o dovadă convingătoare că a fost nevoie de Big Bang pentru a produce ceea ce vedem Dar în viitorul îndepărtat, nu va mai fi cazul, pentru că multe generaţii de stele vor fi trăit şi murit Când universul va împlini un trilion de ani, de exemplu, cu mult mai mult heliu va fi fost produs în stele decât va fi fost produs în Big Bang Situaţia este prezentată în graficul următor:  Când 60 la sută din materia cuprinsă în univers va fi compusă din heliu, nu va mai fi necesară producerea de heliu primordial într-un Big Bang fierbinte pentru a se realiza concordanţa cu observaţiile Totuşi, observatorii şi teoreticienii unei civilizaţii din viitorul îndepărtat vor fi în măsură să folosească aceste date pentru a deduce că universul trebuie să fi avut o vârstă finită Dat fiind că stelele ard hidrogen pentru a produce heliu, va exista o limită superioară a duratei existenţei lor, care să nu deterioreze şi mai mult raportul dintre hidrogen şi heliu Astfel, oamenii de ştiinţă din viitor vor estima că universul în care trăiesc are mai puţin de circa un trilion de ani Dar orice dovadă directă că începutul acestuia a implicat un Big Bang, şi nu un alt tip de creaţie spontană a viitoarei noastre (meta-)galaxii unice, va dispărea Să ne amintim că Lemaître şi-a dedus ipoteza referitoare la Big Bang doar reflectând la relativitatea generală a lui Einstein Putem presupune că orice civilizaţie avansată din viitorul îndepărtat va descoperi legile fizicii, electromagnetismului, mecanicii cuantice şi relativităţii generale Prin urmare, va reuşi vreun Lemaître din viitor să deducă o ipoteză similară? Concluzia lui Lemaître conform căreia universul trebuia să înceapă printr-un Big Bang a fost inevitabilă, dar se baza pe o supoziţie care nu va fi valabilă pentru universul observabil din viitorul îndepărtat Un univers în care materia se extinde uniform în toate direcţiile, un univers care este izotrop şi omogen nu poate fi static, din motive pe care Lemaître şi, în cele din urmă, Einstein le-au înţeles Cu toate acestea, există o soluţie perfect valabilă pentru ecuaţiile lui Einstein aplicate unui sistem masiv unic înconjurat de un spaţiu static altfel gol La urma urmelor, dacă o asemenea soluţie n-ar exista, relativitatea generală n-ar reuşi să descrie obiecte izolate precum stelele neutronice sau, în ultimă instanţă, găurile negre Distribuţiile mari de masă precum galaxia noastră sunt instabile, aşa că, în cele din urmă, (meta-) galaxia noastră va colapsa şi ea pentru a forma o gaură neagră masivă Acest lucru este descris de o soluţie statică a ecuaţiei lui Einstein numită soluţia Schwarzschild Dar intervalul de timp pentru ca galaxia noastră să colapseze pentru a forma o gaură neagră masivă este mult mai lung decât intervalul necesar pentru ca restul universului să dispară Astfel, va părea firesc pentru oamenii de ştiinţă din viitor să-şi imagineze că galaxia noastră ar fi putut să existe vreme de un trilion de ani în spaţiul vid fără un colaps semnificativ şi fără să fie nevoie să fie înconjurată de un univers în expansiune Desigur, se cunoaşte cât de dificile sunt speculaţiile legate de viitor De fapt, scriu aceste rânduri în timp ce la Davos, în Elveţia, are loc Forumul Mondial Economic, unde este plin de economişti care prezic invariabil evoluţia pieţelor de acţiuni şi-şi revizuiesc predicţiile când acestea se dovedesc îngrozitor de eronate Mai general, constat că orice predicţie despre viitorul îndepărtat, ba chiar despre un viitor nu foarte îndepărtat, făcută de reprezentanţii ştiinţei şi ai tehnologiei, este chiar mai superficială decât cele făcute de economişti Mai mult de-atât, ori de câte ori sunt întrebat despre viitorul apropiat al ştiinţei sau care va fi următoarea mare descoperire, răspund că, dacă aş şti, aş lucra la ea chiar în acest moment! Aşadar, îmi place să mă gândesc la imaginea pe care am prezentat-o în acest capitol ca la ceva asemănător imaginii viitorului prezentată de al treilea duh din Colindă de Crăciun de Charles Dickens Acesta este viitorul care ar putea să fie În definitiv, dat fiind că nu avem habar ce este energia întunecată care este răspândită spaţiul vid, nu putem fi siguri nici că se va comporta ca o constantă cosmologică şi că va rămâne constantă Dacă nu se va întâmpla aşa, viitorul universului ar putea fi foarte diferit Expansiunea s-ar putea să nu continue să se accelereze, ci s-ar putea să încetinească din nou de-a lungul timpului, în aşa fel încât galaxiile îndepărtate să nu mai dispară Alternativ, poate că vor apărea noi cantităţi observabile pe care încă nu le putem detecta, care le-ar putea oferi astronomilor din viitor dovezi privind producerea în trecut a Big Bangului Cu toate acestea, bazându-ne pe tot ce cunoaştem despre univers astăzi, viitorul pe care l-am schiţat este cel mai plauzibil şi este fascinant să ne gândim dacă logica, raţiunea şi datele empirice i-ar putea totuşi face pe oamenii de ştiinţă ai viitorului să deducă în mod corect natura fundamentală a universului nostru sau dacă va rămâne pentru totdeauna ascuns în spatele orizontului Vreun savant genial al viitorului care explorează natura fundamentală a forţelor şi particulelor ar putea deriva o imagine teoretică din care să se deducă faptul că inflaţia trebuie să fi avut loc, sau că trebuie să existe o energie în spaţiul vid, care ar explica mai departe de ce nu există galaxii în cadrul orizontului vizibil Dar nu sunt prea optimist în privinţa asta La urma urmelor, fizica este o ştiinţă empirică, bazată pe experiment şi observaţie Dacă nu am fi dedus din considerente observaţionale existenţa energiei întunecate, mă îndoiesc că vreun teoretician ar fi avut cutezanţa să-i sugereze existenţa astăzi Şi cu toate că este posibil să ne imaginăm unele amprente timide care ar fi putut sugera că ceva nu e în regulă cu imaginea unei galaxii unice într-un univers static fără un Big Bang – de exemplu, observarea unor abundenţe anormale de elemente –, bănuiesc că briciul lui Occam ar fi impus faptul că imaginea cea mai simplă este cea corectă şi că observaţiile de anomalii pot fi explicate invocând anumite efecte locale Încă de când eu şi Bob Scherrer am lansat provocarea potrivit căreia oamenii de ştiinţă din viitor vor folosi date şi modele falsificabile – modelul de perfecţiune al adevăratei ştiinţe – dar că în acest proces vor obţine o imagine falsă a universului, mulţi dintre colegii noştri au încercat să sugereze modalităţi de sondare în viitorul apropiat a faptului că universul se extinde realmente Şi eu îmi pot imagina posibile experimente Dar mă îndoiesc ca acestea ar fi foarte întemeiate De exemplu, ar trebui să arunci stele strălucitoare din galaxia noastră şi să le trimiţi în spaţiul cosmic, să aştepţi circa un miliard de ani ca acestea să explodeze şi să încerci să le observi vitezele de recesie în funcţie de distanţa la care ajung înainte de a exploda, cu scopul de a vedea dacă acestea primesc un impuls suplimentar de la o posibilă expansiune a spaţiului Greu de realizat, dar chiar dacă ţi-ai putea imagina un mod de a face asta, nu prea văd cum Fundaţia Naţională pentru Ştiinţă din viitor ar putea finanţa experimentul fără nicio altă motivaţie care să aducă argumente în favoarea unui univers în expansiune Şi dacă stelele din galaxia noastră ar fi azvârlite în mod natural şi detectabile în timp ce se deplasează spre orizont, nu-mi este limpede dacă observarea unei acceleraţii anormale a unora dintre aceste obiecte ar fi interpretată prin prisma unei idei atât de îndrăzneţe şi de stranii cum este un univers în expansiune dominat de energie întunecată Putem să ne considerăm norocoşi că trăim în epoca actuală Sau, cum ne-am exprimat eu şi Bob într-unul dintre articolele scrise: „Trăim într-o perioadă deosebită singura perioadă în care putem să verificăm observaţional că trăim într-o perioadă deosebită!“ Eram întru câtva glumeţi, dar nu strică să ne aducem aminte că se pot folosi cele mai bune instrumente observaţionale şi teoretice aflate la dispoziţie şi cu toate astea să obţii o imagine complet falsă a universului la scară mare Ar fi bine să arăt, totuşi, că deşi datele incomplete pot să ducă la o imagine falsă, aceasta este foarte diferită de imaginea (falsă) obţinută de cei care aleg să ignore datele empirice ca să inventeze o imagine a creaţiei care contrazice dovezile realităţii (cum ar fi adepţii creaţionismului „Pământului tânăr“), sau de cei care impun existenţa a ceva pentru care nu există nicio dovadă observabilă (cum ar fi o inteligenţă divină) pentru a-şi reconcilia viziunea asupra creaţiei cu prejudecăţile lor apriorice, sau, şi mai rău, de cei care se agaţă de „basmele“ despre natură, care presupun răspunsurile înainte ca întrebările să poată fi măcar formulate Cel puţin oamenii de ştiinţă ai viitorului îşi vor fundamenta estimările pe cele mai bune dovezi care le vor sta la dispoziţie, înţelegând, aşa cum facem cu toţii, sau cel puţin aşa cum fac oamenii de ştiinţă, că noile dovezi ne pot determina să ne schimbăm imaginea fundamentală a realităţii În această privinţă, merită să adăugăm că, probabil, şi astăzi ne lipseşte ceva care se poate să fi fost observabil doar dacă am fi trăit cu zece miliarde de ani în urmă sau pe care l-am putea vedea dacă am trăi peste 100 de miliarde de ani Cu toate acestea, trebuie să subliniez că imaginea Big Bangului este prea ferm bazată pe datele obţinute din toate domeniile ca să-i fie demonstrată nevalabilitatea în caracteristicile ei generale Dar o înţelegere nouă, nuanţată, a detaliilor fine din trecutul îndepărtat sau viitorul îndepărtat, sau privind originea Big Bangului şi a posibilei sale unicităţi în spaţiu ar putea să apară cu uşurinţă din noile date De fapt, eu sper că aşa se va întâmpla O lecţie pe care o putem desprinde din posibilul viitor sfârşit al vieţii şi inteligenţei în univers este că trebuie să dăm dovadă de umilinţă cosmică în afirmaţiile noastre, chiar dacă un astfel de lucru este dificil pentru cosmologi Oricum ar fi, scenariul pe care tocmai l-am descris are o anumită simetrie poetică, chiar dacă este la fel de tragic În viitorul îndepărtat, oamenii de ştiinţă vor deduce o imagine a universului care îi va readuce înapoi chiar la imaginea pe care o aveam la începutul secolului trecut, şi care în ultimă instanţă a slujit drept catalizator pentru investigaţiile care au condus la revoluţiile moderne din cosmologie Cosmologia va fi închis atunci cercul Mie unuia acest lucru mi se pare remarcabil, chiar dacă subliniază ceea ce, în opinia altora, ar fi futilitatea supremă a scurtului nostru moment de glorie Indiferent de acest lucru, problema fundamentală ilustrată de posibilul viitor final al cosmologiei este că avem doar un singur univers pe care să-l putem testa – cel în care trăim În vreme ce este imperios necesar să-l testăm dacă vrem să avem vreo speranţă de înţelegere a modului cum a luat naştere ceea ce putem observa acum, cu toate acestea suntem limitaţi atât în ceea ce putem măsura, dar şi în interpretările datelor Dacă ar exista mai multe universuri şi dacă am reuşi cumva să sondăm mai mult decât unul singur, am putea avea mai multe şanse să ştim care observaţii sunt cu adevărat importante şi fundamentale şi care s-au produs doar ca un accident al circumstanţelor noastre După cum vom vedea în continuare, în vreme ce posibilitatea din urmă nu este plauzibilă, prima este, iar oamenii de ştiinţă se străduiesc să facă noi teste şi noi propuneri pentru a înţelege şi mai bine trăsăturile neaşteptate şi stranii ale universului nostru Totuşi, înainte de a merge mai departe, poate că merită să încheiem cu o altă imagine, mai literară, a viitorului probabil pe care l-am prezentat aici invocând una care este deosebit de relevantă pentru subiectul acestei cărţi Ea provine din răspunsul lui Christopher Hitchens la scenariul pe care tocmai l-am descris După cum a spus el: „Pentru cei cărora li se pare remarcabil că trăim într-un univers alcătuit din Ceva, să avem puţină răbdare Neantul se apropie pe o traiectorie de coliziune de noi!“ CAPITOLUL 8 UN MĂREŢ ACCIDENT? Din momentul în care ai presupus un creator şi un plan, oamenii devin nişte obiecte într-un experiment plin de cruzime, în urma căruia suntem creaţi pentru a fi bolnavi şi ni se porunceşte să fim bine — CHRISTOPHER HITCHENS Suntem condiţionaţi să credem că tot ceea ce ni se întâmplă este important şi plin de semnificaţie Visăm că un prieten urmează să-şi rupă braţul şi a doua zi constatăm că şi-a scrântit glezna Uau! Fenomenal! A fost clarviziune? Fizicianului Richard Feynman îi plăcea să apară în faţa oamenilor şi să le spună: „N-o să credeţi ce mi s-a întâmplat azi! Pur şi simplu, n-o să credeţi!“ Şi când ceilalţi îl întrebau ce se întâmplase, el le zicea: „Absolut nimic!“ Prin asta, el sugera că atunci când se întâmplă ceva de genul visului descris mai sus, oamenii îi atribuie o semnificaţie Dar uită multitudinea de vise fără noimă pe care le-au avut şi care nu preziceau absolut nimic Uitând că în cea mai mare parte a timpului nu se întâmplă nimic demn de remarcat pe parcursul unei zile, interpretăm eronat natura probabilităţii când ceva neobişnuit se întâmplă într-adevăr: când avem un număr suficient de mare de evenimente, ceva neobişnuit e sortit să se întâmple doar prin accident Cum se aplică asta la universul nostru? Până la descoperirea faptului că, în mod inexplicabil, energia spaţiului vid nu doar că nu e nulă, dar chiar atinge o valoare care este cu 120 de ordine de mărime mai mică decât estimarea pe care am descris-o bazată pe ideile sugerate de fizica particulelor, opinia larg răspândită printre fizicieni era că orice parametru fundamental am măsura în natură este important Prin asta vreau să spun că, într-un fel oarecare, pe baza unor principii fundamentale, în cele din urmă vom fi în stare să înţelegem lucruri precum motivul pentru care gravitaţia este atât de slabă prin comparaţie cu alte forţe ale naturii, de ce protonul este de 2 000 de ori mai greu decât electronul şi de ce există trei familii de particule elementare Altfel spus, din momentul în care vom fi înţeles legile fundamentale care guvernează forţele naturii la scara ei cea mai mică, toate aceste mistere din prezent vor fi dezvăluite ca nişte consecinţe naturale ale acestor legi (Un argument pur religios, pe de altă parte, ar putea să ducă această „importanţă“ până la extrem sugerând că fiecare constantă fundamentală are o noimă pentru că Dumnezeu a hotărât probabil ca fiecare să aibă valoarea pe care o are ca parte a unui plan divin pentru universul nostru În acest caz, nimic nu este un accident, dar, tocmai de aceea, nimic nu este prezis sau explicat cu adevărat Este un argument oferit prin decret arbitrar şi nu conţine nimic util despre legile fizicii care guvernează universul, în afară de faptul că oferă consolare pentru credincios ) Dar descoperirea că spaţiul vid are energie a declanşat o revizuire a gândirii în rândul multor fizicieni, cu privire la ceea ce este necesar în natură şi ceea ce ar putea fi accidental Catalizatorul pentru acest nou gestalt îşi are originea în argumentul pe care l-am dat în capitolul precedent: energia întunecată este măsurabilă azi pentru că „acum“ este singurul moment din istoria universului când energia spaţiului vid este comparabilă cu densitatea de energie a materiei De ce am ajuns noi să trăim o perioadă atât de „specială“ în istoria universului? Într-adevăr, asta ar contrazice flagrant tot ceea ce a caracterizat ştiinţa încă de pe vremea lui Copernic Am aflat că Pământul nu este centrul sistemului solar şi că Soarele este o stea aflată la marginile singuratice ale unei galaxii care nu e decât una din cele 400 de miliarde de galaxii ale universului observabil Am ajuns să acceptăm „principiul copernician“ potrivit căruia nu e nimic special în privinţa locului şi a timpului nostru în univers Dar dacă luăm în calcul importanţa descoperirii energiei spaţiului vid, se pare, într-adevăr, că trăim într-o perioadă specială Acest lucru este demonstrat cel mai bine din următoarea ilustraţie a unei „scurte istorii a timpului“  Cele două curbe reprezintă densitatea de energie a întregii materii din univers şi densitatea de energie a spaţiului vid (presupunând că este o constantă cosmologică), în funcţie de timp După cum vedeţi, densitatea materiei scade, pe măsură ce universul se extinde (căci distanţele dintre galaxii devin tot mai mari, iar materia, prin urmare, este „diluată“), exact după cum v-aţi fi aşteptat Totuşi, densitatea de energie a spaţiului vid rămâne constantă, deoarece, s-ar putea argumenta, în spaţiul vid nu e nimic de diluat! (Sau, după cum am descris în manieră mai puţin glumeaţă, universul efectuează un lucru mecanic asupra spaţiului vid atunci când se extinde ) Cele două curbe se intersectează relativ aproape de momentul actual, ceea ce reprezintă sursa straniei coincidenţe pe care am descris-o Acum să ne gândim ce s-ar întâmpla dacă energia din spaţiul vid ar fi, să zicem, de 50 de ori mai mare decât valoarea pe care o estimăm azi Atunci cele două curbe  s-ar intersecta într-un moment diferit, anterior, aşa cum se arată în desenul de mai jos Timpul când cele două curbe se intersectează pentru valoarea superioară, mai mare, a energiei spaţiului vid este timpul când galaxiile s-au format prima oară, cam la un miliard de ani după Big Bang Dar să ne amintim că energia spaţiului vid este antigravitaţională Dacă ar fi ajuns să domine energia universului înainte de momentul formării galaxiei, forţa repulsivă datorată acestei energii ar fi prevalat asupra forţei gravitaţionale de atracţie care a făcut ca materia să se adune laolaltă Iar galaxiile nu s-ar mai fi format niciodată! Dar dacă galaxiile nu s-ar fi format, nici stelele nu s-ar fi format Iar dacă stelele nu s-ar fi format, planetele nu s-ar fi format nici ele Şi, dacă nici planetele nu s-ar fi format, atunci nici astronomii nu s-ar fi format! Aşadar, într-un univers cu o energie a spaţiului vid de doar 50 de ori mai mare decât cea pe care o observăm, se pare că nimeni n-ar fi fost în viaţă azi care să încerce să măsoare energia Ar putea asta să ne spună ceva? La puţin timp după descoperirea faptului că universul nostru îşi accelerează expansiunea, fizicianul Steven Weinberg a observat, bazându-se pe un argument pe care-l pusese la punct cu mai bine de un deceniu în urmă – înainte de descoperirea energiei întunecate –, că „Problema coincidenţei“ ar putea fi rezolvată dacă valoarea constantei cosmologice pe care o măsurăm astăzi ar fi cumva selectată „antropic“ Cu alte cuvinte, dacă ar exista mai multe universuri, iar în fiecare univers energia spaţiului vid ar lua o valoare aleasă la întâmplare bazată pe distribuţia de probabilitate între toate energiile posibile, atunci doar în acele universuri în care valoarea nu este foarte diferită de cea pe care o măsurăm noi, viaţa, aşa cum o cunoaştem, ar putea să evolueze Prin urmare, poate că ne aflăm într-un univers cu o energie mică a spaţiului vid pentru că nu putem să ne găsim într-unul cu o valoare mult mai mare Sau, altfel spus, nu e foarte surprinzător să constatăm că trăim într-un univers în care putem trăi Totuşi, acest argument are sens, matematic vorbind, doar dacă există o posibilitate ca mai multe universuri diferite să fi luat naştere Să vorbim despre mai multe universuri diferite poate suna ca un oximoron La urma urmelor, în mod tradiţional, ideea de univers a devenit sinonimă cu „tot ceea ce există“ În vremea din urmă, totuşi, termenul univers a ajuns să aibă o semnificaţie mai simplă şi, se pare, mai raţională S-a ajuns ca, în mod tradiţional, să ne gândim că universul „nostru“ cuprinde tot ceea ce putem vedea acum şi tot ceea ce vom putea vedea vreodată Prin urmare, din punct de vedere fizic, universul nostru cuprinde tot ceea ce ar fi putut cândva să aibă impact asupra noastră şi tot ceea ce ar putea avea impact în viitor În clipa în care alegem această definiţie a universului, existenţa altor „universuri“ – regiuni care au fost şi vor fi întotdeauna deconectate cauzal de al nostru, ca nişte insule separate şi fără niciun fel de comunicare reciprocă, de un ocean de spaţiu – devine posibilă, măcar în principiu Universul nostru este atât de vast, încât, aşa cum am subliniat, ceva care nu este imposibil este practic de aşteptat să se producă undeva în interiorul lui Evenimentele rare au loc tot timpul V-aţi putea întreba dacă acelaşi principiu se aplică la posibilitatea mai multor universuri, sau a multiversului, după cum este acum cunoscută ideea Reiese că situaţia teoretică este, de fapt, mai puternică decât o simplă posibilitate Mai multe idei centrale care impulsionează o bună parte din activitatea curentă din domeniul teoriei particulelor par să necesite un multivers Vreau să subliniez asta deoarece, în discuţiile cu cei care simt nevoia unui creator, existenţa multiversului este văzută ca o eschivare născocită de fizicienii care au epuizat răspunsurile – sau poate că întrebările S-ar putea ca, în cele din urmă, aşa să stea lucrurile, dar nu şi acum Aproape toate posibilităţile logice pe care le putem imagina privind extinderea legilor fizicii aşa cum le cunoaştem, la scări mici, într-o teorie mai completă, sugerează că, la scări mari, universul nostru nu este unic Fenomenul inflaţiei oferă probabil prima şi, posibil cea mai bună explicaţie raţională În imaginea inflaţionistă, în timpul fazei când o energie uriaşă domină temporar o anumită regiune a universului, această regiune începe să se extindă exponenţial La un moment dat, o mică regiune din cadrul acestui „vid fals“ poate ieşi din inflaţie când se produce o tranziţie de fază în interiorul regiunii, iar câmpul din cadrul ei se relaxează la o valoare reală, de energie mai scăzută Expansiunea din cadrul acestei regiuni va înceta apoi să mai fie exponenţială Dar spaţiul dintre asemenea regiuni va continua să se extindă exponenţial, în orice moment, în afară de cazul în care tranziţia de fază are loc în întreg spaţiul, aproape tot spaţiul se situează în interiorul unei regiuni cuprinse de inflaţie Iar regiunea aflată în inflaţie va separa acele regiuni care au ieşit prima oară din inflaţie prin distanţe aproape imposibil de cuprins cu mintea Este ca lava care se revarsă dintr-un vulcan Unele roci se vor răci şi se vor solidifica, dar aceste roci vor fi purtate la mari distanţe una de cealaltă şi vor pluti într-o mare de magmă lichidă Situaţia poate fi chiar mai dramatică În 1986, Andrei Linde, cel care, împreună cu Alan Guth, a fost unul dintre principalii arhitecţi ai teoriei inflaţionare moderne, a propus şi a explorat un scenariu care s-ar putea să fie şi mai general Acest lucru a fost anticipat într-un sens de un alt cosmolog inventiv rus din Statele Unite ale Americii, Alex Vilenkin Şi Linde, şi Vilenkin au încrederea în sine pe care o regăsim la marii fizicieni ruşi, dar poveştile lor sunt diferite Linde a făcut parte şi a prosperat în comunitatea fizicienilor din fosta Uniune Sovietică, iar după destrămarea acesteia a emigrat în SUA Îndrăzneţ, inteligent şi amuzant, el a continuat să domine între timp o bună parte din cosmologia teoretică a particulelor elementare Vilenkin a emigrat mult mai devreme, înainte de a deveni fizician, şi a avut în Statele Unite mai multe slujbe, printre care paznic de noapte, ca să-şi plătească studiile Şi, cu toate că a fost mereu interesat de cosmologie, s-a înscris din greşeală la altă secţie pentru lucrarea de licenţă şi a ajuns să-şi facă teza în fizica materiei condensate – fizica materialelor A obţinut apoi un post ca cercetător postdoctoral la Case Western Reserve University, unde ulterior avea să devină decan În această perioadă, l-a întrebat pe îndrumătorul lui, Philip Taylor, dacă poate să dedice câteva zile pe săptămână lucrului în domeniul cosmologiei, pe lângă proiectele pe care le avea repartizate Philip mi-a spus ulterior că, cu toată munca lui la jumătate de normă, Alex a fost cel mai productiv student postdoctoral pe care l-a avut vreodată În orice caz, Linde şi-a dat seama că, deşi fluctuaţiile cuantice din timpul inflaţiei pot adesea să împingă câmpul care „propulsează“ inflaţia spre starea de energie minimă şi astfel să ofere o ieşire elegantă, nu este deloc exclusă posibilitatea ca, în unele regiuni, fluctuaţiile cuantice să determine câmpul să evolueze spre energii şi mai mari, şi prin urmare să se îndepărteze de valorile la care inflaţia ar lua sfârşit, astfel încât inflaţia va continua neabătut Întrucât aceste regiuni se vor extinde pe perioade mai lungi, spaţiul aflat în inflaţie va fi într-o proporţie mult mai mare decât spaţiul care nu e cuprins de inflaţie În cadrul acestor regiuni, fluctuaţiile cuantice vor face ca unele subregiuni să iasă din inflaţie şi astfel să nu se mai extindă exponenţial, dar din nou vor fi regiuni în care fluctuaţiile cuantice vor determina ca inflaţia să persiste şi mai mult Şi aşa mai departe Această imagine, pe care Linde a denumit-o „inflaţie haotică“, seamănă într-adevăr cu sistemele haotice mai familiare de pe Pământ Să luăm, de exemplu, terciul de ovăz În orice moment, o bulă de gaz poate ieşi brusc la suprafaţă, reflectând regiuni în care temperatura ridicată încheie o tranziţie de fază pentru a forma vapori Dar, între bule, terciul se agită şi curge La scări mari există o regularitate – întotdeauna există undeva nişte bule care se sparg Dar, la nivel local, lucrurile sunt foarte diferite în funcţie de locul pe care-l analizezi Aşa ar sta lucrurile şi într-un univers aflat în inflaţie haotică Dacă se întâmplă ca observatorul să fie situat într-o „bulă“ de stare cu adevărat stabilă, la care inflaţia a încetat, universul respectivului observator pare foarte diferit de imensitatea spaţiului din jurul său, care îşi va continua procesul de inflaţie În acest model, inflaţia este eternă Unele regiuni, de fapt cea mai mare parte a spaţiului, vor fi supuse veşnic inflaţiei Acele regiuni care ies din inflaţie vor deveni universuri separate, deconectate cauzal Vreau să subliniez că un multivers este inevitabil dacă inflaţia este eternă, iar inflaţia eternă este de departe posibilitatea cea mai probabilă în majoritatea, dacă nu chiar în toate scenariile inflaţionare După cum a afirmat Linde în articolul lui din 1986: Vechea întrebare de ce universul nostru este singurul posibil este acum înlocuită de întrebarea: în care teorii e posibilă existenţa miniuniversurilor de tipul celui în care trăim? Întrebarea rămâne dificilă, dar e mult mai uşoară decât precedenta În opinia noastră, modificarea punctului de vedere asupra structurii globale a universului şi asupra locului nostru în lume este una dintre consecinţele cele mai importante ale dezvoltării scenariului universului inflaţionar După cum a subliniat Linde, şi de atunci a devenit clar, această imagine ne mai oferă o altă nouă posibilitate pentru fizică Ştim că există în natură mai multe stări cuantice de joasă energie posibile ale universului, în care un univers inflaţionist ar putea în cele din urmă să se transforme Întrucât configuraţia stărilor cuantice a acestor câmpuri va fi diferită în fiecare asemenea regiune, caracterul legilor fundamentale ale fizicii din fiecare regiune/univers ar putea fi diferit Aici a luat naştere primul „peisaj“ în care argumentul antropic, prezentat mai sus, a putut să se manifeste Dacă există mai multe stări în care universul nostru ar putea ajunge după inflaţie, probabil că cel în care trăim, unul în care există energie de vid diferită de zero, îndeajuns de mică astfel încât să se poată forma galaxiile, este doar unul dintr-o familie potenţial infinită şi unul care a fost ales pentru oamenii de ştiinţă iscoditori, pentru că asigură condiţii pentru existenţa galaxiilor, stelelor, planetelor şi a vieţii Totuşi, termenul „peisaj“ nu a apărut prima oară în acest context A fost promovat de o mult mai eficientă maşinărie de marketing asociată cu forţa teribilă care a impulsionat fizica particulelor elementare în cea mai mare parte a ultimului sfert de secol – teoria corzilor Teoria corzilor (stringurilor) afirmă că particulele elementare sunt alcătuite din mai mulţi constituenţi fundamentali, nu particule, ci obiecte care se comportă precum nişte corzi vibrante La fel cum vibraţiile corzilor unei viori pot crea diferite note, şi în cadrul acestei teorii diferite tipuri de vibraţii produc obiecte care ar putea, în principiu, să se comporte la fel ca toate particulele elementare diferite pe care le găsim în natură „Clenciul“ este, totuşi, că teoria nu este coerentă din punct de vedere matematic când este definită doar în patru dimensiuni, ci pare să necesite mult mai multe dimensiuni pentru a avea logică Ce se întâmplă cu celelalte dimensiuni nu este clar, cum nu este nici motivul pentru care alte obiecte în afară de corzi ar putea fi importante pentru definirea teoriei – sunt doar unele dintre numeroasele provocări nerezolvate care au ieşit la iveală şi au mai temperat o parte din entuziasmul incipient manifestat pentru această idee Nu e locul aici să analizăm pe larg teoria corzilor, mai ales că, de fapt, o analiză minuţioasă probabil că nici nu este posibilă, deoarece, dacă un lucru a devenit clar în ultimii 25 de ani, acela e faptul că ceea ce s-a numit cândva teoria corzilor este fără doar şi poate ceva mult mai complex şi complicat, şi ceva ale cărui natură şi alcătuire rămân un mister Încă nu avem habar dacă acest remarcabil edificiu teoretic are într-adevăr vreo legătură cu lumea reală Cu toate acestea, poate că nicio imagine teoretică nu s-a răspândit vreodată cu atâta succes în conştiinţa comunităţii de fizicieni fără să-şi fi demonstrat deocamdată capacitatea de a rezolva cu bine măcar unul dintre misterele experimentale legate de natură Mulţi oameni vor lua ultima frază ca o critică la adresa teoriei corzilor, dar, cu toate că în trecut am fost etichetat drept un detractor, nu asta e intenţia mea aici, aşa cum n-a fost nici în numeroasele prelegeri şi dezbateri publice bine intenţionate pe care le-am avut pe acest subiect cu prietenul meu Brian Greene, unul dintre principalii susţinători ai teoriei Mai degrabă, cred că este pur şi simplu important să trecem de tot ce înseamnă marketing şi imagine publică şi să vedem cum stau lucrurile în realitate Teoria corzilor implică idei şi un aparat matematic fascinante care ar putea să arunce lumină asupra uneia dintre incompatibilităţile fundamentale din fizica teoretică – incapacitatea noastră de a modela relativitatea generală a lui Einstein într-o formă care să poată fi combinată cu legile mecanicii cuantice pentru a se putea obţine nişte predicţii logice despre cum se comportă universul la scările lui cele mai mici Am scris o carte întreagă despre modul în care teoria corzilor a încercat să evite problema, dar, pentru scopurile curente, e necesar doar un scurt rezumat Propunerea centrală este simplu de formulat, dar dificil de implementat La scări foarte mici, corespunzătoare scării unde ar putea fi întâlnite prima oară nepotriviri între teoria gravitaţiei şi mecanica cuantică, corzile elementare s-ar putea să se curbeze formând bucle închise În mijlocul setului de excitaţii ale unor astfel de bucle există întotdeauna o astfel de excitaţie care are proprietăţile particulei care, în teoria cuantică, propagă forţa gravitaţiei – gravitonul Astfel, teoria cuantică a unor astfel de corzi oferă, în principiu, terenul de joc pe care o adevărată teorie cuantică a gravitaţiei ar putea fi construită Bineînţeles, s-a descoperit că o astfel de teorie ar putea evita predicţiile infinite stânjenitoare ale abordărilor cuantice standard în ceea ce priveşte gravitaţia A existat, totuşi, un impediment În cea mai simplă versiune a teoriei, astfel de predicţii infinite pot fi preîntâmpinate numai dacă acele corzi care alcătuiesc particulele elementare vibrează nu doar în cele trei dimensiuni ale spaţiului şi în cea a timpului, cu care suntem familiarizaţi, ci mai degrabă în 26 de dimensiuni! Aţi putea crede că un astfel de salt de complexitate (şi, probabil, de încredere) ar fi suficient ca să-i descurajeze pe cei mai mulţi dintre fizicieni în privinţa teoriei, dar pe la mijlocul anilor 1980, câţiva oameni de ştiinţă, dintre care cel mai de seamă a fost Edward Witten de la Institutul pentru Studii Avansate, au realizat o minunată demonstraţie matematică a faptului că teoria ar putea, în principiu, să facă mai mult decât să ofere o teorie cuantică pentru gravitaţie Prin introducerea unor noi simetrii matematice, dintre care remarcabil este un cadru matematic numit „supersimetrie“, a fost posibil să se reducă numărul de dimensiuni necesar pentru coerenţa teoriei de la 26 la abia zece Mai important, totuşi, părea că este posibil, în contextul teoriei corzilor, să se unifice gravitaţia cu alte forţe din natură într-o singură teorie şi, mai mult, că este posibil să se explice existenţa fiecărei particule elementare cunoscute din natură În sfârşit, părea că ar fi posibil să existe o teorie unică în zece dimensiuni care ar reproduce tot ceea ce vedem în lumea noastră cvadridimensională Afirmaţii despre o „Teorie a tuturor lucrurilor” au început să se propage, nu doar în literatura ştiinţifică, ci şi în literatura de popularizare În consecinţă, probabil că mai mulţi oameni au auzit mai degrabă de „supercorzi“ decât de „supraconductibilitate“ – aceasta din urmă fiind proprietatea remarcabilă a unor materiale care, atunci când sunt răcite la temperaturi extrem de scăzute, pot conduce electricitatea fără niciun pic de rezistenţă electrică Pe lângă faptul că reprezintă una dintre cele mai remarcabile proprietăţi ale materiei observată vreodată, ne-a modificat înţelegerea alcătuirii cuantice a materialelor Din păcate, cei circa 25 de ani scurşi de atunci n-au fost favorabili teoriei corzilor Tocmai când cele mai strălucite minţi din fizica teoretică au început să-şi concentreze atenţia asupra ei, producând volume de rezultate noi şi numeroase progrese pe plan matematic în cadrul acestei efervescenţe (de exemplu, Witten a ajuns să câştige premiul suprem din domeniul matematicii), a devenit limpede că acele „corzi“ din teoria corzilor probabil că nu sunt deloc obiectele fundamentale căutate Alte structuri, mai complicate, denumite „brane“ (de la membranele celulare), care există în dimensiuni superioare, controlează probabil comportamentul teoriei Mai rău, unicitatea teoriei a început să dispară La urma urmelor, lumea în care trăim nu are zece dimensiuni, ci doar patru Ceva trebuie să se întâmple cu celelalte şase dimensiuni spaţiale, iar explicaţia canonică a invizibilităţii lor este că acestea s-au „compactat“ cumva – adică, s-au comprimat la scări atât de mici, încât nu le putem sesiza la scara noastră normală şi nici la scările minuscule care sunt sondate de cele mai mari acceleratoare de particule de care dispunem astăzi Există o diferenţă între aceste domenii ascunse şi domeniile spiritualităţii şi religiei, chiar dacă, la suprafaţă, nu par atât de diferite În primul rând, ele ar fi accesibile în principiu dacă s-ar putea construi un accelerator de energie suficient de mare – dincolo de limitele a ceea ce este practic, probabil, dar nu şi dincolo de limitele posibilului În al doilea rând, la fel ca în cazul particulelor virtuale, se poate spera să se găsească o dovadă indirectă a existenţei lor, prin intermediul obiectelor pe care le putem măsura în universul nostru cvadridimensional Pe scurt, dat fiind că aceste dimensiuni au fost propuse ca parte a unei teorii dezvoltate pentru a se încerca explicarea universului, şi nu înţelegerea sensului şi raţiunii sale, s-ar putea ca în cele din urmă să fie accesibile testării empirice, chiar dacă probabilitatea este mică Dar, dincolo de asta, posibila existenţă a acestor extradimensiuni ridică o uriaşă îndoială faţă de speranţa că universul nostru ar fi unic Chiar dacă se începe cu o teorie în zece dimensiuni (care, repet, nu ştim deocamdată că ar exista), atunci toate căile diferite de compactare a celor şase dimensiuni invizibile pot avea drept rezultat câte un alt tip de univers cvadridimensional, cu legi ale fizicii diferite, cu forţe şi particule diferite, şi guvernat de simetrii diferite Unii teoreticieni au estimat că există probabil 10500 universuri cvadridimensionale posibile diferite care ar putea rezulta dintr-o singură teorie a corzilor decadimensională O „Teorie a tuturor lucrurilor” a devenit dintr-odată o „Teorie a oricărui lucru”! Situaţia a fost exemplificată în manieră sarcastică de o caricatură din serialul meu preferat de benzi desenate cu temă ştiinţifică, intitulat xkcd În ea, un personaj îi spune altuia: „Tocmai mi-a venit o idee nemaipomenită Ce-ar fi dacă toată materia şi energia ar fi alcătuită din corzi vibratorii minuscule?” Al doilea personaj replică: „Bun Ce-ar implica asta?” La care primul personaj răspunde: „Nu ştiu” Pe o notă ceva mai puţin glumeaţă, fizicianul Frank Wilczek, laureat al Premiului Nobel, a sugerat că adepţii teoriei corzilor au inventat un nou mod de a face fizică, amintind de un nou mod de a juca darts Mai întâi, cineva aruncă o săgeată într-un perete alb, după care se duce la perete şi desenează un cerc în jurul locului unde s-a înfipt săgeata Deşi comentariul lui Frank reflectă destul de exact publicitatea exagerată care s-a generat, trebuie subliniat că în acelaşi timp cei care lucrează la această teorie încearcă în mod onest să descopere principiile care ar putea să guverneze lumea în care trăim Cu toate acestea, pletora de universuri cvadridimensionale posibile, care erau atât de jenante pentru „teoreticienii corzilor“, a devenit acum o virtute a teoriei Ne putem imagina că într-un „multivers“ cu zece dimensiuni se pot îngloba o mulţime de universuri cvadridimensionale (sau pentadimensionale, sau sexadimensionale şi aşa mai departe), fiecare putând avea legi ale fizicii diferite şi, în plus, în fiecare dintre ele energia spaţiului vid putând fi diferită Deşi pare o contrafacere convenabilă, pare să fie o consecinţă automată a teoriei şi creează într-adevăr un adevărat „peisaj“ multiversal, care ar putea oferi un cadru natural pentru dezvoltarea unei înţelegeri antropice a energiei spaţiului vid În acest caz, nu avem nevoie de un număr infinit de posibile universuri separate în spaţiul tridimensional Mai degrabă, ne putem imagina un număr infinit de universuri aranjate deasupra unui punct unic din spaţiul nostru, invizibile pentru noi, dar fiecare dintre ele putând să manifeste proprietăţi remarcabil de diferite Vreau să subliniez că această teorie nu e la fel de trivială ca reflecţiile teologice ale lui Toma d’Aquino cu privire la întrebarea dacă mai mulţi îngeri pot să ocupe acelaşi loc simultan, o idee luată în derâdere de teologii ulteriori ca fiind o speculaţie sterilă pe tema numărului de îngeri care încap pe vârful unui ac – sau, cea mai răspândită variantă, pe o gămălie de ac De fapt, d’Aquino a răspuns singur la această întrebare afirmând că mai mult de un înger n-ar putea să ocupe acelaşi spaţiu – fireşte, fără vreo justificare teoretică sau experimentală! (Iar dacă ar fi fost îngeri cuantici bosonici, s-ar fi înşelat oricum ) Având la dispoziţie o asemenea imagine şi cu un aparat matematic adecvat, se poate spera, în principiu, să se facă nişte predicţii fizice cu adevărat De exemplu, am putea deduce o distribuţie de probabilitate care să descrie probabilitatea de a găsi diferite tipuri de universuri cvadridimensionale înglobate într-un multivers cu un număr superior de dimensiuni Am putea constata, de exemplu, că majoritatea acestor universuri cu energie de vid mică au de asemenea trei familii de particule elementare şi patru tipuri de forţe Sau s-ar putea descoperi că doar în universurile cu energie de vid mică ar putea să existe o forţă electromagnetică cu rază mare de acţiune Orice astfel de rezultat ar furniza dovezi rezonabil de convingătoare că o explicaţie antropică probabilistică a energiei spaţiului vid – cu alte cuvinte, constatarea că un univers ca al nostru, cu energie de vid mică, nu este improbabil – are o logică solidă din punctul de vedere al fizicii Totuşi, matematica nu ne-a dus deocamdată atât de departe şi s-ar putea să nu reuşească niciodată Dar în pofida actualei noastre neputinţe teoretice, nu înseamnă că această posibilitate nu este de fapt realizată de natură Cu toate acestea, între timp, fizica particulelor a dus cu un pas mai departe raţionamentul antropic Specialiştii în fizica particulelor sunt mult înaintea cosmologilor Cosmologia a produs o cantitate totalmente misterioasă: energia spaţiului vid, despre care practic, nu înţelegem nimic Totuşi, nici fizica particulelor nu a înţeles încă, deşi se străduieşte de mult, o seamă de cantităţi De exemplu: de ce sunt trei generaţii de particule elementare – electronul şi verii săi mai grei, muonul şi taul, sau cele trei seturi diferite de quarkuri, dintre care setul cu energia cea mai joasă alcătuieşte cea mai consistentă parte a materiei pe care o găsim pe Pământ? De ce este gravitaţia atât de slabă prin comparaţie cu celelalte forţe din natură, cum ar fi electromagnetismul? De ce protonul este de 2 000 de ori mai greu decât electronul? Unii specialişti în fizica particulelor au sărit în extrema cealaltă, îmbrăţişând fără rezerve ipoteza antropică, poate pentru că eforturile lor de a explica aceste mistere după nişte cauze fizice nu au fost deocamdată încununate de succes În definitiv, dacă o cantitate fundamentală din natură este de fapt un accident al mediului, de ce nu sunt tot aşa majoritatea sau toţi ceilalţi parametri fundamentali? Poate că toate misterele fizicii particulelor elementare pot fi rezolvate invocând aceeaşi mantră: dacă universul ar fi fost altfel, indiferent cum, noi nu am fi putut să trăim în el V-aţi putea întreba dacă o astfel de soluţie a misterelor naturii este cu adevărat o soluţie sau, mai important, dacă mai are legătură cu ştiinţa În definitiv, ţelul ştiinţei şi îndeosebi al fizicii, în ultimii 450 de ani, a fost să explice de ce universul trebuie să fie aşa cum reiese că ar fi din măsurătorile noastre, şi nu de ce, în general, legile naturii ar produce universuri care să fie foarte diferite Am încercat să explic de ce ştiinţa nu are o asemenea misiune, respectiv, de ce mulţi oameni de ştiinţă respectabili s-au orientat către principiul antropic şi mulţi dintre ei au lucrat din greu ca să vadă dacă, pe baza acestui principiu, se poate afla ceva nou despre universul nostru Daţi-mi voie să merg mai departe şi să încerc să explic în ce fel existenţa unor universuri veşnic nedetectabile – fie separate de noi prin distanţe practic infinite în spaţiu, fie, imediat dincolo de vârful nasului nostru, separate de noi prin distanţe microscopice în posibile dimensiuni suplimentare – ar putea totuşi să fie subiectul vreunui fel de testare empirică Să ne imaginăm, de exemplu, că am pus la punct o teorie bazată pe unificarea a cel puţin trei din cele patru forţe ale naturii într-o Mare Teorie Unificată, un subiect de interes neîntrerupt în fizica particulelor elementare (domeniu care nu a renunţat să caute teorii fundamentale în patru dimensiuni) O astfel de teorie ar face predicţii despre forţele naturii pe care le măsurăm şi despre spectrul particulelor elementare pe care le sondăm în acceleratoarele noastre Dacă o asemenea teorie ar face o mulţime de predicţii care să fie verificabile în experimentele noastre, am avea motive întemeiate să bănuim că ar conţine un germen de adevăr Acum, să presupunem că această teorie mai prezice şi o perioadă de inflaţie la începutul universului, şi prezice de fapt că epoca noastră inflaţionistă e doar una dintr-o mulţime de astfel de episoade într-un multivers etern inflaţionist Chiar dacă n-am putea să explorăm direct existenţa unor astfel de regiuni dincolo de orizontul nostru, atunci, după cum am spus mai devreme, dacă ceva merge ca o raţă şi mai şi măcăne ca o raţă mă rog, ştiţi cum stau lucrurile Să găseşti un posibil suport empiric pentru ideile din jurul extradimensiunilor este mai implauzibil, dar nu imposibil Mulţi teoreticieni tineri străluciţi îşi consacră carierele speranţei de a dezvolta teoria până la punctul la care ar putea exista o dovadă, fie ea şi indirectă, că teoria este corectă Speranţele lor ar putea fi vane, dar ei şi-au exprimat preferinţele acţionând Poate că unele dovezi de la marele accelerator de lângă Geneva (Large Hadron Collider) ne vor dezvălui vreo fereastră altfel ascunsă către această nouă fizică Aşadar, după un secol de progrese remarcabile, cu adevărat fără precedent în înţelegerea naturii, ne aflăm în postura în care putem sonda universul la scări care altădată erau de neimaginat Am înţeles natura expansiunii Big Bang până la primele microsecunde şi am descoperit existenţa a sute de miliarde de noi galaxii, cu sute de miliarde de stele noi Am descoperit că 99 la sută din univers este, de fapt, invizibil pentru noi, cuprinzând materie întunecată care este cel mai probabil o formă nouă de particulă elementară, şi chiar şi mai multă energie întunecată, a cărei origine rămâne un mister total în acest moment Şi, după toate astea, s-ar putea ca fizica să devină o „ştiinţă ambientală“ Constantele fundamentale ale naturii, despre care s-a presupus atâta timp că au o importanţă specială, s-ar putea să fie doar nişte accidente ambientale Dacă noi, oamenii de ştiinţă, tindem să ne luăm prea în serios pe noi şi ştiinţa noastră, poate că ne-am luat prea în serios şi universul Poate că literalmente, dar şi metaforic, facem prea mult zgomot pentru nimic Cel puţin s-ar putea să dăm prea mare importanţă nimicului care ne domină universul! Poate că universul nostru e mai degrabă ca o lacrimă într-un vast ocean multiversal de posibilităţi Poate că nu vom găsi niciodată o teorie care să descrie de ce universul trebuie să fie aşa cum este Sau poate că vom găsi Asta, în final, este cea mai exactă imagine pe care o pot zugrăvi despre realitatea aşa cum o înţelegem acum Se bazează pe munca a zeci de mii de minţi dedicate desfăşurată pe parcursul ultimului secol, construind unele dintre cele mai complexe maşini concepute vreodată şi dezvoltând unele dintre cele mai frumoase si totodată mai complexe idei cu care omenirea a trebuit să se obişnuiască Este o imagine a cărei creaţie evidenţiază tot ce are omul mai bun – capacitatea noastră de a imagina vastele posibilităţi ale existenţei şi spiritul de aventură necesar pentru explorarea lor temerară – fără să apelăm la ajutorul unei forţe creatoare sau al unui creator care este, prin definiţie, veşnic insondabil Suntem datori fată de noi înşine să devenim mai înţelepţi în urma acestei experienţe Să facem altfel, ar fi un deserviciu adus oamenilor geniali şi cutezători datorită cărora am ajuns la actualul stadiu de cunoaştere Dacă vrem să tragem concluzii filosofice cu privire la propria noastră existenţă, la importanţa noastră şi la importanţa universului însuşi, concluziile noastre trebuie să se bazeze pe cunoaştere empirică O minte cu adevărat deschisă înseamnă să ne forţăm imaginaţia să se conformeze dovezilor realităţii şi nu invers, indiferent dacă ne plac sau nu implicaţiile CAPITOLUL 9 NIMIC ÎNSEAMNĂ CEVA Nu mă deranjează să nu ştiu Nu mă sperie — RICHARD FEYNMAN Isaac Newton, probabil cel mai mare fizician din toate timpurile, a schimbat profund şi în multe privinţe modul în care gândim despre univers Dar probabil că cea mai mare contribuţie a fost demonstrarea ideii că întregul univers este explicabil Cu legea universală a gravitaţiei, el a demonstrat pentru prima oară că până şi cerurile trebuie să se încline în faţa puterii legilor naturale E foarte posibil ca un univers straniu, ostil, ameninţător şi aparent capricios să nu se comporte deloc astfel Dacă universul ar fi fost guvernat de nişte legi imuabile, zeii mitici ai Greciei şi Romei antice ar fi fost neputincioşi N-ar fi avut câtuşi de puţin libertatea să influenţeze în mod arbitrar lumea ca să creeze omenirii toate acele probleme spinoase Ceea ce era valabil pentru Zeus, i s-ar fi aplicat şi Dumnezeului lui Israel Cum ar putea Soarele să stea nemişcat la miezul zilei dacă Soarele nu s-ar mişca pe orbită în jurul Pământului, ci cauza mişcării lui pe cer ar fi mişcarea de revoluţie a Pământului, care, dacă s-ar opri brusc, ar produce la suprafaţa lui forţe care ar distruge toate structurile construite de om şi pe oameni odată cu acestea? Fireşte, miracolele sunt de fapt acte supranaturale Acestea sunt, la urma urmelor, tocmai acele lucruri care ocolesc legile naturii Se presupune că un zeu care poate crea legile naturii le şi poate ocoli, după bunu-i plac Totuşi, de ce ar fi fost ocolite cu atâta largheţe cu mii de ani în urmă, înainte de inventarea instrumentelor de comunicaţie modernă care ar fi putut să le înregistreze, şi nu astăzi, este un lucru care ridică semne de întrebare În orice caz, chiar şi într-un univers fără miracole, când te confrunţi cu o ordine fundamentală profund simplă, poţi să tragi două concluzii Una, trasă chiar de Newton, şi adoptată anterior de Galileo şi o seamă de alţi oameni de ştiinţă de-a lungul anilor, a fost că o astfel de ordine a fost creată de o inteligenţă divină responsabilă nu doar pentru univers, dar şi pentru propria noastră existenţă, şi că noi, fiinţele omeneşti, am fost create după imaginea ei (şi, după toate aparenţele, alte fiinţe complexe şi frumoase nu au fost create astfel!) Cealaltă concluzie este că legile însele sunt tot ceea ce există Legile însele impun ca universul nostru să ia naştere, să se dezvolte şi să evolueze, iar noi suntem un irevocabil produs secundar al acestor legi Legile pot fi eterne, sau şi ele se poate să fi apărut, după cum am mai spus, în urma unui proces necunoscut, dar de sorginte pur fizică Filosofii, teologii şi, uneori, oamenii de ştiinţă, continuă să dezbată aceste posibilităţi Nu ştim sigur care dintre ele descrie de fapt universul nostru, şi probabil că nu vom şti niciodată Ideea este că, aşa cum am subliniat chiar la începutul acestei cărţi, arbitrul final al acestei întrebări nu va veni de la speranţă, dorinţă, revelaţie sau gândire pură Va veni, dacă va veni vreodată, de la explorarea naturii Vis sau coşmar, după cum spune Bronowski în citatul de deschidere al acestei cărţi – iar visul unei persoane, în acest caz, poate fi cu uşurinţă coşmarul alteia –, noi trebuie să ne trăim viaţa aşa cum este şi cu ochii deschişi Universul este aşa cum este, fie că ne place sau nu Iar aici, cred că este extrem de semnificativ că un univers din nimic – într-un sens pe care mă voi strădui să-l descriu – care se naşte natural, ba chiar inevitabil, este tot mai concordant cu tot ceea ce am învăţat despre lume Această învăţătură nu este consecinţa unor reflecţii filosofice sau teologice despre moralitate sau alte speculaţii cu privire la condiţia umană În schimb este bazată pe dezvoltările remarcabile şi entuziasmante din cosmologia empirică şi fizica particulelor elementare pe care le-am descris Vreau astfel să revin la întrebarea pe care am formulat-o la începutul acestei cărţi: de ce există ceva mai degrabă decât nimic? Acum s-ar părea că ne aflăm într-o postură mai potrivită să ne ocupăm de această întrebare, după ce am analizat imaginea ştiinţifică modernă a universului, istoria sa şi viitorul său posibil, precum şi descrierile operaţionale a ceea ce ar putea de fapt să însemne „nimicul“ Aşa cum am amintit la începutul cărţii de faţă, ştiinţa a oferit informaţii şi pentru această întrebare, la fel ca pentru mai toate întrebările filosofice asemănătoare Departe de a oferi un cadru care să ne impună să acceptăm necesitatea unui creator, însuşi înţelesul cuvintelor implicate s-a schimbat atât de mult, încât fraza şi-a pierdut mult din semnificaţia iniţială – un lucru care iarăşi nu e neobişnuit, căci cunoaşterea empirică aruncă o lumină nouă asupra cotloanelor altfel întunecate ale imaginaţiei noastre În acelaşi timp, în ştiinţă trebuie să fim deosebit de prudenţi când vine vorba de întrebările de tip „de ce“ De regulă, când întrebăm „de ce?“, vrem să spunem „cum?“ Dacă putem să răspundem la ultima întrebare, în general e suficient pentru scopurile noastre De exemplu, am putea întreba: „De ce se află Pământul la 150 de milioane de kilometri distanţă faţă de Soare?“, dar probabil că vrem să spunem: „Cum se face că Pământul se află la 150 de milioane de kilometri faţă de Soare?“ Cu alte cuvinte, ne interesează ce procese fizice au făcut ca Pământul să ajungă în poziţia actuală „De ce“ sugerează implicit un scop, iar când încercăm să înţelegem sistemul solar din punct de vedere ştiinţific, în general nu-i atribuim un scop Aşa încât voi presupune că, de fapt, întrebarea ar vrea să sune aşa: „Cum se face că există ceva mai degrabă decât nimic?“ întrebările de tip „Cum?“ sunt singurele la care putem oferi răspunsuri definitive studiind natura, dar întrucât această propoziţie sună mult mai straniu pentru ureche, sper că mă veţi ierta dacă uneori am să mai las impresia că am căzut în capcana de a discuta formularea mai răspândită, când de fapt încerc să răspund la întrebarea mai specifică de tip „cum” Chiar şi aici, din perspectiva unei înţelegeri contemporane, această întrebare anume de tip „cum” a fost înlocuită de o mulţime de întrebări mai fructuoase din punct de vedere operaţional, cum ar fi: „Ce anume ar fi putut să producă proprietăţile universului care îl caracterizează în mod evident în momentul de faţă?” sau, poate şi mai important, „Cum putem afla asta?” Aici aş vrea să spun ceva care ar echivala cu bătutul apei în piuă Formularea întrebărilor în felul acesta permite producerea de cunoaştere şi înţelegere Asta le diferenţiază de întrebările pur teologice, care în general presupun din capul locului nişte răspunsuri Mai mult, i-am provocat pe câţiva teologi să îmi ofere dovezi împotriva afirmaţiei că teologia n-a adus nicio contribuţie la cunoaştere în ultimii cinci sute de ani cel puţin, de la apariţia ştiinţei Până acum, niciunul n-a venit cu vreun contraexemplu Cel mult, primesc în schimb întrebarea: „Ce înţelegi prin cunoaştere?” Dintr-o perspectivă epistemologică, aceasta ar putea fi o chestiune spinoasă, dar eu susţin că, dacă ar fi existat un răspuns relevant, cineva l-ar fi dat Dacă aş fi prezentat aceeaşi provocare biologilor, psihologilor, istoricilor sau astronomilor, niciunul dintre ei nu ar fi fost atât de contrariat Răspunsurile la aceste tipuri de întrebări fructuoase implică predicţii teoretice care pot fi testate prin intermediul experimentelor care contribuie mai mult la mersul înainte al cunoaşterii noastre operaţionale despre univers Parţial din acest motiv, m-am concentrat pe astfel de întrebări fructuoase până în acest punct al cărţii de faţă Cu toate acestea, întrebarea privind acel „ceva din nimic“ continuă să fie la mare preţ şi, prin urmare, probabil că are nevoie să fie luată în seamă Opera lui Newton a redus în mod dramatic domeniul posibil al acţiunilor lui Dumnezeu, indiferent dacă atribuim sau nu vreo raţionalitate inerentă universului Legile lui Newton nu numai că au încorsetat sever libertatea de acţiune a divinităţii, dar s-au descotorosit de diferite solicitări pentru intervenţia supranaturală Newton a descoperit că mişcarea planetelor în jurul Soarelui nu impune ca ele să fie împinse neîncetat pe traiectoriile lor, ci, mai curând, şi foarte neintuitiv, le cere să fie atrase de o forţă care acţionează în direcţia Soarelui, dispensându-se astfel de nevoia de îngeri care anterior erau invocaţi foarte des pentru a călăuzi planetele pe calea lor Deşi renunţarea la această utilitate anume a îngerilor a avut un impact redus asupra tendinţei oamenilor de a crede în ei (sondajele sugerează că, în Statele Unite, mult mai mulţi oameni cred în îngeri decât în evoluţionism), este corect să spunem că progresul înregistrat de ştiinţă de la Newton încoace a restrâns şi mai sever oportunităţile disponibile ca mâna lui Dumnezeu să intervină în „lucrarea“ sa Putem să descriem evoluţia universului întorcându-ne înapoi în timp până la momentele Big Bangului, fără să avem nevoie de ceva dincolo de legile cunoscute ale fizicii, şi de asemenea am descris istoria viitoare probabilă a universului Există cu certitudine câteva enigme cu privire la univers pe care nu le înţelegem, dar o să presupun că cititorii cărţii de faţă nu sunt adepţii imaginii unui „Dumnezeu al lacunelor”, în care Dumnezeu este invocat ori de câte ori apare ceva legat de observaţiile noastre care pare a fi enigmatic sau nu este înţeles pe deplin Chiar şi teologii recunosc că un astfel de recurs nu numai că diminuează măreţia fiinţei supreme, dar creează şi posibilitatea ca respectiva fiinţă să fie dată la o parte sau marginalizată şi mai mult ori de câte ori un nou studiu explică sau elimină o enigmă În acest sens, întrebarea cu privire la „ceva din nimic” încearcă de fapt să se concentreze asupra actului originar al creaţiei şi întreabă dacă o explicaţie ştiinţifică poate fi vreodată completă din punct de vedere logic şi pe deplin satisfăcătoare în rezolvarea acestei probleme Reiese că, ţinând cont de înţelegerea noastră curentă asupra naturii, există trei înţelesuri diferite, separate pentru întrebarea cu privire la apariţia a „ceva din nimic” Răspunsul scurt la fiecare dintre ele este: „Da, e foarte plauzibil să se fi întâmplat astfel”, şi le voi discuta pe rând, pe fiecare, în paginile următoare ale cărţii, încercând să explic de ce sau, după cum tocmai am argumentat, cum de s-a întâmplat aşa Briciul lui Occam sugerează că, dacă un anumit eveniment este plauzibil fizic, nu trebuie să recurgem la explicaţii miraculoase pentru existenţa lui Fără doar şi poate că recursul la o divinitate atotputernică, existentă cumva în afara universului sau multiversului nostru, în vreme ce în acelaşi timp guvernează ceea ce se întâmplă în interiorul lui, este un astfel de exemplu Prin urmare, ar trebui să fie o aserţiune de ultimă instanţă, şi nu de primă instanţă Am argumentat deja în prefaţa acestei cărţi că simplul fapt de a defini „neantul“ ca „nefiinţă“ nu e suficient ca să se sugereze că fizica şi, mai general, ştiinţa nu ar fi adecvate pentru rezolvarea acestei probleme Daţi-mi voie să ofer aici un argument suplimentar, mai specific Să considerăm o pereche electron-pozitron care apare spontan din spaţiul vid în apropiere de nucleul unui atom şi afectează proprietăţile acelui atom pentru scurta durată de existenţă a perechii În ce sens au existat înainte electronul sau pozitronul? În mod cert, după orice definiţie raţională, n-au existat A existat un potenţial pentru existenţa lor, dar asta nu defineşte existenţa mai mult decât faptul că o potenţială fiinţă umană ar exista pentru că am spermă în testicule în apropierea unei femei care ovulează, iar eu şi ea ne-am putea împerechea Într-adevăr, cel mai bun răspuns pe care l-am auzit vreodată la întrebarea cum ar fi să fii mort (adică, să fii nonexistent) este să-ţi imaginezi cum te-ai simţit înainte de a fi conceput În orice caz, dacă potenţialul de a exista ar însemna acelaşi lucru cu existenţa, atunci sunt sigur că până acum masturbarea ar fi devenit o chestiune juridică la fel de intens dezbătută ca şi avortul Proiectul „Origins“ de la Universitatea de Stat din Arizona, pe care-l conduc, a organizat de curând un seminar pe tema Originii vieţii şi nu mă pot abţine să nu înfăţişez controversa noastră cosmologică în acest context Noi nu înţelegem pe deplin cum a apărut viaţa pe Pământ Totuşi, avem nu numai mecanismele chimice plauzibile prin care aceasta ar fi posibilă, dar ne apropiem în fiecare zi de anumite căi care ar fi înlesnit apariţia naturală a biomoleculelor, printre care şi cele de ARN Mai mult, evoluţionismul darwinian, bazat pe selecţia naturală, furnizează o imagine convingător de exactă a modului în care formele de viaţă complexă au apărut pe această planetă ca urmare a unor procese chimice specifice produse în primele celule capabile de autoproducere şi înzestrate cu un mecanism care să capteze energia din mediu (Aceasta fiind cea mai bună definiţie a vieţii pe care am putut s-o formulez în acest moment ) Exact la fel cum Darwin, deşi fără tragere de inimă, a eliminat necesitatea intervenţiei divine în evoluţia lumii moderne, în care viaţa, sub forme variate, abundă pe toată planeta (chiar dacă a lăsat uşa deschisă posibilităţii ca Dumnezeu să fi suflat viaţă în primele ei forme), şi înţelegerea noastră actuală asupra universului, asupra trecutului şi viitorului acestuia, face mai plauzibil să fi apărut „ceva“ din nimic, fără necesitatea vreunei îndrumări divine Din cauza dificultăţilor observaţionale şi a celor teoretice înrudite, asociate cu prelucrarea detaliilor, mă aştept să nu reuşim niciodată să obţinem mai mult decât plauzibilitatea în această privinţă Dar plauzibilitatea însăşi, după părerea mea, constituie un pas uriaş înainte care ne va ajuta să avem curajul de a duce vieţi pline de rost într-un univers care, se pare, şi-a început existenţa şi s-ar putea să şi-o încheie fără vreun scop şi, cu siguranţă, fără ca noi să fim centrul lui Să revenim acum la una dintre cele mai remarcabile caracteristici ale universului nostru, şi anume faptul că este aproape plat, cel puţin din cât ne putem da noi seama prin măsurători Va reamintesc de caracteristica unică a unui univers plat, cel puţin la scări la care este dominat de materie sub forma galaxiilor şi unde o aproximaţie newtoniană rămâne valabilă: într-un univers plat, şi numai într-un univers plat, energia gravitaţională newtoniană medie a oricărui obiect participant la expansiune este egală cu zero Subliniez că acesta a fost un postulat falsificabil Nu e ceva impus de bunul nostru plac Nimic nu impunea acest lucru în afara speculaţiilor bazate pe consideraţii privind un univers care ar fi putut lua naştere în mod natural din nimic, sau, măcar, din aproape nimic Subliniez din nou importanţa faptului că, din momentul în care am inclus gravitaţia în consideraţiile noastre asupra naturii, nu mai avem libertatea de a defini în mod arbitrar energia unui sistem, şi faptul că există atât contribuţii pozitive, cât şi negative la această energie Determinarea energiei gravitaţionale totale a obiectelor antrenate de expansiunea universului nu este supusă unei definiri arbitrare mai mult decât este curbura geometrică a universului o chestiune de definiţie Este o proprietate a spaţiului însuşi, în conformitate cu relativitatea generală, şi această proprietate a spaţiului este determinată de energia conţinută în el Spun aceasta deoarece s-a argumentat că afirmaţia conform căreia energia gravitaţională newtoniană totală medie a oricărei galaxii dintr-un univers plat aflat în expansiune este zero ar fi arbitrară şi că orice altă valoare ar fi la fel de bună, doar că oamenii de ştiinţă „definesc“ punctul zero pentru a argumenta împotriva lui Dumnezeu Cel puţin aşa a susţinut Dinesh D’Souza în controversele lui cu Christopher Hitchens pe tema existenţei lui Dumnezeu Nimic nu poate fi mai departe de adevăr Efortul de a determina curbura universului a fost o întreprindere efectuată de-a lungul unei jumătăţi de secol de către oamenii de ştiinţă care şi-au dedicat vieţile determinării naturii reale a universului şi nu ca să-şi impună propriile dorinţe în această privinţă Chiar şi la o bună bucată de vreme după ce au fost propuse pentru prima oară argumentele teoretice cu privire la motivul pentru care universul ar trebui să fie plat, colegii mei din domeniul observaţional, în anii 1980 şi chiar şi la începutul anilor 1990, au rămas hotărâţi să demonstreze contrariul Asta pentru că, la urma urmelor, în ştiinţă obţii cel mai mare impact (şi adesea titlurile cele mai mari) nu aliniindu-te la turmă, ci împotrivindu-te acesteia Cu toate acestea, datele au avut ultimul cuvânt, iar ultimul cuvânt s-a făcut auzit Universul nostru observabil este atât de aproape de a fi plat pe cât putem noi determina asta pe baza măsurătorilor Energia gravitaţională newtoniană a galaxiilor care sunt antrenate de expansiunea Hubble este zero – fie că ne place sau nu Aş dori acum să descriu cum, dacă universul nostru a luat naştere din nimic, atunci un univers plat, cu energia gravitaţională newtoniană totală a tuturor obiectelor egală cu zero este exact lucrul la care trebuie să ne aşteptăm Argumentul este ceva mai subtil – mai subtil decât am reuşit să-l descriu în prelegerile mele populare pe acest subiect – aşa încât sunt bucuros că am aici spaţiul necesar pentru a încerca să-l reiau cu mai multă atenţie Mai întâi, vreau să fie clar despre ce fel de „nimic“ discut în acest moment Este vorba de cea mai simplă versiune de nimic, şi anume spaţiul vid Pentru moment, voi presupune că spaţiul există, fără să aibă absolut nimic în el, şi că legile fizicii există şi ele Încă o dată, îmi dau seama că în raport cu versiunile revizuite ale neantului, reformulat de cei ce vor ca nicio definiţie ştiinţifică să nu mai fie practică, această versiune a nimicului nu se ridică la înălţimea provocării Totuşi, bănuiesc că, pe vremea lui Platon şi a lui Toma d’Aquino, când aceştia se gândeau la motivul pentru care exista ceva mai degrabă decât nimic, spaţiul vid, fără nimic în el, era probabil o bună aproximare a lucrului la care se gândeau Aşa cum am văzut în capitolul 6, Alan Guth a explicat cu precizie cum putem obţine ceva din acest gen de nimic – „prânzul gratuit” suprem Spaţiul vid poate avea o energie diferită de zero asociată cu el, chiar şi în absenţa oricărei materii sau radiaţii Relativitatea generală ne spune că spaţiul se va extinde exponenţial în aşa măsură încât chiar şi cea mai minusculă regiune din vremurile incipiente poate rapid să acopere un spaţiu mai mult decât suficient pentru a cuprinde întregul nostru univers vizibil din zilele noastre Tot în acel capitol am arătat că, în timpul unei expansiuni atât de rapide, regiunea care în cele din urmă se va confunda cu universul nostru va deveni tot mai plată, chiar în timp ce energia conţinută în spaţiul vid creşte odată cu creşterea universului Acest fenomen are loc fără să fie nevoie de vreun hocus pocus sau de vreo intervenţie miraculoasă Este posibil deoarece „presiunea” gravitaţională asociată cu o astfel de energie în spaţiul vid este de fapt negativă Această „presiune negativă” implică faptul că, pe măsură ce universul se extinde, expansiunea aruncă energia în spaţiu şi nu în afara lui În conformitate cu această imagine, când inflaţia ia sfârşit, energia înmagazinată în spaţiul vid este transformată într-o energie a particulelor şi radiaţiei reale, creând efectiv începutul decelabil al actualei noastre expansiuni de tip Big Bang Am spus „începutul decelabil“ deoarece inflaţia şterge efectiv orice memorie a stării universului de dinaintea începutului acestuia Toate complexităţile şi neregularităţile de la scările mari la început (dacă universul sau metaversul preexistent erau mari, chiar infinit de mari) sunt netezite şi/sau duse atât de departe în afara orizontului nostru de azi, încât noi vom observa un univers aproape uniform odată ce a avut loc suficientă expansiune inflaţionistă Spun „aproape uniform“ pentru că tot în capitolul 6 am descris modul în care mecanica cuantică va lăsa întotdeauna unele fluctuaţii reziduale, de mică densitate, care ajung să fie îngheţate în timpul inflaţiei Aceasta are drept consecinţă a doua implicaţie uluitoare a inflaţiei, şi anume că fluctuaţiile de mică densitate din spaţiul vid datorate regulilor mecanicii cuantice vor fi mai târziu responsabile pentru întreaga structură pe care o observăm în universul de astăzi Aşa încât noi, şi tot ceea ce vedem, suntem rezultatul fluctuaţiilor cuantice produse în ceea ce este în mod esenţial nimicul din apropierea începutului timpului, şi anume din timpul expansiunii inflaţioniste După ce tot praful se va fi aşezat, configuraţia generică a materiei şi radiaţiei va fi aceea a unui univers în esenţă plat, unul în care energia gravitaţională newtoniană medie a tuturor obiectelor va părea că este zero Aşa vor sta lucrurile aproape întotdeauna, în afară de cazul în care s-ar putea reajusta cantitatea de inflaţie Prin urmare, universul nostru observabil poate să înceapă ca o regiune microscopică a spaţiului, care poate fi în esenţă vidă, şi totuşi să crească la nişte scări imense care să conţină în cele din urmă multă materie şi radiaţie, toate astea fără să coste vreun strop de energie, cu îndeajuns de multă materie si radiaţie care să susţină tot ceea ce vedem astăzi! Aspectul important care merită subliniat în acest scurt rezumat al dinamicii inflaţioniste discutate în capitolul 6 este faptul că ceva poate lua naştere din spaţiul vid tocmai pentru că energetica spaţiului vid, în prezenţa gravitaţiei, nu este ceea ce bunul simţ ne-ar fi determinat să bănuim înainte să descoperim legile fundamentale ale naturii Aceasta înseamnă că universul nu este determinat de ceea ce noi, în jalnicele şi mioapele noastre cotloane ale spaţiului şi timpului, am fi putut să credem iniţial că ar fi raţional să se întâmple Cu siguranţă că pare logic să ne imaginăm că, a priori, materia nu poate lua naştere spontan din spaţiul vid, aşa încât ceva, în acest sens, nu poate să apară din nimic Dar când permitem să intervină dinamica gravitaţiei şi mecanica cuantică, constatăm că această idee de bun simţ nu mai este valabilă În asta constă frumuseţea ştiinţei şi nu ar trebui privită ca un aspect ameninţător Ştiinţa ne forţează pur şi simplu să ne revizuim imaginea comodă pornind de la datele despre univers, şi nu viceversa Ca să rezumăm, deci: observaţia că universul este plat şi că energia gravitaţională newtoniană locală este în esenţă zero astăzi sugerează cu putere că universul nostru a luat naştere în urma unui proces oarecum inflaţionar, un proces în care energia spaţiului vid (a nimicului) este convertită în energia a ceva, într-o perioadă în care universul este condus tot mai aproape de starea de a fi în esenţă plat, la toate scările observabile În vreme ce inflaţia demonstrează cum spaţiul vid înzestrat cu energie poate efectiv să creeze tot ceea ce vedem, împreună cu un univers incredibil de mare şi de plat, ar fi nesincer să sugerăm că spaţiul vid, înzestrat cu energie, care alimentează inflaţia, este de fapt un nimic În această imagine, trebuie să presupunem că spaţiul există şi poate înmagazina energie şi se pot folosi legile fizicii, precum relativitatea generală, pentru a calcula consecinţele Aşadar, dacă ne-am opri aici, ar fi justificat să susţinem că ştiinţa modernă este departe de o abordare reală a modului în care se poate obţine ceva din nimic Totuşi, acesta e doar primul pas Pe măsură ce înţelegerea noastră se lărgeşte, vom vedea în continuare că inflaţia poate reprezenta vârful unui aisberg cosmic al neantului CAPITOLUL 10 NIMICUL ESTE INSTABIL Fiat justitia – ruat caelum (Să fie dreptate, chiar de s-ar nărui cerul ) — Proverb din Antichitatea romană Existenţa energiei în spaţiul vid – descoperirea care a zdruncinat universul nostru cosmologic şi ideea care formează fundamentul inflaţiei – nu face decât să consolideze un aspect al lumii cuantice care a fost deja bine stabilit în contextul genurilor de experimente de laborator pe care deja le-am descris Spaţiul vid este complicat Este o fiertură clocotindă de particule virtuale care îşi încep şi îşi încheie existenţa într-un timp atât de scurt, încât nu le putem vedea direct Particulele virtuale sunt manifestări ale unei proprietăţi fundamentale a sistemelor cuantice În centrul mecanicii cuantice se află o regulă care uneori îi guvernează pe politicieni sau pe directorii generali ai firmelor – dacă nimeni nu te supraveghează, merge orice Sistemele continuă să se mişte, chiar dacă doar momentan, între toate stările posibile, inclusiv stările care nu ar fi acceptate dacă sistemele ar fi supuse unui procedeu de măsurare Aceste „fluctuaţii cuantice“ presupun ceva esenţial legat de lumea cuantică: nimicul produce întotdeauna ceva, chiar dacă doar pentru o clipită Dar iată în ce constă dificultatea Legea conservării energiei ne spune că sistemele cuantice se pot comporta necorespunzător doar un timp limitat La fel ca în cazul brokerilor care deturnează fonduri, dacă starea în care un sistem fluctuează necesită şterpelirea unei cantităţi de energie din spaţiul vid, atunci sistemul trebuie să returneze acea energie într-un timp suficient de scurt astfel încât oricine ar măsura sistemul să nu poată să detecteze fenomenul În consecinţă, se poate presupune ca sigură argumentaţia potrivit căreia acest „ceva“ produs în urma fluctuaţiilor cuantice este efemer – nu ceva măsurabil, spre deosebire de, să zicem, mine sau de tine sau de Pământul pe care trăim Dar această creaţie efemeră este şi ea supusă circumstanţelor asociate cu măsurătorile noastre De exemplu, să considerăm câmpul electric care emană dintr-un obiect încărcat Poţi să simţi forţa electrică statică pe păr sau să vezi cum balonul se lipeşte de un perete Totuşi, teoria cuantică a electromagnetismului sugerează că acel câmp static este datorat emisiei, de către particulele electrice implicate în producerea câmpului, de fotoni virtuali care au în esenţă energie totală zero Aceste particule virtuale, întrucât nu au energie zero, se pot propaga prin întreg universul fără să dispară, iar câmpul datorat suprapunerii mai multor astfel de particule este atât de real încât poate fi simţit Uneori, condiţiile sunt atât de reale încât particule masive pot „răsări“ din spaţiul vid în perfectă siguranţă Într-un exemplu, două plăci încărcate electric sunt apropiate una de cealaltă şi, din momentul în care câmpul electric dintre ele creşte la o intensitate suficient de mare, e de aşteptat din punct de vedere energetic, ca o pereche reală particulă-antiparticulă să „răsară“ din vid, cu sarcina negativă îndreptându-se spre placa pozitivă, iar sarcina pozitivă spre placa negativă Procedând astfel, este posibil ca energia redusă în urma micşorării sarcinii electrice nete pe fiecare dintre plăci şi, de aici, câmpul electric dintre cele două plăci să poată fi mai mare decât energia asociată cu restul energiei de masă necesară pentru a produce două particule reale Desigur, forţa câmpului trebuie să fie uriaşă pentru ca o astfel de condiţie să fie posibilă Există de fapt un loc în care câmpuri puternice de un tip diferit ar putea permite apariţia unui fenomen similar celui descris mai sus – dar în acest caz, datorită gravitaţiei Înţelegerea acestui fapt a fost cea care l-a făcut pe Stephen Hawking celebru printre fizicieni în 1974, când a demonstrat că ar fi posibil ca găurile negre – din care, cel puţin în absenţa consideraţiilor legate de mecanica cuantică, nimic n-ar putea să evadeze vreodată – să radieze particule fizice Sunt multe moduri diferite în care putem încerca să înţelegem acest fenomen, dar unul dintre acestea este izbitor de familiar cu situaţia pe care am descris-o mai sus cu câmpurile electrice La exteriorul nucleului găurilor negre se află o zonă radială numită „orizont evenimenţial” Din interiorul unui asemenea orizont, niciun obiect nu mai poate evada în mod clasic deoarece viteza de evadare ar depăşi viteza luminii În consecinţă, nici lumina emisă în interiorul acestei regiuni nu ar putea să iasă din orizontul evenimenţial Acum să ne imaginăm că o pereche particulă-antiparticulă formează un nucleu din spaţiul vid imediat în afara orizontului evenimenţial datorită fluctuaţiilor cuantice din acea regiune Este posibil, dacă una dintre particule cade efectiv în interiorul orizontului evenimenţial, ca în urma căderii în gaura neagră aceasta să piardă suficientă energie gravitaţională, chiar mai mult decât dublul masei de repaus a fiecărei particule Aceasta înseamnă că particula-partener poate zbura către infinit şi să fie observabilă fără încălcarea legii conservării energiei Energia pozitivă totală asociată cu particula radiată este mai mult decât compensată de pierderea energiei pe care o suferă particula ei pereche prin căderea în gaura neagră Prin urmare, gaura neagră poate să radieze particule Situaţia este şi mai interesantă tocmai pentru că energia pierdută de către particula căzută în gaura neagră este mai mare decât energia pozitivă asociată cu masa ei de repaus Prin urmare, când cade în gaura neagră, sistemul net alcătuit din gaura neagră plus particula are de fapt mai puţină energie decât avea înainte de căderea particulei! Prin urmare, gaura neagră devine mai uşoară după căderea în ea a particulei cu o cantitate care este echivalentă cu energia purtată de particula radiată, cea care evadează din gaură În cele din urmă, gaura neagră ar putea să se autoradieze cu totul În acest moment, nu ştim, pentru că etapele finale ale evaporării găurii negre implică o fizică la nişte scări ce presupun distanţe atât de mici, încât doar relativitatea generală nu ne poate oferi răspunsul final La aceste scări, gravitaţia trebuie tratată exclusiv ca parte a teoriei mecanicii cuantice, iar înţelegerea noastră actuală a relativităţii generale nu este suficientă pentru a ne permite să determinăm cu precizie ce se va întâmpla Totuşi, toate aceste fenomene implică faptul că, în condiţii corespunzătoare, nu numai că nimicul poate deveni ceva, dar este chiar necesar să se întâmple aşa Un exemplu timpuriu din cosmologie în legătură cu faptul că „nimicul“ poate fi instabil şi să formeze ceva vine din eforturile de a înţelege de ce trăim într-un univers al materiei Probabil că nu vă treziţi în fiecare dimineaţă frământaţi de astfel de întrebări, dar faptul că universul nostru conţine materie este remarcabil Iar aspectul care este deosebit de remarcabil este acela că, din câte ne putem da seama, universul nostru nu conţine cantităţi substanţiale de antimaterie, despre a cărei existenţă vă veţi aminti că este impusă de mecanica cuantică şi relativitate, astfel încât pentru fiecare particulă din natură pe care o cunoaştem ar putea să existe o antiparticulă echivalentă cu sarcină opusă şi aceeaşi masă Şi, s-ar putea crede că orice univers logic, în faza lui incipientă, ar conţine cantităţi egale din ambele La urma urmelor, antiparticulele particulelor normale au aceeaşi masă şi alte proprietăţi similare, aşa că, dacă particulele au fost create în perioada de început, ar fi fost la fel de uşor să se creeze şi antiparticule În mod alternativ, am putea chiar să ne imaginăm un univers al antimateriei, în care toate particulele care alcătuiesc stelele şi galaxiile ar fi înlocuite cu antiparticulele lor Un astfel de univers ar părea aproape identic cu cel în care trăim Observatorii dintr-un astfel de univers (ei înşişi alcătuiţi din antimaterie) ar denumi, fără doar şi poate, materie ceea ce noi numim antimaterie Denumirea este arbitrară Totuşi, dacă universul nostru ar fi avut un început logic, cu cantităţi egale de materie şi antimaterie, şi ar fi rămas aşa, noi nu ne-am mai fi aflat aici ca să întrebăm: „De ce?“ sau „Cum?“ Asta se întâmplă pentru că toate particulele de materie s-ar fi anihilat cu toate particulele de antimaterie în universul timpuriu, nelăsând nimic altceva decât radiaţie pură Nu ar mai fi rămas nici materie, nici antimaterie din care să se alcătuiască stelele sau galaxiile sau ca să alcătuiască iubiţi sau antiiubiţi care să poată ajunge într-o bună zi să privească în depărtare şi să fie mişcaţi de spectacolul cerului nopţii, ţinându-se unul pe celălalt în braţe Nicio dramă Istoria ar fi constat din pustietate, o baie de radiaţii care s-ar fi răcit lent, ducând în cele din urmă la un univers rece, întunecat şi sumbru Neantul ar fi domnit nestingherit Cu toate acestea, oamenii de ştiinţă au început să înţeleagă în anii 1970 că este posibil să se înceapă cu cantităţi egale de materie şi antimaterie într-un Big Bang timpuriu fierbinte şi dens, şi că anumite procese cuantice e plauzibil să „creeze ceva din nimic“ prin stabilirea unei mici asimetrii, cu un mic exces de materie asupra antimateriei în universul timpuriu Apoi, în locul unei anihilări complete între materie şi antimaterie, care să ducă la nimic altceva, astăzi, decât la o radiaţie pură, a existat un mic exces de materie care nu a avut nicio cantitate comparabilă de antimaterie cu care să se anihileze, aşa că a rămas neatins Aceasta ar fi făcut apoi ca toată materia să alcătuiască stelele şi galaxiile pe care le vedem în universul de astăzi În consecinţă, ceea ce altfel ar putea să pară o realizare măruntă (stabilirea unei mici asimetrii în perioada incipientă) ar putea fi de fapt considerat aproape ca momentul creaţiei Pentru că, din momentul în care s-a creat o asimetrie între materie şi antimaterie, nimic n-a mai putut ulterior să anuleze acest dezechilibru Istoria viitoare a unui univers plin de stele şi galaxii va fi fost în esenţă scrisă Particulele de antimaterie se vor fi anihilat cu particulele de materie în universul timpuriu, iar particulele de materie rămase în exces vor fi supravieţuit până în zilele noastre, stabilind caracterul universului vizibil pe care-l cunoaştem, îl iubim şi îl locuim Chiar dacă asimetria ar fi de o parte la un miliard, ar fi suficientă materie rămasă care să explice tot ceea ce vedem astăzi în univers De fapt, o asimetrie de o parte la un miliard este exact ceea ce a fost necesar, pentru că astăzi există aproximativ un miliard de fotoni în fondul de radiaţii cosmice pentru fiecare proton din univers Fotonii RCFM sunt, în acest model, rămăşiţele anihilărilor timpurii dintre materie şi antimaterie de pe la începutul timpului O descriere definitivă a modului în care acest proces s-ar fi putut întâmpla la începutul universului lipseşte în momentul de faţă deoarece încă nu am stabilit pe deplin şi în mod empiric natura detaliată a lumii microfizice la scările unde această asimetrie era probabil să fi fost generată Cu toate acestea, o mulţime de alte scenarii plauzibile au fost explorate pornind de la cele mai bune idei pe care le avem în prezent cu privire la fizica la aceste scări Deşi diferă la nivelul detaliilor, toate au aceleaşi caracteristici generale Procesele cuantice asociate cu particulele elementare din baia de căldură primordială pot să conducă în mod inexorabil un univers gol (sau, în mod echivalent, un univers caracterizat de o simetrie iniţială între materie şi antimaterie) aproape imperceptibil spre un univers care va fi dominat de materie sau de antimaterie Dacă ar fi putut să evolueze în oricare dintre direcţii, să însemne oare că a fost doar un accident faptul că universul nostru a ajuns să fie dominat de materie? Să ne imaginăm că ne aflăm pe culmea unui munte şi ne împiedicăm Direcţia în care vom cădea nu a fost prestabilită, ci e mai degrabă urmarea unui accident, depinzând de direcţia în care ne uitam în acel moment sau de punctul anume al pasului la care ne-am împiedicat Poate că în mod similar şi universul nostru este aşa şi, chiar dacă legile fizicii sunt fixe, direcţia finală a asimetriei dintre materie şi antimaterie a fost determinată de cine ştie ce condiţie iniţială aleatorie (exact ca în cazul alunecării în josul muntelui, legea gravitaţiei este fixă şi determină că vei cădea, dar direcţia căderii s-ar putea să fie un accident) Încă o dată, însăşi existenţa noastră în acest caz ar fi un accident condiţionat de mediu Independent de această incertitudine, totuşi, este remarcabil faptul că o trăsătură a legilor fundamentale ale fizicii poate permite proceselor cuantice să scoată universul din starea informă Fizicianul Frank Wilczek, unul dintre primii teoreticieni care a explorat aceste posibilităţi, mi-a amintit că a utilizat exact acelaşi limbaj pe care l-am folosit anterior în acest capitol, în articolul publicat de el în 1980 în revista Scientific American despre asimetria materie-antimaterie a universului După ce a descris modul în care o asimetrie materie-antimaterie ar putea fi generată la începutul universului pe baza noii noastre înţelegeri asupra fizicii particulelor elementare, el a adăugat o notă în care spunea că asta oferă o cale de reflecţie pentru răspunsul la întrebarea de ce există ceva mai degrabă decât nimic: nimicul este instabil Aspectul pe care Frank îl sublinia este că excesul măsurat al materiei asupra antimateriei din univers pare la prima vedere un obstacol în imaginarea unui univers care să fi putut lua naştere de pe urma unei instabilităţi din spaţiul vid, în care neantul ar produce un Big Bang Dar, dacă acea asimetrie ar fi putut să ia naştere dinamic după Big Bang, bariera ar fi fost îndepărtată După cum a formulat chiar el: Se poate specula că universul a început în starea cea mai simetrică posibil şi că într-o asemenea stare n-a existat materie; universul era un vid A existat o a doua stare, iar în ea a existat materie A doua stare a avut o simetrie ceva mai mică, dar totodată a avut şi o energie mai scăzută În cele din urmă, o fază mai puţin simetrică a apărut şi s-a dezvoltat rapid Energia eliberată de tranziţie şi-a găsit forma în crearea particulelor Acest eveniment ar putea fi identificat cu Big Bangul Răspunsul la străvechea întrebare: „De ce există ceva mai degrabă decât nimic?“ ar fi că „nimicul“ este instabil Totuşi, înainte de a continua, îmi amintesc din nou de similitudinile dintre descrierea pe care tocmai am făcut-o asimetriei dintre materie şi antimaterie şi discuţiile pe care le-am avut la recentul nostru seminar „Origins“, având drept scop explorarea înţelegerii noastre actuale a naturii vieţii în univers şi a originii acesteia Cuvintele mele au fost altele, dar ideile fundamentale sunt remarcabil de similare: ce procese fizice anume din primele momente ale istoriei Pământului ar fi putut să ducă la crearea primelor biomolecule cu autoreproducere şi a metabolismului? La fel ca în anii 1970 în fizică, biologia moleculară a cunoscut în ultimul deceniu un progres incredibil Am aflat despre căile organice naturale, de exemplu, care ar putea produce, în condiţii plauzibile, acizi ribonucleici, despre care se credea de mult că ar fi precursori ai lumii noastre moderne bazate pe ADN Până de curând a existat părerea că nu e posibilă nicio asemenea cale directă şi că alte forme intermediare trebuie să fi jucat un rol-cheie Acum, puţini biochimişti şi biologi moleculari se îndoiesc că viaţa poate să ia naştere în mod natural din nonviaţă, cu toate că elementele specifice sunt încă nedescoperite Dar, pe când discutam despre toate aceste lucruri, un subtext comun şi-a pus amprenta pe toate dezbaterile noastre: Viaţa care s-a format mai întâi pe Pământ trebuia să aibă chimia pe care a avut-o sau există mai multe posibilităţi diferite, la fel de viabile? Einstein a pus odată o întrebare referitoare, spunea el, la singurul lucru pe care voia cu adevărat să-l ştie despre natură Recunosc că este cea mai profundă şi fundamentală întrebare la care mulţi dintre noi si-ar dori să afle răspunsul El a formulat-o astfel: „Ce vreau să ştiu este dacă Dumnezeu [sic] a avut de ales atunci când a creat universul“ Am adnotat această formulare pentru că Dumnezeul lui Einstein nu era Dumnezeul din Biblie Pentru Einstein, existenţa ordinii în univers îi dădea un sentiment de minunare atât de profundă, încât simţea un ataşament spiritual faţă de acest lucru, pe care l-a denumit, motivat de Spinoza, prin porecla de „Dumnezeu“ În orice caz, ceea ce Einstein voia să spună cu adevărat prin această întrebare era chestiunea pe care tocmai am descris-o în contextul mai multor exemple diferite: sunt legile naturii unice? Şi este universul pe care-l locuim, care a rezultat din aceste legi, unic? Dacă schimbi o faţetă, o constantă, o forţă, oricât de puţin, se va fărâma întregul edificiu? Într-un sens biologic, este biologia vieţii unice? Suntem unici în univers? Vom reveni ulterior asupra acestei întrebări de maximă importanţă În vreme ce o astfel de discuţie ne va determina să rafinăm şi mai mult şi să generalizăm noţiunile de „nimic“ şi de „ceva“, vreau să mă întorc la efectuarea unui pas intermediar în formularea argumentelor în favoarea creării inevitabile a ceva Aşa cum l-am definit până acum, „nimicul“ relevant din care „ceva“-ul nostru observat ia naştere este „spaţiul vid“ Totuşi, din momentul în care permitem fuziunea dintre mecanica cuantică şi relativitatea generală, putem extinde acest argument la cazul în care spaţiul însuşi este forţat să-şi înceapă existenţa Relativitatea generală, ca teorie a gravitaţiei, este, în esenţă, o teorie a spaţiului şi a timpului După cum am descris chiar la începutul acestei cărţi, aceasta înseamnă că a fost prima teorie care a putut să abordeze nu doar dinamica obiectelor care se deplasează prin spaţiu, ci totodată şi felul cum evoluează spaţiul însuşi Să dispunem de o teorie cuantică a gravitaţiei ar însemna prin urmare că regulile mecanicii cuantice s-ar aplica la proprietăţile spaţiului şi nu doar la proprietăţile obiectelor care există în spaţiu, ca în mecanica cuantică „obişnuită“ Extinderea mecanicii cuantice pentru a include o asemenea posibilitate este dificilă, dar formalismul dezvoltat de Richard Feynman, care a dus la înţelegerea modernă a originii antiparticulelor, este foarte potrivit pentru această sarcină Metodele lui Feynman se concentrează pe aspectul esenţial pe care l-am menţionat la începutul acestui capitol: sistemele mecanice cuantice explorează toate traiectoriile posibile, chiar şi acelea care sunt interzise din perspectivă clasică, în timp ce evoluează în timp Pentru a explora acest lucru, Feynman a creat „formalismul integralelor de drum“, pentru a emite predicţii Această metodă constă în luarea în considerare a tuturor traiectoriilor posibile între două puncte (din spaţiul stărilor!), pe care le-ar putea avea o particulă Apoi asociem fiecărei traiectorii o probabilitate, bazată pe principii bine definite ale mecanicii cuantice, în continuare, sumăm pe toate traiectoriile, pentru a determina predicţia finală (probabilistică) pentru mişcarea particulelor Stephen Hawking a fost unul dintre primii oameni de ştiinţă care a exploatat până la capăt această idee în direcţia unei posibile mecanici cuantice a spaţiu-timpului (uniunea dintre spaţiul nostru tridimensional cu dimensiunea timpului pentru a forma un sistem spaţio-temporal unificat cvadridimensional, aşa cum impune teoria relativităţii restrânse a lui Einstein) Calitatea metodelor lui Feynman a constat în faptul că, prin concentrarea asupra tuturor traiectoriilor posibile se ajunge la ideea că putem demonstra că rezultatele sunt independente de valorile definite de spaţiu şi timp care se aplică fiecărui punct al fiecărei traiectorii Întrucât relativitatea ne spune că observatori diferiţi aflaţi în mişcare relativă vor măsura distanţa şi timpul în mod diferit şi, prin urmare, vor atribui valori diferite fiecărui punct din spaţiu şi timp, să dispui de un formalism care să fie independent de diferitele valori pe care diferiţi observatori le-ar putea atribui fiecărui punct din spaţiu şi timp este deosebit de util Şi este deosebit de util în contextul relativităţii generale, în care atribuirea de valori definite punctelor din spaţiu şi timp devine complet arbitrară, astfel încât diferiţi observatori din diferite puncte ale unui câmp gravitaţional măsoară distanţele şi timpul în mod diferit, şi tot ceea ce determină în ultimă instanţă comportamentul sistemelor sunt cantităţile geometrice precum curbura, care se dovedeşte a fi independentă de toate aceste modalităţi de atribuiri de valori Aşa cum am amintit de mai multe ori, relativitatea generală nu este pe deplin compatibilă cu mecanica cuantică, cel puţin în măsura în care ne putem noi da seama şi, prin urmare, nu există nicio metodă complet neambiguă de a defini tehnica de sumare a traiectoriilor a lui Feynman în relativitatea generală Aşa că trebuie să facem nişte supoziţii în prealabil, bazate pe plauzibilitate, şi să verificăm dacă rezultatele au vreo noimă Dacă ajungem să considerăm dinamica cuantică a spaţiului şi timpului, atunci trebuie să ne imaginăm că, în „integralele“ lui Feynman, este necesar să considerăm fiecare configuraţie diferită posibilă care poate descrie diferitele geometrii pe care spaţiul le poate adopta în etapele intermediare ale oricărui proces, când nedeterminarea cuantică este stăpână absolută Aceasta înseamnă că trebuie să considerăm spaţiile care sunt în mod arbitrar puternic curbate pe distanţe scurte şi durate mici (atât de scurte şi atât de mici, încât nu le putem măsura, astfel încât stranietatea cuantică poate domni fără oprelişti) În continuare, aceste configuraţii ciudate n-ar putea fi observate de nişte observatori clasici de mari dimensiuni, ca noi, când încercăm să măsurăm proprietăţile spaţiului pe distanţe şi pe durate de timp mai mari Dar să considerăm nişte posibilităţi şi mai stranii Să ne amintim că, în teoria cuantică a electromagnetismului, particulele pot să răsară din spaţiul vid după bunul-plac atâta timp cât dispar din nou într-un interval temporal determinat de Principiul de incertitudine Atunci, prin analogie, în sumarea cuantică de tip Feynman asupra configuraţiilor spaţio-temporale posibile, ar trebui oare să considerăm posibilitatea unor spaţii mici, posibil compacte, care intră şi ies ele însele din existenţă? Mai general, ce putem spune despre spaţiile care ar putea avea „găuri“ în ele, ca cele al unor gogoşi circulare? Acestea sunt întrebări deschise Totuşi, afară de cazul în care cineva formulează un motiv întemeiat pentru excluderea unor asemenea configuraţii din integralele de mecanică cuantică ce determină proprietăţile universului în evoluţie, iar până în prezent, din câte ştiu eu, nu există un asemenea motiv, atunci, în virtutea principiului general valabil oriunde altundeva în natură – şi anume că orice nu este interzis de legile fizicii trebuie să se întâmple de fapt – pare cât se poate de rezonabil să se ia în considerare aceste posibilităţi După cum a subliniat Stephen Hawking, o teorie cuantică a gravitaţiei permite crearea, chiar dacă doar momentan, a spaţiului însuşi acolo unde înainte n-a existat aşa ceva Cu toate că în opera sa ştiinţifică n-a încercat să abordeze enigma apariţiei a „ceva din nimic“, efectiv asta este chestiunea pe care, în ultimă instanţă, s-ar putea s-o abordeze teoria gravitaţiei cuantice Universurile „virtuale“ – respectiv, spaţiile posibile mici şi compacte care şi-ar putea începe şi sfârşi existenţa la o scară a timpului atât de mică, încât nu le putem măsura direct – sunt constructe teoretice fascinante, dar nu par să explice cum ceva poate să ia naştere din nimic pe termen lung, mai mult decât o fac particulele virtuale ce populează spaţiul care altfel ar fi vid Totuşi, să ne amintim că un câmp electric real diferit de zero, observabil la distanţe mari faţă de o particulă încărcată, poate rezulta din emisia coerentă de către acea sarcină a multor fotoni virtuali de energie zero Asta deoarece fotonii virtuali care poartă energia zero nu încalcă legea conservării energiei atunci când sunt emişi În consecinţă, Principiul de incertitudine al lui Heisenberg nu-i constrânge să existe doar în intervale mici, pentru a fi imediat reabsorbiţi, dispărând în neant Reamintim, Principiul de incertitudine al lui Heisenberg statuează că incertitudinea cu care măsurăm energia unei particule şi, de aici, posibilitatea ca energia acesteia să se poată schimba uşor prin emisia şi absorbţia de particule virtuale, este invers proporţională cu lungimea intervalului de timp în care o observăm De aici, particulele virtuale care poartă energie zero pot să facă asta în esenţă nestingherite – respectiv, pot să existe pentru durate de timp arbitrar de lungi şi să se deplaseze pe distanţe arbitrar de mari înainte de a fi absorbite ceea ce duce la posibila existenţă a interacţiunilor la distanţe mari între particulele încărcate Dacă fotonii nu ar fi lipsiţi de masă, astfel încât ar purta întotdeauna o energie diferită de zero datorată unei mase de repaus, Principiul de incertitudine al lui Heisenberg ar implica o rază scurtă de acţiune a câmpului electric deoarece fotonii s-ar putea propaga doar pe durate scurte de timp până să fie reabsorbiţi Un argument similar sugerează că ne putem imagina un tip specific de univers care ar putea să apară spontan şi nu trebuie să dispară aproape imediat după aceea din cauza constrângerilor impuse de Principiul de incertitudine şi de conservarea energiei Respectiv, un univers compact cu energie totală zero Acum, nu-mi doresc nimic mai mult decât să sugerez că acesta este exact universul în care trăim Aceasta ar fi calea simplă de ieşire, dar eu sunt mai interesat aici să fiu credincios actualei noastre înţelegeri a universului decât să formulez o argumentaţie aparent simplă şi convingătoare pentru crearea acestuia din nimic Am argumentat, sper, convingător, că energia gravitaţională newtoniană medie a oricărui obiect din universul nostru plat este zero Şi chiar este Dar asta nu descrie întreaga poveste Energia gravitaţională nu înseamnă energia totală a oricărui obiect La aceasta noi trebuie să adăugăm energia de repaus, asociată cu masa de repaus a acestuia Altfel spus, aşa cum am descris mai devreme, energia gravitaţională a unui obiect în repaus izolat faţă de toate celelalte obiecte printr-o distanţă infinită este zero, deoarece, dacă este în repaus, atunci nu are energie cinetică de mişcare, iar dacă se află la distanţă infinită de toate celelalte particule, forţa gravitaţională datorată altor particule, care ar putea furniza energie potenţială pentru efectuarea de lucru mecanic, este şi ea, în esenţă, zero Totuşi, după cum ne-a spus Einstein, energia ei totală nu se datorează exclusiv gravitaţiei, ci include şi energia asociată cu masa ei, astfel încât, după cum ştie toată lumea, E = mc2 În scopul de a lua în calcul această energie de repaus, trebuie să trecem de la gravitaţia newtoniană la relativitatea generală, care, prin definiţie, incorporează efectele relativităţii restrânse (şi E = mc2) într-o teorie a gravitaţiei Iar aici lucrurile devin şi mai subtile, dar şi mai derutante totodată La nişte scări mici prin comparaţie cu curbura posibilă a unui univers, şi atâta timp cât toate obiectele aflate la aceste scări se deplasează cu viteză mică în comparaţie cu viteza luminii, versiunea relativistă generală a energiei revine la definiţia cu care suntem familiarizaţi de la Newton Totuşi, din momentul în care aceste condiţii nu mai sunt valabile, întreaga situaţie se schimbă dramatic O parte a problemei este că se dovedeşte că energia, aşa cum ne gândim la ea în alte domenii ale fizicii, nu este un concept aşa de bine definit la scări mari într-un univers curbat Diferite moduri de definire a sistemelor de coordonate pentru a descrie valorile diferite pe care diferiţi observatori le-ar putea atribui punctelor din spaţiu şi timp (denumite „sisteme de referinţă“) pot duce, la scări mari, la diferite determinări ale energiei totale a respectivului sistem, în scopul de a permite acest efect, trebuie să generalizăm conceptul de energie şi, mai mult, dacă e să definim energia totală conţinută în orice univers, trebuie să ne gândim cum să însumăm energia în universuri care pot fi infinite în dimensiunea spaţială Se poartă controverse aprinse cu privire la modul exact în care s-ar putea face asta Literatura ştiinţifică este plină ochi cu argumente şi contraargumente în această privinţă Totuşi, un lucru e sigur: există, teoretic, un univers în care energia totală este categoric şi precis zero Nu este, totuşi, un univers plat, care este în principiu infinit în dimensiune spaţială, ceea ce face extrem de dificilă, calcularea energiei totale Este un univers închis, unul în care densitatea materiei şi a energiei este suficientă pentru a face ca spaţiul să se închidă asupra lui însuşi După cum am descris, într-un univers închis, dacă te uiţi îndeajuns de departe într-o direcţie, îţi vei vedea până la urmă ceafa! Motivul pentru care energia unui univers închis este zero este relativ simplu Cel mai uşor este să consideri rezultatul prin analogie cu faptul că, într-un univers închis, sarcina electrică totală trebuie să fie de asemenea zero Încă de pe vremea lui Michael Faraday, considerăm că sarcina electrică este o sursă a unui câmp electric (datorat, în limbaj cuantic, emisiei fotonilor virtuali pe care i-am descris mai sus) Grafic, ne putem imagina „liniile de câmp“ ca emanând radial dinspre sarcină, numărul liniilor de câmp fiind proporţional cu sarcina, iar direcţia liniilor fiind spre exterior pentru sarcinile pozitive şi spre interior pentru sarcinile negative, aşa cum se arată mai jos  Ne imaginăm aceste linii de câmp ca îndreptându-se spre exterior, către infinit, şi pe măsură ce se împrăştie, ca îndepărtându-se una de alta tot mai mult Asta implică faptul că intensitatea câmpului electric devine tot mai slabă Totuşi, într-un univers închis, liniile de câmp asociate cu o sarcină pozitivă, de exemplu, ar putea să înceapă prin a se distanţa, dar, până la urmă, exact ca liniile de longitudine de pe o hartă a Pământului care se împreunează la cei doi poli, Nord şi Sud, liniile de câmp de la sarcinile pozitive se vor reuni din nou în capătul îndepărtat al universului Când converg, câmpul va deveni tot mai puternic până când se acumulează suficientă energie pentru a crea o sarcină negativă care poate „mânca' liniile de câmp la acest punct antipodal al universului Se dovedeşte că un argument foarte similar, asociat în acest caz nu cu „fluxul” liniilor de câmp, ci cu „fluxul” de energie dintr-un univers închis, ne spune că energia totală pozitivă, inclusiv cea asociată cu masele de repaus ale particulelor, trebuie să fie exact compensată de o energie gravitaţională negativă, astfel încât energia totală să fie exact zero Aşa încât, dacă energia totală a unui univers închis este zero, şi dacă formalismul „integralelor de drum” pentru gravitaţia cuantică este aplicabil, atunci din punctul de vedere al mecanicii cuantice astfel de universuri pot apărea spontan fără nicio problemă şi fără să poarte niciun fel de energie Vreau să subliniez că aceste universuri ar fi spaţiu-timpuri de sine stătătoare, complet deconectate de al nostru Există totuşi o problemă Un univers închis în expansiune, plin cu materie, în general se va extinde la dimensiunea maximă şi apoi va recolapsa la fel de rapid, sfârşind într-o singularitate spaţio-temporală despre care teoriile neconcludente din prezent ale gravitaţiei cuantice nu ne pot spune care va fi soarta sa finală Durata de viaţă caracteristică a universurilor închise de dimensiuni minuscule va fi prin urmare microscopică, poate de ordinul „timpului Planck”, scara caracteristică la care ar trebui să funcţioneze procesele gravitaţionale cuantice, de aproximativ 10-44 secunde Totuşi, există o cale de ieşire din această dilemă Dacă, înainte ca un astfel de univers să poată colapsa, configuraţia câmpurilor din interiorul lui produce o perioadă de inflaţie, atunci până şi un univers închis iniţial minuscul poate să se extindă rapid, exponenţial, devenind tot mai aproape de un univers plat infinit de mare, în această perioadă După circa o sută şi ceva de dublări de dimensiuni în cadrul unei astfel de inflaţii, universul va fi atât de aproape de a fi plat încât ar putea cu uşurinţă să dureze mult mai mult decât universul nostru, fără să colapseze Există de fapt şi o altă posibilitate, una care îmi dă mereu un uşor acces de nostalgie (şi invidie), pentru că reprezintă o importantă experienţă plină de învăţăminte pentru mine Când am fost prima oară postdoctorand la Harvard, mă jucam cu posibila mecanică cuantică a câmpurilor gravitaţionale şi am aflat de un rezultat obţinut de un bun prieten din secţia postuniversitară pentru doctoranzi, Ian Affleck De origine canadiană, el absolvise la Harvard pe când eu mă aflam la MIT, după care fusese primit în Society of Fellows de la Harvard cu câţiva ani înaintea mea El folosise teoria matematică a lui Feynman pe care o utilizăm acum pentru a trata particulele elementare şi câmpurile, numită teoria cuantică a câmpului, pentru a calcula cum pot fi produse particulele şi antiparticulele într-un câmp magnetic puternic Mi-am dat seama că forma soluţiei descrise de Ian, ceva pe care l-a denumit „instanton“, semăna foarte mult cu un univers inflaţionist, dacă se aplica formalismul lui la cazul gravitaţiei Dar părea ca un univers inflaţionist care începuse din nimic! Înainte de a aşterne pe hârtie acest rezultat, am vrut să-mi rezolv propria nelămurire legată de cum aş putea să interpretez cărei fizici ar putea să-i corespundă o asemenea soluţie matematică N-a trecut însă mult şi-am aflat că, în timp ce eu cugetam, undeva foarte aproape de mine, chiar cosmologul inventiv despre care am vorbit ceva mai devreme, Alex Vilenkin, cu care între timp m-am împrietenit, tocmai scrisese un articol care descria exact în această manieră cum gravitaţia cuantică ar putea într-adevăr să creeze un univers inflaţionist direct din nimic Cineva mi-o luase înainte, dar nu puteam să fiu chiar atât de supărat pentru că (a) sincer vorbind, în acel moment, nu înţelegeam în detaliu ce făceam şi (b) Alex a avut îndrăzneala să propună ceva ce în momentul acela eu n-am avut curajul să susţin De atunci, am înţeles că nu e necesar să înţelegi toate implicaţiile propriei lucrări ca s-o poţi publica Şi, drept dovadă, între timp s-au strâns mai multe articole de-ale mele pe care nu le-am înţeles pe deplin decât la mult timp după publicare În orice caz, deşi Stephen Hawking şi colaboratorul său Jim Hartle au propus o schemă foarte diferită pentru încercarea de a determina „condiţiile la limită” pentru universurile care ar putea să ia naştere din nimic, aspectele importante sunt acestea: 1 În gravitaţia cuantică, universurile pot şi, într-adevăr, întotdeauna vor apărea în mod spontan din nimic Astfel de universuri nu trebuie să fie vide, ci pot să conţină materie şi radiaţie, atât timp cât energia totală, incluzând în aceasta energia negativă asociată cu gravitaţia, este zero 2 Pentru ca universurile închise care ar putea fi create prin astfel de mecanisme să dureze mai mult decât intervale de timp infinitezimale, este necesar ceva de genul inflaţiei În consecinţă, singurul univers cu viaţă lungă la care ne putem aştepta să existe ca urmare a unui asemenea scenariu este cel care astăzi pare să fie plat, exact cum apare universul în care trăim Lecţia e clară: teoria gravitaţiei cuantice pare nu doar să permită ca universurile să fie create din nimic – însemnând, în acest caz, subliniez, inclusiv absenţa spaţiului şi timpului –, dar chiar să le impună existenţa „Nimicul“ – în acest caz, fără spaţiu, fără timp, fără orice! – este instabil Mai mult, caracteristicile generale ale unui asemenea univers, dacă are o durată de viaţă lungă, ar fi de aşteptat să fie cele pe care le observăm astăzi la universul nostru Dovedeşte asta că universul nostru a luat naştere din nimic? Bineînţeles că nu Dar ne apropie cu un pas important de plauzibilitatea unui astfel de scenariu Şi demontează încă una dintre obiecţiile care ar fi putut fi ridicate împotriva argumentului creaţiei din nimic, aşa cum a fost descris în capitolul precedent Acolo, „nimic“ însemna vidul, dar presupunea un spaţiu preexistent combinat cu legile fixe şi bine cunoscute ale fizicii Acum, necesitatea spaţiului a dispărut Dar, în mod remarcabil, după cum vom discuta în continuare, s-ar putea ca nici legile fizicii să nu fie necesare CAPITOLUL 11 MINUNATELE LUMI NOI Au fost cele mai bune vremuri Au fost vremurile cele mai rele — Charles Dickens Problema centrală a conceptului „creaţiei“ este că pare să necesite ca un factor extern, ceva din afara sistemului însuşi, să preexiste, în scopul de a crea condiţiile necesare pentru ca sistemul să ia naştere De regulă, aici este locul unde intervine ideea de Dumnezeu – o voinţă externă care există separat de spaţiu, timp şi, mai mult, de realitatea fizică însăşi – deoarece se pare că este nevoie ca responsabilitatea creaţiei să aparţină cuiva Dar, în acest sens, Dumnezeu mi se pare a fi o soluţie semantică prea facilă la profunda chestiune a creaţiei Cred că acest lucru e cel mai bine explicat în contextul unui exemplu uşor diferit: originea moralităţii, pe care am învăţat-o prima oară de la prietenul meu Steven Pinker Are moralitatea un caracter extern sau absolut sau este derivată doar în cadrul contextului biologiei şi al mediului nostru şi astfel ar putea fi determinată de ştiinţă? În timpul unei dezbateri pe acest subiect, organizată la Arizona State University, Pinker a subliniat următoarea enigmă Dacă se susţine, aşa cum fac multe persoane religioase, că fără Dumnezeu nu poate să existe binele şi răul absolut – cu alte cuvinte, că Dumnezeu hotărăşte în locul nostru ce e bine şi ce e rău – se poate pune apoi întrebarea: ce-ar fi dacă Dumnezeu ar decreta că violul şi omuciderea sunt acceptabile? Asta le-ar face într-adevăr să fie aşa? Deşi unii ar răspunde afirmativ, cred că majoritatea credincioşilor ar spune că nu, Dumnezeu nu ar decreta un asemenea lucru Dar de ce nu? Probabil pentru că Dumnezeu ar avea un motiv să nu decreteze aşa ceva Din nou, asta se întâmplă probabil pentru că raţiunea sugerează că violul şi omuciderea nu sunt moralmente acceptabile Dar dacă Dumnezeu ar trebui să facă apel la raţiune, atunci de ce să nu eliminăm cu totul intermediarul? Am putea încerca să aplicăm un raţionament similar la crearea universului nostru Toate exemplele pe care le-am furnizat până în prezent presupun într-adevăr crearea a ceva din ceea ce am putea fi tentaţi să considerăm că e nimic, dar regulile pentru acea creaţie, respectiv, legile fizicii, erau prestabilite De unde vin regulile? Există două posibilităţi Fie de la Dumnezeu, ori de la vreo fiinţă divină care nu trebuie să se supună regulilor, care trăieşte în afara lor şi le determină – sau după bunul-plac, sau în mod premeditat – fie iau naştere printr-un mecanism mai puţin supranatural Problema cu Dumnezeu care determină regulile este că poţi cel puţin să întrebi ce sau cine a determinat regulile lui Dumnezeu În mod tradiţional, răspunsul la asta e că Dumnezeu este, printre numeroasele atribute spectaculoase ale Creatorului, cauza tuturor cauzelor, în limbajul Bisericii Romano-Catolice, sau Cauza Primă (după cum s-a exprimat Toma d’Aquino), sau în limbajul lui Aristotel, primul motor În mod interesant, Aristotel a sesizat problema unei cauze prime şi a decis că, din acest motiv, universul trebuie să fie etern Mai mult, Dumnezeu însuşi, pe care el l-a identificat ca un gând pur absorbit de sine, a cărui dragoste motiva primul motor să se mişte, trebuia să fie etern De asemenea, Dumnezeu nu provoca mişcarea creând-o, ci prin stabilirea scopului final al mişcării, despre care Aristotel considera că trebuie să fie etern Aristotel era de părere că echivalarea Cauzei Prime cu Dumnezeu nu era deloc satisfăcătoare, că, de fapt, ideea platoniciană a Cauzei Prime era deficitară, îndeosebi pentru că Aristotel considera că orice cauză trebuie să aibă un precursor – de aici, necesitatea ca universul să fie etern Alternativ, dacă adoptăm imaginea unui Dumnezeu care să fie Cauza tuturor cauzelor şi, prin urmare, etern chiar dacă universul nostru nu este, succesiunea de întrebări de tip „de ce“, care ia forma reducerii la absurd, se încheie într-adevăr, dar, după cum am subliniat, doar cu preţul introducerii unei remarcabile entităţi atotputernice, pentru care pur şi simplu nu există nicio dovadă În această privinţă, trebuie subliniat aici un alt aspect important Necesitatea aparent logică a unei Cauze Prime este o problemă reală pentru orice univers care are un început Prin urmare, din motive strict raţionale, nu se poate elimina o astfel de viziune deistă asupra naturii Dar chiar şi în acest caz este vital să ne dăm seama că această zeitate nu are nicio conexiune logică cu zeităţile personale ale marilor religii ale lumii, în pofida faptului că este folosită adesea pentru a le justifica Un deist care este constrâns de raţiune să caute o inteligenţă dominantă care să stabilească ordinea în natură, de obicei nu va ajunge pe aceleaşi căi la Dumnezeul personal al Scripturilor Chestiunile acestea sunt dezbătute şi discutate de milenii, de minţi strălucite şi nu chiar atât de strălucite, multe dintre acestea din urmă găsindu-şi un mijloc de trai din dezbaterea lor Putem reveni asupra acestor chestiuni acum pentru că suntem pur şi simplu mai bine informaţi prin cunoaşterea naturii realităţii fizice Nici Aristotel, nici Toma d’Aquino nu ştiau despre existenţa galaxiei noastre, cu atât mai puţin despre Big Bang sau mecanica cuantică Prin urmare, chestiunile cu care ei şi filosofii medievali de după ei s-au confruntat trebuie interpretate în lumina noilor cunoştinţe Să considerăm, de exemplu, în lumina imaginii moderne a cosmologiei, sugestia lui Aristotel potrivit căreia nu există Cauze Prime sau că, mai degrabă, cauzele se înlănţuie înapoi (şi înainte) infinit de departe în toate direcţiile Nu există început, nu există creaţie, nu există sfârşit Când am descris modul în care, aproape întotdeauna, ceva poate să ia naştere din „nimic“, m-am concentrat fie pe crearea a ceva dintr-un spaţiu vid preexistent, fie pe crearea unui spaţiu vid pornind de la inexistenţa spaţiului Ambele condiţii iniţiale corespund, după mine, ideii de „absenţă a fiinţării“ şi, prin urmare, sunt posibile candidate pentru neant Totuşi, nu am abordat direct chestiunea a ceea ce ar fi putut să existe, dacă a existat ceva, înaintea unei asemenea creaţii, ce legi au guvernat creaţia sau, mai general, nu am discutat ceea ce unii consideră a fi problema Cauzei Prime Desigur, un răspuns simplu ar fi că ori spaţiul vid, ori neantul din care se poate să fi luat naştere spaţiul vid a preexistat şi este etern Totuşi, pentru a fi corecţi, aceasta atrage după sine posibila întrebare, la care s-ar putea să nu existe răspuns, privind ce anume a stabilit regulile care guvernează o astfel de creaţie Un lucru e sigur, însă „Legea” metafizică, adoptată cu titlul de convingere fermă de către cei cu care am dezbătut chestiunea creaţiei, şi anume că nimic, nimic răsare“, nu are niciun fundament în ştiinţă Să argumentezi că această regulă ar fi axiomatică, fermă şi de neatacat este ca şi cum ai argumenta, aşa cum a făcut şi Darwin în mod fals, când a sugerat că originea vieţii s-ar afla dincolo de domeniul ştiinţei, prin analogie cu afirmaţia incorectă că materia nu poate fi creată sau distrusă Avem aici o clară indisponibilitate de a recunoaşte adevărul simplu că natura s-ar putea să fie mai deşteaptă decât filosofii sau teologii Mai mult, cei care argumentează că din nimic nimic răsare par perfect mulţumiţi de ideea că Dumnezeu s-ar putea cumva descurca şi în această situaţie Dar, încă o dată, dacă se impune ideea că adevăratul neant nu necesită nici măcar potenţialul pentru existenţă, atunci cu siguranţă că Dumnezeu nu-şi va putea înfăptui minunile, pentru că dacă într-adevăr cauzează existenţă din nonexistenţă, trebuie să fi existat un potenţial pentru existenţă Să argumentezi pur şi simplu că Dumnezeu poate să facă ceea ce natura nu poate înseamnă să argumentezi că potenţialul supranatural pentru existenţă este cumva diferit de potenţialul natural obişnuit pentru existenţă Dar asta pare a fi o distincţie semantică arbitrară elaborată de către cei care au decis în avans (după cum le este obiceiul teologilor) că supranaturalul (respectiv, Dumnezeu) trebuie să existe, astfel încât ei să-şi definească ideile filosofice (din nou, complet rupte de orice bază empirică) prin care pot să excludă orice în afară de posibilitatea divinităţii În orice caz, postularea existenţei unui zeu care ar putea rezolva această enigmă, aşa cum am subliniat de nenumărate ori până acum, presupune că Dumnezeu există în afara universului şi este ori atemporal, ori etern Totuşi, înţelegerea noastră modernă asupra universului oferă o altă soluţie plauzibilă şi, aş argumenta, mult mai fizică la această problemă, având unele trăsături comune cu un creator extern Şi, mai mult decât atât, este mai coerentă din punct de vedere logic Mă refer aici la conceptul de „multivers“ Posibilitatea ca universul nostru să fie doar unul dintr-un număr mare, posibil chiar infinit, de universuri distincte şi separate cauzal, în oricare dintre acestea un număr de aspecte fundamentale ale realităţii fizice putând fi diferit, deschide o nouă şi vastă posibilitate pentru felul cum ne înţelegem existenţa Aşa cum am menţionat, una dintre cele mai dezagreabile, dar potenţial adevărate implicaţii ale acestor modele este aceea că fizica, la un anumit nivel fundamental, nu este decât o ştiinţă ambientală (Mi se pare acest lucru dezagreabil pentru că am crescut cu ideea că ţelul ştiinţei este să explice de ce universul trebuie să fie aşa cum este şi cum s-a ajuns la situaţia asta Dacă, în schimb, legile fizicii aşa cum le cunoaştem n-ar fi decât nişte accidente corelate cu existenţa noastră, atunci acel ţel fundamental este greşit Totuşi, o să renunţ la această prejudecată a mea dacă ideea se dovedeşte a fi adevărată ) In acest caz, forţele şi constantele fundamentale din natură care intervin în acest model nu sunt mai bazale decât distanţa dintre Pământ şi Soare Ne ducem traiul pe Pământ şi nu pe Marte nu pentru că distanţa dintre Pământ şi Soare ar avea ceva profund şi fundamental, ci pur şi simplu pentru că, dacă Pământul s-ar situa la o distanţă diferită, atunci viaţa aşa cum o cunoaştem nu ar fi putut să evolueze pe planeta noastră Este de notorietate faptul că argumentele antropice sunt alunecoase şi este aproape imposibil să faci predicţii specifice pe baza lor fără să cunoşti explicit atât probabilitatea distribuţiei printre toate universurile posibile a diferitelor constante şi forţe – respectiv, care pot să varieze şi care nu, şi ce valori şi forme posibile pot lua – şi de asemenea cât de „tipici“ suntem în universul nostru Dacă nu suntem forme de viaţă „tipice“, atunci selecţia antropică, dacă există într-adevăr aşa ceva, s-ar putea baza pe factori diferiţi faţă de aceia pe seama cărora am pune în mod normal apariţia vieţii pe Pământ Cu toate acestea, un multivers, chiar şi sub forma unui peisaj de universuri existent într-o mulţime de extradimensiuni sau sub forma unui set de universuri ce se pot replica la infinit într-un spaţiu tridimensional, ca în cazul inflaţiei eterne, schimbă terenul de joc când ne gândim la crearea propriului nostru univers şi la condiţiile care ar putea fi necesare pentru ca acest lucru să se întâmple În primul rând, întrebarea privind ce anume a determinat legile naturii care au permis universului nostru să se formeze şi să evolueze devine acum mai puţin importantă Dacă legile naturii sunt ele însele aleatorii, atunci nu există o „cauză“ prescrisă pentru universul nostru, în virtutea principiului general conform căruia orice nu este interzis este permis, atunci am avea garanţia, într-o asemenea imagine, că un anume univers ar lua naştere cu legile pe care le-am descoperit Niciun mecanism şi nicio entitate nu sunt necesare pentru a stabili legile naturii să fie aşa cum sunt Acestea ar putea fi aproape oricum Întrucât în acest moment nu dispunem de o teorie fundamentală care să explice caracterul detaliat al peisajului de multiversuri, nu ne putem da seama (Deşi, ca să fim corecţi, pentru a face orice progres ştiinţific în calcularea posibilităţilor, în general presupunem că anumite proprietăţi, precum mecanica cuantică, acaparează toate posibilităţile Nu am habar dacă ne putem dispensa în mod util de această idee, sau cel puţin nu cunosc vreo lucrare productivă în această privinţă ) Adevărul este că s-ar putea să nu existe niciun fel de „teorie fundamentală“ Deşi am devenit fizician deoarece am sperat că o asemenea teorie există şi pentru că am sperat că aş putea într-o zi să ajut la descoperirea ei, această speranţă s-ar putea să fie nelalocul ei, după cum m-am lamentat deja Îmi găsesc consolarea într-o afirmaţie a lui Richard Feynman, pe care am rezumat-o anterior, dar acum vreau s-o prezint în întregime: Oamenii mă întreabă: „Cauţi legile fundamentale ale fizicii?” Nu, nici vorbă Caut doar să aflu mai multe despre lume şi dacă reiese că există o lege fundamentală simplă care explică totul, aşa să fie Ar fi foarte frumos să se descopere aşa ceva Dacă reiese că e vorba de ceva asemănător unei cepe, cu milioane de straturi, iar noi suntem sătui să ne tot uităm la straturi, atunci asta-i situaţia Interesul meu în ştiinţă este pur şi simplu să aflu mai multe despre lume şi, cu cât aflu mai multe, cu atât mai bine este Îmi place să fac descoperiri Gândul poate fi dus mai departe şi într-o direcţie diferită, care are de asemenea implicaţii pentru argumentele aflate la baza acestei cărţi Într-un multivers de oricare tip dintre cele discutate, pot să existe un număr infinit de regiuni, potenţial infinit de mari sau infinitezimal de mici, în care să existe pur şi simplu „nimic“, şi pot să existe regiuni în care să existe „ceva“ În acest caz, răspunsul la întrebarea „De ce există ceva mai degrabă decât nimic?“ devine aproape banal: există ceva pur şi simplu pentru că, dacă n-ar fi nimic, noi nu am mai trăi acolo! Îmi dau seama de frustrarea inerentă provocată de un asemenea răspuns banal la ceea ce a părut, de-a lungul secolelor, o întrebare atât de profundă Dar ştiinţa ne-a spus că multe idei profunde sau banale pot fi în mod spectaculos diferite de ceea ce am putea presupune la prima vedere Universul este mult mai straniu şi mult mai bogat – straniu în mod miraculos – decât ar putea să anticipeze plăpândele noastre minţi omeneşti Cosmologia modernă ne-a ajutat să luăm în considerare idei care nici n-ar fi putut să fie formulate cu un secol în urmă Marile descoperiri din secolele XX şi XXI nu numai că au schimbat lumea în care funcţionăm, dar chiar au revoluţionat modul în care înţelegem lumea – sau lumile – care există sau ar putea să existe, chiar sub nasul nostru: realitatea care stă ascunsă până când căpătăm curajul necesar pentru a o cerceta Iată de ce filosofía şi teologia sunt în ultimă instanţă incapabile de a aborda ele însele întrebările cu adevărat fundamentale care ne consternează cu privire la existenţa noastră Până când vom deschide ochii şi vom lăsa natura să preia frâiele, suntem sortiţi să ne bălăcim în miopie De ce există ceva mai degrabă decât nimic? În fond, această întrebare s-ar putea să nu fie cu nimic mai importantă sau mai profundă decât întrebarea: de ce unele flori sunt roşii, iar altele sunt albastre? „Ceva” ar putea mereu să apară din nimic S-ar putea să fie obligatoriu, independent de natura fundamentală a realităţii Sau poate că „ceva“ s-ar putea să nu fie ceva foarte special sau foarte obişnuit în multivers Oricum ar sta lucrurile, cu adevărat util nu este să reflectăm la această întrebare, ci mai degrabă să participăm la palpitanta călătorie de descoperire care ar putea să dezvăluie cum a evoluat şi cum evoluează universul în care trăim şi procesele care în esenţă ne guvernează operaţional existenţa Iată de ce avem ştiinţă Am putea să suplimentăm această înţelegere cu reflecţia şi să numim asta filosofie Dar numai printr-o continuă cercetare a fiecărui cotlon al universului care ne este accesibil vom putea cu adevărat să ajungem la o apreciere utilă a locului nostru în univers Înainte de a conchide, vreau să aduc în discuţie încă un aspect al acestei întrebări, pe care nu l-am atins încă, dar cu care consider că merită să închei Întrebarea „De ce există ceva mai degrabă decât nimic?“ conţine implicit aşteptarea solipsistă că „ceva“ va persista – că, într-un fel sau altul, universul a „progresat“ până în punctul existenţei noastre, de parcă noi am fi punctul culminant al creaţiei Mult mai probabil, bazându-ne pe tot ceea ce ştim despre univers, există posibilitatea ca viitorul, poate viitorul infinit, să fie unul în care neantul să fie stăpân absolut Dacă trăim într-un univers a cărui energie este dominată de energia nimicului, aşa cum am descris, viitorul este într-adevăr sumbru Cerul va deveni rece, întunecat şi gol Dar situaţia e şi mai rea, de fapt Un univers dominat de energia spaţiului vid este cel mai ameninţător dintre toate universurile pentru viitorul vieţii În ultimă instanţă, orice civilizaţie va dispărea în mod garantat într-un astfel de univers, care are nevoie de energie pentru a supravieţui După un timp incomensurabil de lung, vreo fluctuaţie cuantică sau vreo agitaţie termică ar putea produce o regiune locală în care încă o dată viaţa să evolueze şi să prospere Dar şi asta va fi efemer Viitorul va fi dominat de un univers în care nu va mai fi nimeni care să-i aprecieze vastul mister Alternativ, dacă materia care ne alcătuieşte a fost creată la începutul timpului de unele procese cuantice, aşa cum am descris, practic şi noi avem dispariţia garantată Fizica e o magistrală cu două sensuri de circulaţie, iar începuturile şi sfârşiturile sunt legate Într-un viitor foarte îndepărtat, protonii şi neutronii se vor dezintegra, materia va dispărea, iar universul se va apropia de o stare de maximă simplitate şi simetrie Poate că va fi frumos din punct de vedere matematic, dar lipsit de substanţă Aşa cum a scris Heraclit din Efes într-un context uşor diferit: „Homer s-a înşelat când a scris: «De-ar putea să piară vrajba dintre zei şi oameni!» El n-a înţeles că se ruga pentru distrugerea universului; căci dacă rugăciunile i-ar fi fost ascultate, toate lucrurile ar fi trecut în nefiinţa4 Sau, după cum a reformulat Christopher Hitchens: „Nirvana este neantul“ O versiune şi mai dură a acestei retrageri finale întru neant s-ar putea să fie inevitabilă Unii teoreticieni adepţi ai teoriei corzilor au afirmat, pe baze matematice complexe, că un univers ca al nostru, cu energie pozitivă în spaţiul vid, nu poate fi stabil În cele din urmă, el va decădea într-o stare în care energia asociată cu spaţiul va fi negativă Universul nostru va recolapsa spre interior până la un punct, revenind la ceaţa cuantică din care propria noastră existenţă se poate să fi început Dacă aceste argumente sunt corecte, universul nostru va dispărea apoi la fel de brusc precum probabil că a şi început În acest caz, răspunsul la întrebarea „De ce există ceva mai degrabă decât nimic“ va fi pur şi simplu: „Această situaţie nu va mai dura mult“ EPILOG Validarea oferită de faptul experimentat ca faţă a adevărului constituie un subiect profund şi resortul principal care a pus în mişcare civilizaţia noastră începând cu Renaşterea — Jacob Bronowski Am început cartea de faţă cu un alt citat din Bronowski: Vis sau coşmar, trebuie să ne trăim viaţa aşa cum este şi trebuie să ne-o trăim treji Vieţuim într-o lume care este impregnată de ştiinţă şi care este în acelaşi timp întreagă şi reală Nu o putem transforma într-un joc doar alegând una dintre tabere După cum am argumentat şi eu, visul unei persoane poate fi coşmarul alteia Un univers fără scop şi fără îndrumare poate părea, pentru unii, că transformă viaţa însăşi în ceva lipsit de sens Pentru alţii, printre care mă număr şi eu, un astfel de univers este revigorant Face din adevărul existenţei noastre ceva şi mai uluitor şi ne motivează să extragem semnificaţii din propriile noastre acţiuni şi să profităm cât mai mult de pe urma scurtei noastre existenţe sub soare, pur şi simplu pentru că ne aflăm aici, binecuvântaţi cu darul conştiinţei şi cu prilejul de a face asta Punctul de vedere al lui Bronowski este, totuşi, că nu prea contează vreuna dintre variante, şi că ce ne-ar plăcea nouă pentru univers este irelevant Orice s-a întâmplat, s-a întâmplat, şi s-a întâmplat la scară cosmică Şi orice e pe cale să se întâmple la acea scară se va întâmpla independent de ceea ce ne place sau ne displace Nu putem afecta ceea ce ne place, şi e improbabil să reuşim să influenţăm ceea ce nu ne place Totuşi, ce putem face este să încercăm să înţelegem circumstanţele existenţei noastre Am descris în această carte una dintre cele mai remarcabile călătorii de explorare pe care omenirea le-a făcut vreodată în istoria sa evoluţionistă Este o aventură fenomenală de explorare şi înţelegere a cosmosului la scări care, cu un secol în urmă, erau pur şi simplu necunoscute Călătoria a împins limitele minţii umane, combinând disponibilitatea de a merge pe urma dovezilor oriunde ar putea duce acestea cu temeritatea de a dedica o viaţă explorării necunoscutului, cu conştientizarea deplină a faptului că efortul ar putea să nu ducă nicăieri, şi în cele din urmă necesitând un amestec de creativitate şi persistenţă pentru abordarea sarcinii adeseori obositoare de sortare printre nesfârşitele ecuaţii sau nesfârşitele provocări experimentale Mitul lui Sisif m-a atras întotdeauna şi uneori am asemuit efortul ştiinţific sarcinii eterne de a împinge un bolovan în susul unui deal, doar ca să constaţi cum se rostogoleşte la poale de fiecare dată când ajungi aproape de vârf Aşa cum şi-a imaginat Camus, Sisif zâmbea şi aşa ar trebui să facem şi noi Indiferent care ar fi rezultatul, călătoria în sine oferă propria-i răsplată Progresul fenomenal pe care l-am înregistrat în secolul trecut ne-a adus în punctul de inflexiune în care, ca oameni de ştiinţă, abordăm operaţional cele mai profunde întrebări care au existat de când omenirea a făcut primii paşi şovăielnici spre înţelegerea a cine suntem şi de unde venim Aşa cum am descris aici, în cadrul acestui proces, însuşi înţelesul acestor întrebări a evoluat împreună cu înţelegerea noastră asupra universului „De ce există ceva mai degrabă decât nimic?“ trebuie înţeleasă în contextul unui cosmos în care înţelesul acestor cuvinte nu mai este cel ce-a fost cândva şi însăşi distincţia dintre ceva şi nimic a început să dispară, iar tranziţiile între cele două noţiuni în diferite contexte sunt nu doar obişnuite, ci chiar necesare Ca atare, întrebarea însăşi a fost lăsată deoparte în timp ce noi eram angrenaţi în aventura cunoaşterii În schimb, suntem călăuziţi să înţelegem procesele care guvernează natura într-un mod care ne permite să facem predicţii şi, ori de câte ori e posibil, să ne schimbăm propriul viitor Procedând astfel, am descoperit că trăim într-un univers în care spaţiul vid – ceea ce înainte ar fi fost considerat nimic – are o dinamică nouă care domină evoluţia curentă a cosmosului Am descoperit că toate semnele sugerează un univers care ar fi putut şi chiar, în mod plauzibil, a luat naştere dintr-un nimic mai profund – implicând absenţa spaţiului însuşi – şi care s-ar putea întoarce într-o zi la nimic, prin intermediul unor procese care ar putea fi nu doar cuprinzătoare, dar în acelaşi timp procese care nu necesită niciun control şi nicio dirijare externe În acest sens, ştiinţa, după cum a subliniat fizicianul Steven Weinberg, nu face imposibilă credinţa în Dumnezeu, ci face posibil să nu credem în Dumnezeu Fără ştiinţă, totul e miracol Cu ajutorul ştiinţei, rămâne posibilitatea ca nimic să nu fie miracol În acest caz, credinţa religioasă devine tot mai puţin necesară şi, în acelaşi timp, tot mai puţin relevantă Alegerea de a ne îndrepta către noţiunea de creaţie divină rămâne în seama fiecăruia dintre noi, fireşte, şi nu mă aştept ca toate aceste controverse să înceteze prea curând Dar, după cum am subliniat, cred că dacă ar fi să fim oneşti din punct de vedere intelectual, trebuie să facem o alegere informată, şi determinată de adevăr, nu de revelaţie Şi tocmai acesta a fost scopul acestei cărţi, de a oferi o imagine informată asupra universului aşa cum îl înţelegem şi să descriem speculaţiile teoretice care asigură în prezent procesul fizicii în timp ce noi, fizicienii, încercăm să separăm grâul de neghină în observaţiile şi teoriile noastre Mi-am exprimat limpede propria mea predilecţie: argumentul că universul nostru a luat naştere din nimic mi se pare de departe cea mai convingătoare alternativă intelectuală din acest moment Fiecare dintre dumneavoastră va trage propria concluzie Vreau să îmi închei expunerea revenind la o întrebare pe care eu personal o găsesc mai fascinantă din punct de vedere intelectual decât chestiunea referitoare la apariţia a ceva din nimic Este întrebarea formulată de Einstein, şi anume dacă Dumnezeu a avut de ales atunci când a creat universul Această întrebare asigură motivaţia de bază pentru aproape întreaga cercetare având ca obiect structura fundamentală a materiei, spaţiului şi timpului – respectiv, cercetarea care mi-a ocupat mare parte din viaţa profesională Înainte credeam că răspunsul la această întrebare implică o alegere clară, dar în procesul scrierii acestei cărţi mi-am schimbat opiniile Fără doar şi poate, dacă există o teorie unică privind un set unic de legi care să descrie şi, mai mult, să prescrie modul cum universul nostru a luat naştere precum şi regulile care i-au guvernat existenţa din acel moment – ţelul fizicii de la Newton şi Gabiei încoace – răspunsul pare să fie: „Nu, Dumnezeu n-a avut de ales, lucrurile au trebuit să fie aşa cum au fost şi sunt“ Dar dacă universul nostru nu este unic şi face parte dintr-o multitudine vastă şi posibil infinită de universuri, oare răspunsul la întrebarea lui Einstein ar fi un răsunător „Da, au existat o mulţime de alegeri pentru creaţie“? Nu sunt aşa de sigur S-ar putea să existe o mulţime infinită de combinaţii diferite de legi şi varietăţi de particule, substanţe şi forţe şi chiar universuri distincte care ar putea lua naştere într-un astfel de multivers S-ar putea ca doar o anumită combinaţie, dictată de factori foarte restrictivi, una care să aibă drept rezultat un tip de univers precum cel în care trăim sau unul foarte asemănător, să poată susţine evoluţia fiinţelor care sunt în stare să pună asemenea întrebări Într-un astfel de caz, răspunsul la întrebarea lui Einstein va rămâne negativ Un Dumnezeu (sau o Natură) care poate cuprinde un multivers ar fi la fel de constrâns în crearea universului în care Einstein ar putea pune întrebarea precum ar fi dacă ar exista o singură versiune a unei realităţi fizice coerente Mi se pare straniu de mulţumitoare posibilitatea ca, în oricare dintre scenarii, chiar şi un Dumnezeu aparent omnipotent să nu fi avut nici pic de libertate în crearea universului nostru Fără îndoială pentru că asta sugerează că Dumnezeu este nenecesar – sau, în cel mai bun caz, redundant POSTFAŢĂ DE RICHARD DAWKINS Nimic nu extinde limitele minţii omeneşti ca un univers aflat în expansiune Muzica sferelor este ca un cântec pentru copii, un zornăit de zurgălăi de suprapus peste acordurile maiestuoase ale Simfoniei Galactice Schimbând metafora şi dimensiunea, praful secolelor, ceţurile a ceea ce ne îngăduim să numim istorie „antică“, sunt în scurt timp suflate de vânturile statornice, erozive ale epocilor geologice Până şi vârsta universului, exactă – după cum ne asigură Lawrence Krauss – până la a patra cifră semnificativă la valoarea de 13,72 miliarde de ani, este pusă în inferioritate de miliardele de ani care urmează să vină Dar viziunea lui Krauss privind cosmologia viitorului îndepărtat este paradoxală şi înspăimântătoare Progresul ştiinţific este posibil să intre în marşarier În mod natural, noi ne închipuim că, dacă vor exista cosmologi în anul 2 trilioane al erei noastre, viziunea lor asupra universului va fi extinsă faţă de a noastră Nici pomeneală de aşa ceva – şi asta este una dintre numeroasele concluzii cutremurătoare pe care le păstrez în minte după ce-am citit această carte Cu o aproximaţie de câteva miliarde de ani, trăim o epocă foarte favorabilă pentru profesia de cosmolog Peste două trilioane de ani, universul se va fi extins atât de mult încât toate galaxiile, în afară de cea în care trăieşte cosmologul (oricare s-ar întâmpla să fie aceea) se vor fi retras îndărătul orizontului einsteinian atât de absolut şi de inviolabil, încât acelea nu vor fi doar invizibile, dar şi dincolo de orice posibilitate de a lăsa vreo urmă, oricât de indirectă Ca şi cum nici n-ar fi existat vreodată Orice urmă a Big Bangului va fi dispărut, cu foarte mare probabilitate, pentru totdeauna şi dincolo de orice posibilitate de recuperare Cosmologii viitorului vor fi separaţi de trecutul lor, dar şi de contextul lumii lor, într-un fel în care noi nu suntem Ştim că suntem situaţi în mijlocul a 100 de miliarde de galaxii şi ştim despre Big Bang deoarece vedem dovezile peste tot în jurul nostru: radiaţia deviată spre roşu a galaxiilor îndepărtate ne vorbeşte despre expansiunea Hubble şi o putem extrapola înspre trecut Avem privilegiul să vedem dovada pentru că ne uităm către un univers embrionar, lăfăindu-se în acea epocă primordială când lumina mai poate încă să se deplaseze de la o galaxie la cealaltă Aşa cum Krauss şi un coleg de-al său au formulat cu iscusinţă: „Trăim într-o perioadă deosebită singura perioadă în care putem să verificăm observaţional că trăim într-o perioadă deosebită!“ Cosmologii de peste trei miliarde de ani vor fi forţaţi să se întoarcă la viziunea neevoluată a începutului de secol XX, când eram prizonieri ai unei singure galaxii care, atât cât ştiam şi reuşeam să ne imaginăm, era sinonimă cu universul În sfârşit, şi inevitabil, universul plat se va aplatiza şi mai mult într-o nimicnicie care va fi imaginea în oglindă a începutului său Nu numai că nu vor fi cosmologi care să privească spre nemărginirile universului, dar nici nu ar avea nimic de văzut, chiar dacă ar putea Absolut nimic Nici măcar nişte atomi Nimic Dacă credeţi că asta e sumbru şi mohorât, păcat Realitatea nu e obligată să ne ofere confort Când Margaret Fuller a remarcat, cu ceea ce-mi imaginez că va fi fost un suspin de satisfacţie, „Accept universul“, replica lui Thomas Carlyle a fost nimicitoare: „Doamne, ce bine!“ Personal, consider că sfârşitul etern al unei nimicnicii infinit de plate are o grandoare pe care, pentru a nu spune decât atât, merită s-o înfruntăm cu curaj Dar dacă ceva se poate aplatiza până la a deveni nimic, poate nimicul să treacă la acţiune şi să dea naştere la ceva? Sau de ce, ca să cităm o întrebare teologică demonetizată, există ceva mai degrabă decât nimic? Astfel ajungem la, probabil, cea mai remarcabilă învăţătură cu care rămânem după ce închidem cartea lui Lawrence Krauss Nu doar că fizica ne spune cum ceva ar fi putut lua naştere din nimic, dar merge şi mai departe, conform relatării lui Krauss, şi ne arată că neantul este instabil: ceva era aproape obligatoriu să treacă în existenţă din el Dacă l-am înţeles corect pe Krauss, asta se întâmplă mereu: principiul sună ca o versiune a fizicienilor pentru proverbul care spune că rău cu rău se alungă Particulele şi antiparticulele intră şi ies din existenţă ca nişte licurici subatomici, anihilându-se reciproc, şi apoi recreându-se prin procesul invers, din neant Generarea spontană a ceva din nimic s-a întâmplat pe scară largă la începutul spaţiului şi timpului, în singularitatea cunoscută sub numele de Big Bang, urmată de perioada inflaţionistă, când universul, şi tot ce se afla în el, a avut nevoie de o fracţiune de secundă pentru a creşte cu 28 de ordine de mărime (adică, unu urmat de 28 de zerouri – gândiţi-vă la asta) Ce idee bizară şi ridicolă! Ce-o fi şi cu oamenii ăştia de ştiinţă! Sunt la fel de răi ca scolasticii din Evul Mediu care numărau îngerii de pe gămăliile de ac sau dezbăteau „misterul“ transsubstanţierii Nu, nu e chiar defel aşa! Sunt multe lucruri pe care ştiinţa continuă să nu le ştie (şi lucrează la aflarea lor, cu mânecile suflecate) Dar unele dintre lucrurile pe care chiar le ştim, le ştim nu doar aproximativ (universul nu are o vârstă de câteva mii, ci de câteva miliarde de ani): le ştim cu încredere şi cu o precizie stupefiantă Am menţionat deja că vârsta universului este măsurată cu precizie de patru cifre semnificative E impresionant, într-adevăr, dar nu înseamnă nimic prin comparaţie cu precizia unora dintre previziunile cu care Lawrence Krauss şi colegii săi ne pot ului Idolul lui Krauss, Richard Feynman, a arătat că unele dintre predicţiile teoriei cuantice – din nou, bazate pe supoziţii care par mai bizare decât orice ar fi putut visa până şi cel mai obscurantist dintre teologi – au fost verificate cu o asemenea acurateţe că sunt echivalente cu prezicerea distanţei dintre New York şi Los Angeles cu o precizie de un fir de păr Teologii pot specula cu privire la îngerii care încap pe gămăliile de ac sau oricare ar fi echivalentul modern al acestora Fizicienii par să aibă propriii lor îngeri şi propriile lor gămălii de ac: cuantele şi quarkurile, „farmecul”, „stranietatea“ şi „spinul” Dar fizicienii îşi pot număra îngerii şi pot să obţină numărul exact până la un total de zece miliarde: niciun înger mai mult, niciunul mai puţin Ştiinţa o fi ciudată şi de neînţeles – mai ciudată şi mai puţin inteligibilă decât orice teologie – dar ştiinţa funcţionează Obţine rezultate Poate să te ducă până la Saturn, folosindu-se pentru asta de efectul de praştie ca să te arunce pe lângă Venus şi Jupiter Poate că nu-nţelegem teoria cuantică (cerul ştie că eu n-o înţeleg), dar o teorie care prezice lumea reală cu precizie de zece zecimale nu poate să dea greş Teologiei îi lipsesc nu numai zecimalele: îi lipseşte până şi cea mai mică dovadă a unei legături cu lumea reală După cum a spus Thomas Jefferson, când a înfiinţat Universitatea din Virginia: „în instituţia noastră n-are ce căuta o catedră de teologie” Dacă îi întrebi pe credincioşii evlavioşi de ce cred, s-ar putea să dai peste nişte teologi „sofisticaţi” care vor vorbi despre Dumnezeu ca „temei al tuturor esenţelor” sau ca „o metaforă pentru comunitatea interpersonală” sau cine ştie ce alt subterfugiu Dar majoritatea credincioşilor sar, mai onest şi mai vulnerabil, la o versiune a argumentului izvorât din teoria designului inteligent sau a controversei din jurul cauzei prime Filosofii de calibrul lui David Hume nici nu trebuiau să se ridice din fotoliu ca să demonstreze slăbiciunile fatale ale tuturor acestor argumente: ele ocolesc cu bună ştiinţă problema de fond a originii Creatorului Dar a fost nevoie de Charles Darwin, plecat în lumea reală pe corabia Beagle ca să fie descoperită alternativa genial de simplă – şi care nu ocoleşte problema de fond – la designul inteligent Desigur, a trecut deja în domeniul biologiei Biologia a fost întotdeauna terenul de vânătoare preferat al teologilor naturalişti până când Darwin – nu în mod deliberat, căci el era cel mai amabil şi mai blajin dintre oameni – i-a gonit de-acolo Aceştia au fugit spre păşunile rarefiate ale fizicii şi originii universului, unde însă i-au găsit aşteptându-i pe Lawrence Krauss şi predecesorii lui Arată oare legile şi constantele fizicii ca o operă bine ajustată, a cărei finalitate ar fi aceea de a ne aduce la viaţă? Credeţi că a fost nevoie de un agent oarecare care să provoace începutul tuturor lucrurilor? Citiţi-l pe Victor Stenger dacă nu vedeţi ce e greşit în astfel de argumente Citiţi-i pe Steven Weinberg, Peter Atkins, Martin Rees sau Stephen Hawking Iar acum îl putem citi pe Lawrence Krauss, care, după părerea mea, oferă lovitura de graţie Până şi ultimul atu al teologilor, „De ce există ceva mai degrabă decât nimic?“, se ofileşte în faţa ochilor celui care citeşte aceste pagini Dacă Originea speciilor a fost lovitura mortală pe care biologia a aplicat-o adepţilor cauzelor supranaturale, s-ar putea să constatăm că Universul din nimic este echivalentul acesteia din partea cosmologiei Titlul înseamnă exact ceea ce spune Iar ceea ce spune este devastator  